އަތޮޅު ކައުންސިލުން ހިންގާ ޙަރަކާތްތައް\n2021 ވަނައަހަރު ހިންގި މުހިންމު ޙަރަކާތްތައް\n2020 ވަނައަހަރު ހިންގި މުހިންމު ޙަރަކާތްތައް\nފ.އަތޮޅުސްޓޭޓް ހައުސްގޯތީގައި ހަދާ ގެސްޓްހައުސްގެ މަސައްކަތް ކުރުން\nފ.އަތޮޅުސްޓޭޓު ހަައުސްގައި ޢިމާރާތް ކުރުމުގެ މަސައްކަތްފަށާފައިވާ ގެސްޓު ހައުސްގެ މަސައްކަތުގެ ފުރަތަމަ ބްލޮކުގެ ދެ ކޮޓަރި ރޭނުމާއި ސިމެންތި ޖެހުމާއި، ސީލިންގ ކުރުމާއި، ފާޚާނާގެ މަސައްކަތާއި، މުށިޖެހުމުގެ މަސައްކަތާއި ކަރަންޓްވައިރާއި، ފެންވައިރުގެ މަަސައްކަތާއި ކުލަޔާއި ދަވާދު ލުމުގެ މަސައްކަތް ކުރެވިފައިވެއެވެ. މިމަސައްކަތްތައް ކުރެވިފައިވަނީ 30 ޑިސެންބަރ 2019 އިން 09 ޖުލައި 2020 ގެ ނިޔަލަށެވެ.\nމީގެ އިތުރުން މި ދެކޮޓަރީގައި ދޮރުފަތްތައް ޖަހައި ހަރުމުގެ މަސައްކަތްވެސް 02 އޯގަސްޓް 2020 އިން 10 އޯގަސްޓް 2020 އަށް ކުރެވިފައިވެއެވެ. މި މަސައްކަތްތަކުގެ އިތުރުން މިދެކޮޓަރީގެ ދިއްލުންތަކާބެހޭ ހުރިހާ އެއްޗެއް ހަރުކޮށް، އެއަރކޯންވެސް ބަހައްޓާވަނީ ނިމިފައެވެ.\nބިލެއްދޫ ކައުންސިލް އިދާރާގެ މުވައްޒަފުންނަށް އެއްގަމު ލައިސަންސާބެހޭ ތަމްރީނު ދިނުން\nމިއަތޮޅު ބިލެއްދޫ ކައުންސިލްގެ އިދާރާއިން އެއްގަމުގައި ދުއްވާ އިންޖީނުލީ އުޅަނދުފަހަރު ދުއްވުމުގެ ލައިސަންސް ދިނުމަށްޓަކައި އެއްގަމު ލައިސަންސާބެހޭ ތަމްރީނު ޕްރޮގުރާމެއް 23 ޖުލައި 2020 ގައި ހިންގިފައި ވެއެވެ. މިތަމްރީނު ޕްރޮގްރާމްގައި މަޢުލޫމާތު ދެއްވީ ނިލަންދެއަތޮޅު އުތުރުބުރީ އަތޮޅުކައުންސިލްގެ އިދާރާގެ ސީނިއަރ އެޑްމިނިސްޓްރޭޓިވް އޮފިސަރ އަލްފާޟިލާ ޙައްވާ ޢަބްދުލް ޢަޒީޒެވެ.\nނިލަންދެއަތޮޅު އުތުރުބުރީ އަތޮޅުކައުންސިލްގެ އިދާރާއިން ދެމުން ގެންދާ އެއްގަމު ލައިސަންސްގެ ޚިދުމަތް ފުޅާކުރުމުގެ ގޮތުން މި ޚިދުމަތް ދިނުމަށް ބޭނުންވާ ރަށުކައުންސިލްތަކަށް އެފުރުޞަތުވަނީ ހުޅުވާލެވިފައެވެ. އެގޮތުން އެއްގަމު ލައިސަންސް ދޫކުރުމުގެ ހުއްދަ ބިލެއްދޫ ކައުންސިލްގެ އިދާރާއަށް ދީފައިވަނީ 09 އޯގަސްޓް 2020 ގައެވެ. ބިލެއްދޫ ކައުންސިލްގެ އިދާރާއިން މިޚިދުމަތް ދޭންފެށީ 16 އޯގަސްޓް 2020 ގައެވެ. މިއީ އެއްގަމު ލައިސަންސް ދޫކުރުމުގެ ހުއްދަ ދެވުނު މިއަތޮޅުގެ ފުރަތަމަ ކައުންސިލެވެ.\nމިނިވަން ދުވަހުގެ ދިދަނެގުމުގެ ރަސްމިއްޔާތު ބޭއްވުން\nމިއަހަރުގެ މިނިވަންދުވަސް ފާހަގަ ކުރުމުގެ ގޮތުން ނިލަންދެއަތޮޅު އުތުރުބުރީ އަތޮޅުކައުންސިލްގެ އިދާރާގައި ދިދަނެގުމުގެ ރަސްމިއްޔާތު 26 ޖުލައި 2020 ވަނަ ދުވަހުގެ ހެނދުނު 6.00 ގައި ބޭއްވިފައި ވެއެވެ. ދިދަނެގުމުގެ ރަސްމިއްޔާތުގައި ޤުރުއާން ކިޔެވީ ނިލަންދެއަތޮޅު އުތުރުބުރީ އަތޮޅުކައުންސިލް އިދާރާގެ އިކޮނަމިކް ޑިވެލޮޕްމެންޓް އޮފިސަރ އަލްފާޟިލާ ޖަމީލާ އަޙްމަދެވެ.\nދިދަނެގުމުގެ މިރަސްމިއްޔާތުގައި ޖަލްސާ ތަޢާރަފްކުރީ ނިލަންދެއަތޮޅު އުތުރުބުރީ އަތޮޅުކައުންސިލް އިދާރާގެ ސީނިއަރ އެޑްމިނިސްޓްރޭޓިވް އޮފިސަރ އަލްފާޟިލާ ޙައްވާ ޢަބްދުލް ޢަޒީޒެވެ. ދިދަ ނަންގަވައިދެއްވީ އަތޮޅުކައުންސިލް މެންބަރ އަލްފާޟިލް ޢަބްދުލް ޤާދިރު މުޙައްމަދެވެ. ދިދަ ނެގުމުގެ މިރަސްމިއްޔާތުގައި ނިލަންދޫގައިހުރި ސަރުކާރުގެ އިދާރާތަކުގެ އިސްވެރިންނާއި މިއިދާރާގެ ވެރިންނާއި މުވައްޒަފުން ބައިވެރިވެފައި ވެއެވެ.\nއަތޮޅު ފެންވަރުގައި ކޮވިޑް-19 އާއިގުޅޭ ޙަރަކާތްތައް ހިންގުން\nނިލަންދެއަތޮޅު އުތުރުބުރީގެ އަތޮޅު ފެންވަރުގައި ކޮވިޑް-19 އާއިގުޅޭ ޙަރަކާތްތައް ހިންގުމުގެ ގޮތުން 30 އެޕްރީލް 2020 ގައި އަތޮޅު އެމަޖެންސީ އޮޕަރޭޓިންގ ސެންޓަރެއް އުފައްދައި، އެ ސެންޓަރަށް ލަފާދޭ ކޮމެޓީއެއްއެއް އެތާރީޚުގައި އެކުލަވާލާފައި ވެއެވެ. އަތޮޅު ފެންވަރުގައި ކޮވިޑް-19 ގެ ޙަރަކާތްތައް ހިންގުމަށް އެކުލަވާލި ކޮމެޓީގައި ހިމެނިވަޑައިގަންނަވަނީ އެކިދާއިރާތަކުން އެކުލަވާލި 10 ބޭފުޅުންގެ މައްޗަށެވެ. ކޮމެޓީގެ ޗެއަރއަކީ ފ.އަތޮޅު ހޮސްޕިޓަލްގެ މެނޭޖަރ އަލްފަޟިލް އިބްރާހީމް ޚަލީލެވެ.\nކޮވިޑް-19 އާއިގުޅޭ ޙަރަކާތްތައް ހިންގުމަށް އުފެއްދެވި އަތޮޅު އިމަރޖެންސީ އޮޕަރޭޓިންގ ސެންޓަރގެ ބޭނުމަކީ ކޮވިޑް-19 އާއިގުޅޭ ގޮތުން ރަށުކައުންސިލް ތަކުގައި އުފައްދާފައިވާ ރަށު އިމަޖެންސީ އޮޕަރޭޓިންގ ސެންޓަރ ތަކުގެ މަސައްކަތްތައް ހިންގަމުން ގެންދާގޮތް ވިލަރެސްކޮށް، އެކޮމެޓީތަކަށް ދޭންޖެހޭ މަޢުލޫމާތުތައް ދިނުމާއި، މާލޭގައި އުފައްދާފައިވާ ނޭޝަނަލް އެމަޖެންސީ އޮޕަރޭޓިންގ ސެންޓަރަށް ބޭނުންވާ މަޢުލޫމާތުތައް ފޯރުކޮށްދިނުމާއި، ކޮވިޑް-19 ގެ ރޯގާބަލިމަޑުކަން އަތޮޅުގެ ރަށްރަށަށް ފެތުރުނަ ނުދިނުމަށްޓަކައި ކުރަންޖެހޭ އެންމެހާ ކަންކަން ކުރުމެވެ. އެގޮތުން ކޮވިޑް-19 އާއިގުޅޭ ވަރަށްގިނަ ޙަރަކާތްތްތަކެއް ހިންގިފައި ވެއެވެ.\n2019 ވަނައަހަރު ހިންގި މުހިންމު ޙަރަކާތްތައް\nމިއަތޮޅު ނިލަންދޫ ކައުންސިލްގެ އިދާރާ މޮނިޓަރ ކުރުން\nނިލަންދެއަތޮޅު އުތުރުބުރީ އަތޮޅުކައުންސިލުން 2019 ވަނައަހަރު ކުރިއަށް ގެންދިއުމަށް ރާވާފައިވާ ޙަރަކާތްތަކުގެ ތެރޭގައި ހިމެނޭ ރަށުކައުންސިލްތައް މޮނިޓަރ ކުރުމުގެ މަސައްކަތުގެ ތެރެއިން މިއަތޮޅު ނިލަންދޫ ކައުންސިލް އިދާރާ މޮނިޓަރ ކުރުމުގެ މަސައްކަތް 2019 ނޮވެންބަރ 17 އިން 21 އަށް ކުރެވިފައި ވެއެވެ. މިއީ މިއަހަރު މޮނިޓަރ ކުރެވޭ 04 ވަނަ ރަށެވެ.\nނިލަންދޫ ކައުންސިލްގެ އިދާރާ މޮނިޓަރ ކުރުމުގެ މަސައްކަތް ފެށުމުގެ ކުރިން އެއިދާރާގެ ކައުންސިލަރުންނާއި މުވައްޒަފުން ހިމެނޭގޮތަށް ބައްދަލުވުމެއް ބާއްވައި، މޮނިޓަރިންގެ މަސައްކަތާބެހޭ ގޮތުން މަޢުލޫމާތު ދެވިފައި ވެއެވެ. އަދި މޮނިޓަރިންގެ މަސައްކަތް ނިންމުމަށްފަހު ފާހަގަ ކުރެވުނު ކަންތައްތަކާއި ރަގަނޅު ކުރަންޖެހޭ ކަންތައްތަކުގެ މަޢުލޫމާތުވެސް އެ އިދާރާގެ ވެރިންނާއި މުވައްޒަފުންނަށް ދެވިފައި ވެއެވެ.\n1441 ވަނައަހަރުގެ ޤައުމީދުވަސް ފާގަހަކުރުން\n1441 ވަނައަހަރުގެ ޤައުމީދުވަސް މިއަތޮޅު ނިލަންދޫގައި ރަށުފެންވަރުގައި ފާހަގަކުރުމުގެގޮތުން ހިންގި ޙަރަކާތްތަކުގައި ނިލަންދެއަތޮޅު އުތުރުބުރީ އަތޮޅުކައުންސިލްގެ އިދާާރާއިންވެސް ބައިވެރިވެ ޙަރަކާތްތަކެއް ހިންގާފައިވެއެވެ. ޤައުމީ ދުވަހުގެ ޙަރަކާތްތައް ނިލަންދޫގައި ކުރިއަށް ގެންގޮސްފައިވަނީ ނިލަންދޫގައިހުރި ސަރުކާރުގެ ހުރިހާ މުވައްސަސާތަކެއް ގުޅިގެން ނިލަންދޫ ހުޅަނގު ބަނަދަރުގައެވެ. ޤައުމީދުވަސް ފާހަގަ ކުރުމުގެގޮތުން އެންމެފުރަތަމަ ގެންދިޔަ ޙަރަކާތަކީ 29 އޮކްޓޯބަރ 2019 ވަނަ ދުވަހުގެ ހެދުނު 6.00 ގައި ނިލަންދެއަތޮޅު އުތުރުބުރީ އަތޮޅުކައުންސިލްގެ ދިދަ ނެގުމުގެ ރަސްމިއްޔާތު ބޭއްވުމެވެ. ދިދަ ނަންގަވައި ދެއްވީ ނިލަންދެއަތޮޅު އުތުރުބުރީ އަތޮޅުކައުންސިލްގެ ރައީސް އަލްފާޟިލް ޢުމަރު ޒާހިރެވެ.\n1441 ވަނައަހަރުގެ ޤައުމީ ދުވަސް ފަހަގަކުރުމުގެ ގޮތުން ކުރިއަށް ގެންދިޔަ ޙަރަކާތްތައް ގެންދިޔައީ އެދުވަހުގެ 4.30 ގައި ނިލަންދޫ ހުޅަނގު ބަދަރުގައެވެ. ހުޅަނގު ބަނދަރުގައި ކުރިއަށްގެންދިޔަ މި ޙަރަކާތުގައި އަތޮޅުކައުންސިލުން ކުރިއަށް ގެންގޮސްފައިވަނީ ފަންގިވިނުމާއި، ރޯނުވެށުމާއި، ހުނިގޭނުމުގެ މުބާރާތަކާއި، ކުޑަދިންނަށް އަމާޒުކޮށްގެން ކުރިއަށް ގެންދިޔަ ޙަރަކާތްތަކެވެ. މި ޙަރަކާތްތައް ކުރިއަށް ގެންދިއުމުގައި އަތޮޅުކައުންސިލްގެ ވެރިންނާއި މުވައްޒަފުން ބައިވެރިވެފައި ވެއެވެ.\nނިލަންދެއަތޮޅު އުތުރުބުރީ އަތޮޅު ކައުންސިލް އިދާރާގެ މުވައްޒަފުންގެ މެދުގައި ކުޅިވަރު މުބާރާތެއް ބޭއްވުން\nނިލަންދެއަތޮޅު އުތުރުބުރީ އަތޮޅުކައުންސިލް އިދާރާގެ މުވައްޒަފުންގެ މެދުގައި އޮންނަ ގުޅުން މިހާރަށްވުރެ ރަގަނޅުކޮށް މުވައްޒަފުންގެ މެދުގައި އެކުވެރިކަން އާލާކުރުމުގެ މަޤުޞަދުގައި މުވައްޒަފުންގެ މެދުގައި ކުޅިވަރު މުބާރާތެއް 2019 އޮކްޓޯބަރ 13 އިން 17 އަށް ބޭއްވިފައި ވެއެވެ. މުވައްޒަފުން ދެ ގުރޫޕަކަށް ބަހާލައިގެން ކުރިއަށް ގެންދިޔަ މި މުބާރާތުގައި ކުޅެފައިވަނީ ކެރަމް، ބެޑްމިންގޓަން، ފުޓުސަލް އަދި އަންހެން މުވައްޒަފުންގެ ވޮލީއެވެ. މިއީ މުވައްޒަފުންގެ މެދުގައި ބޭއްވި ތިންވަނަ ކުޅިވަރު މުބާރާތެވެ.\nނިލަންދެއަތޮޅު އުތުރުބުރީ އަތޮޅުކައުންސިލް އިދާރާގެ މުވައްޒަފުންގެ މެދުގައި ކުރިއަށް ގެންދިޔަ މި މުބާރާތުގައި ބެޑްމިންގޓަނާއި، ކެރަމް މުބާރާތް ކުރިއަށް ގެންދިޔައީ ފ.ނިލަންދޫ ޒުވާނުންގެ މަރުކަޒުގައެވެ. ފުޓުސަލް މުބާރާތް ބޭއްވީ ނިލަންދޫ ފުޓުސަލް ދަނޑުގައެވެ. އަންހެނުންގެ ވޮލީ މުބަރާތް ބޭއްވީ ފ.އަތޮޅު ސްޓޭޓް ހައުސްގެ ގޯތީގައެވެ.\nފާފު އެންމެ ސާފު ޕްރޮގުރާމްގެ ދަށުން މީހުން ހޭލުންތެރި ކުރުމުގެ ބޯޑުތަކެއް ރަށްރަށުގައި ބެހެއްޓުން\nރައްކާތެރިގޮތުގައި ކުނި ނައްތާލައި ކުނިބުނިން ތިމާވެށި ސާފުއަތޮޅަކަށް ހެދުމަށްޓަކައި ނިލަންދެއަތޮޅު އުތުރުބުރީ އަތޮޅުކައުންސިލުން ކުރަމުން ގެންދާ މަސައްކަތުގެ ތެރެއިން ފާފު އެންމެސާފު ޕްރޮގްރާމްގެ ދަށުން މިއަތޮޅުގެ ރަށްރަށުގެ މީހުން ހޭލުންތެރި ކުރުމުގެ ގޮތުން މީހުން ދިރިއުޅޭ ކޮންމެ ރަށެއްގައި ކުންޏާބެހޭ ޝިޢާރު ބޯޑުތަކެއް ބެހެއްޓިފައިވެއެވެ. މި މަސައްކަތް ފެށުމުގެ ގޮތުން އެންމެ ފުރަތަމަ ބޯޑު ބަހައްޓާފައިވަނީ 06 އޯގަސްޓު 2019 ގައި މިއަތޮޅު ނިލަންދޫގައެވެ.\nމިއަތޮޅުގެ މީހުންދިރިއުޅޭ ކޮންމެ ރަށެއްގައި މިބޯޑު ބެހެއްޓުމުގެ މަސައްކަތް ކުރިއަށް ގެންގޮސްފައިވަނީ ނިލަންދެއަތޮޅު އުތުރުބުރީ އަތޮޅުކައުންސިލްގެ އިދާރާގެ މުވައްޒަފުން ރަށްރަށަށްގޮސް އެރަށެއްގެ ރަށުކައުންސިލް ތަކުގެ އެހީތެރިކަމާއެކުގައެވެ. މިބޯޑުތައް ބެހެއްޓުމަށް އަތޮޅުގެ ރަށްރަށަށްކުރި ދަތުރުގައި ވެރިންގެ ގޮތުގައި ބައިވެރިވެފައިވަނީ އަތޮޅުކައުންސިލްގެ ނައިބްރައީސް އަލްފާޟިލް މަޙްމޫދު އަޙްމަދާއި ޑިރެކްޓަރ ޖެނެރަލް އަލްފާޟިލް އިބްރާހީމް ޝިފާޙު ޢަބްދުއްރަޙްމާނެވެ. ދަތުރުކުރީ މިއިދާރާގެ މާވަށި ދޯނީގައެވެ.\nފ.އަތޮޅު ޤުރުއާން މުބާރާތް 2019 ބޭއްވުން\nފ.އަތޮޅުގެ ރަށްރަށުގެ ރައްޔިތުންގެ މެދުގައި ޤުރުއާނަށް ލޯބި ޖައްސައި ޤުރުއާނުގެ ފަންނު އަތޮޅުގައި ދިރުވައި އާލާ ކުރުމުގެ ގޮތުން ފ.އަތޮޅުގެ ސްކޫލް / މަދަރުސާ / ޖަމްޢިއްޔާތަކަށް ހުޅުވާލައިގެން ފ.އަތޮޅުކައުންސިލުން ކުރިއަށްގެންދިޔަ "ފ.އަތޮޅު ޤުރުއާން މުބާރާތް 2019" މިއަތޮޅު ދަރަނބޫދޫގައި 2019 އެޕްރީލް 18 އިން 20 އަށް ބޭއްވިފައި ވެއެވެ. މިމުބާރާތުގައި ޖުމްލަ 11 ޓީމަކުން 176 ބައިވެރިން ވާދަކޮށްފައި ވެއެވެ. މުބާރާތުގައި ބައިވެރިވެފައިވަނީ މިއަތޮޅުގެ 05 ސްކޫލުންނާއި، 06 ޖަމްޢިއްޔާއަކުންނެވެ. މިއީ އަތޮޅުކައުންސިލުން ޤުރުއާން މުބާރާތް ބާއްވަން ފެށީއްސުރެ މިހާތަނަށް އެންމެގިނަ ފަރާތްތަކުން ބައިވެރިވި ފަހަރުވެސް މެއެވެ.\nމިމުބާރާތުގައި ހުރިހާ ގޮތަކުން އެއްވަނަ ދަރިވަރަކަށް ހޮވިފައިވަނީ ފ. އަތޮޅުމަދަރުސާގެ ދަރިވަރު ފ.ފީއަލީ ނަދީލާމަންޒިލް ޢާއިޝަތު ޔާނާ އަޙުމަދެވެ. ދެވަނަ ހޯދާފައިވަނީ ފ.ނިލަންދޫ ޑޭލައިޓު ކުލަބުން ބައިވެރިވި ފ.ނިލަންދޫ ދޮންފަތްބަގީޗާގޭ ޖިޢާން ޢަބުދުލް މަޖީދެވެ. ތިންވަނަ ހޯދާފައިވަނީ ފ.އަތޮޅު މަދަރުސާގެ ދަރިވަރު ފ.ފީއަލީ ޖަވާހިރުމާގޭ ރިވާ ޖަލީލެވެ.\nމިމުބާރާތުގައި ވާދަކުރި ޓީމުތަކުގެ ތެރެއިން 01 ވަނަ ހޯދާފައިވަނީ ފ.ބިލެއްދޫ ނާރެސް ޖަމްޢިއްޔާއެވެ. ދެވަނަ ހޯދާފައިވަނީ ފ.އަތޮޅު ތަޢުލީމީ މަރުކަޒެވެ. ތިންވަނަ ހޯދާފައިވަނީ ނިލަންދޫ ޑޭލައިޓު ކުލަބެވެ. މިމުބާރާތް ފ.ދަރަނބޫދޫގައި ކުރިއަށް ގެންދިއުމުގައި އެރަށުގެ ކައުންސިލުންނާއި ސްކޫލުން އަދި ރަށުގެ ރައްޔިތުންގެ ފަރާތުން ވަރަށްބޮޑު އެއްބާރުލުމެއް ލިބިފައި ވެއެވެ.\nމަގޫދޫ ކައުންސިލްގެ އިދާރާ މޮނިޓަރ ކުރުން\nނިލަންދެއަތޮޅު އުތުރުބުރީ އަތޮޅުކައުންސިލުން 2019 ވަނައަހަރު ކުރިއަށް ގެންދިއުމަށް ރާވާފައިވާ ޙަރަކާތްތަކުގެ ތެރޭގައި ހިމެނޭ ރަށުކައުންސިލްތައް މޮނިޓަރ ކުރުމުގެ މަސައްކަތުގެ ތެރެއިން މިއަތޮޅު މަގޫދޫ ކައުންސިލް އިދާރާ މޮނިޓަރ ކުރުމުގެ މަސައްކަތް 2019 މާރިޗު 24 އިން 28 އަށް ކުރެވިފައި ވެއެވެ. މިކައުންސިލް އިދާރާ މޮނިޓަރ ކުރުމަށްފަހު ފާހަގަ ކުރެވުނު ކަންތައްތަކާއި ކުރިއަށްއޮތް ތަނުގައި ރަގަނޅު ކުރަންޖެހޭ ކަންތައްތަކުގެ މަޢުލޫމާތު އެ އިދާރާގެ ވެރިންނާއި މުވައްޒަފުންނަށް ދެވިފައި ވެއެވެ.\nބިލެއްދޫ ކައުންސިލްގެ އިދާރާ މޮނިޓަރ ކުރުން\nނިލަންދެއަތޮޅު އުތުރުބުރީ އަތޮޅުކައުންސިލުން 2019 ވަނައަހަރު ކުރިއަށް ގެންދިއުމަށް ރާވާފައިވާ ޙަރަކާތްތަކުގެ ތެރޭގައި ހިމެނޭ ރަށުކައުންސިލްތައް މޮނިޓަރ ކުރުމުގެ މަސައްކަތުގެ ތެރެއިން މިއަތޮޅު ބިލެއްދޫ ކައުންސިލް އިދާރާ މޮނިޓަރ ކުރުމުގެ މަސައްކަތް 2019 މާރިޗު 04 އިން 07 އަށް ކުރެވިފައި ވެއެވެ. ބިލެއްދޫ ކައުންސިލްގެ އިދާރާ މޮނިޓަރ ކުރުމަށްފަހު ފާހަގަ ކުރެވުނު ކަންތައްތަކާއި ކުރިއަށްއޮތް ތަނުގައި ރަގަނޅު ކުރަންޖެހޭ ކަންތައްތަކުގެ މަޢުލޫމާތު އެ އިދާރާގެ ވެރިންނާއި މުވައްޒަފުންނަށް ދެވިފައި ވެއެވެ.\nމާލޭގެ މުވައްސަސާތަކާއި ބައްދަލުކުރުމަށް އަތޮޅު ކައުންސިލުން މާލެއަށް ދަތުރެއް ކުރުން\nނިލަންދެ އަތޮޅު އުތުރުބުރީގެ ރަށްރަށުގައި ކުރިއަށް ގެންދާ ތަރައްޤީގެ މަޝްރުޢުތައް ކުރިއަށް ގެންދިއުމުގައި ހުރި ކަންބޮޑުވުންތަކާއި، ރައްރަށުގެ ރައްްޔިތުންނަށް ދިމާވެފައިވާ ދަތިތަކާއި، އަތޮޅުގެ ޞިއްޙީ ދާއިރާއާއި، ތަޢުލީމީދާއިރާއިން ޚިދުމަތްދިނުމުގައި ހުރި ދަތިތައް ސަރުކާރުގެ ކަމާބެހޭ ފަރާތްތަކަށް ހުށަހަޅައި އެކަންކަމަށް ޙައްލެއް ހޯދުމުގެ ގޮތުން މާލޭގެ ކަމާބެހޭ މުވައްސަސާތަކާއި މަޝްވަރާކުރުމަށް 2019 ފެބްރުވަރީ 02 އިން 07 އަށް ނިލަންދެއަތޮޅު އުތުރުބުރީ އަތޮޅުކައުންސިލުން މާލެއަށް ދަތުރެއް ކޮށްފައި ވެއެވެ.\nމިދަތުރުގައި ބައެއް ވަޒީރުންނާއި، ބައެއް ސްޓޭޓު މިނިސްޓަރުންނާއި، މުވައްސަސާތަކުގެ ބައެއް ވެރިންނާއި ބައްދަލުކޮށް، ރަށްރަށުގެ ތަރައްޤީގެ މަޝްރުޢުތައް ކުރިއަށް ގެންދިއުމުގައި ހުރި ކަންބޮޑުވުންތަކާއި، ރަށްރަށުގެ ރައްޔިތުންނަށް ކޮންމެހެން ބޭނުންވާ ކަންތައްތަކާއި، ދިމާވެފައިހުރި ދަތިތަކާއި، އަތޮޅުގެ ޞިއްޙީ ދާއިރާއާއި، ތަޢުލީމީ ދާއިރާއިން ޚިދުމަތްތައް ދިނުމުގައި ހުރި ދަތިތައް އޮޅުން ފިލުވައިދީ އެކަންކަމަށް ޙައްލެއް ހޯދައި ދިނުމަށް ކުރެވެންހުރި ކަންތައްތައް ކޮށްދިނުމާބެހޭ ގޮތުން މަޝްވަރާތައް ކުރެވިފައިވެއެވެ.\nމިދަތުރުގައި 09 މިނިސްޓްރީއަކާއި، 03 މުވައްސަސާއެއްގެ ކަމާބެހޭ ބޭފުޅުންނާއި ބައްދަލުކޮށްފައި ވެއެވެ.\nއަތޮޅުތެރޭގެ ޙާލަތު ބެލުމަށް އަތޮޅު ކައުންސިލުން އަތޮޅުގެ ރަށްރަށަށް ދަތުރެއް ކުރުން\nއަތޮޅުތެރޭގެ ޙާލަތު ބެލުމަށް ނިލަންދެއަތޮޅު އުތުރުބުރީ އަތޮޅު ކައުންސިލުން 2019 ޖަނަވަރީ 20 އިން 24 އަށް އަތޮޅުގެ ރަށްރަަށަށް ދަތުރެއް ކޮށްފައި ވެއެވެ. މިދަތުރުގެ ބޭނުމަކީ، ރަށްރަށުގެ ރައްޔިތުން ބޭނުންވާ ކަންތައްތަކާއި ހުރި ދަތިތަކަކީ ކޮބައިތޯ ބަލައި، އަދި ރަށުކައުންސިލް ތަކުންނާއި، ތަޢުލީމީ ދާއިރާއިންނާއި ޞިއްޙީ ދާއިރާއިން ޚިދުމަތްތައް ދިނުމުގައި ހުރި ދަތިތަކާއި ކަންބޮޑުވުން ތަކުގެ މަޢުލޫމާތުވެސް އޮޅުންފިލުވައި، އެކަންކަމަށް ޙައްލެއް ހޯދައި ދިނުމަށް އަތޮޅުކައުންސިލުން ކުރެވެންހުރި މަސައްކަތް ކުރުމެވެ.\nއަތޮޅުގެ ރަށްރަށަށްކުރި މިދަތުތުރުގައި ރަށްރަށުގެ ކައުންސިލްތަކާއި، ތަޢުލީމީ ދާއިރާއާއި، ޞިއްޙީ ދާއިރާއާއި، އަންހެނުންގެ ތަރައްޤީއަށް މަސައްކަތްކުރާ ކޮމެޓީތަކާއި، ކުލަބު ޖަމްޢިއްޔާތަކުގެ މެންބަރުންނާ ބައްދަލުކޮށް ރައްޔިތުންނަށް ބޭނުންވާ ކަންތައްތަކާއި، ތަޢުލީމީ ދާއިރާއާއި، ޞިއްޙީ ދާއިރާއިން ޚިދުމަތްތައް ދިނުމުގައި ހުރި ދަތިތަކުގެ މަޢުލޫމާތު އޮޅުންފިލުވާފައި ވެއެވެ.\nމިދަތުރުގައި އަތޮޅުކައުންސިލުން 2019 ވަނައަހަރު ކުރިއަށް ގެންދިއުމަށް ރާއްވަވާފައިވާ ކަންކަމުގެ މަޢުލުމާތު އޮޅުން ފިލުވައިދީ، ކައުންސިލް ތަކުންނާއި، ދާއިރާތަކުން އަދި ކުލަބު ޖަމްޢިއްޔާ ތަކުންނާއި އަންހެނުންގެ ތަރައްޤީއަށް މަސައްކަތްކުރާ ކޮމެޓީތަކުން ކުރައްވާ ކަންތައްތަކުގައި އަތޮޅު ކައުންސިލުން އެހީތެރިވެ ދިނުމަށް ބޭނުންވާ ކަންތައްތަކުގެ މަޢުލޫމާތުވެސް އޮޅުން ފިލުވާފައި ވެއެވެ.\n2018 ވަނައަހަރު ހިންގި މުހިންމު ޙަރަކާތްތައް\nފ.އަތޮޅު ކައުންސިލް އިދާރާގެ ކުލަބުން އަދަބީ ފޯވަހީގެ ނަމުގައި އަދަބީ މުބާރާތެއް ބޭއްވުން\nފ.އަތޮޅު ކައުންސިލް އިދާރާގެ ރެކުރިއޭޝަން ކުލަބު "އެއްބައިވަންތަ ކަމުގެ ރޫޙު" ގެ ފަރާތުން އަދަބީ ކަންތައްތައް ދިރުވައި އާލާކުރުމަށް ކުރަމުން ގެންދާ މަސައްކަތުގެ ތެރެއިން މިއަތޮޅު ނިލަންދޫގެ ޢުމުރުން 18 އަހަރުން މަތީގެ މީހުންނަށް އަމާޒުކޮށްގެން "ފޭސާ އަދާބީ ފޯވަހި 2018" ގެ ނަމުގައި އަދަބީ މުބާރާތެއް 2018 ޑިސެންބަރ 09 ވަނަ ދުވަހު ފ.އަތޮޅު ތަޢުލީމީ މަރުކަޒުގައި ބާއްވައިފައި ވެއެވެ. މިއަދަބީ މުބާރާތުގައި ކުރިއަށް ގެންގޮސްފައިވަނީ އަދަބީ ކުއިޒާއި، ބައިތުބާޒީއާއި މަދަޙަ ކިއުމެވެ.\nނިލަންދޫގެ 04 ޓީމަކުން ވާދަކޮށްގެން ކުރިއަށް ގެންދިޔަ މިމުބާރާތުގައި އަދަބީ ކުއިޒުން އެއްވަނަ ހޯދާފައިވަނީ ނިލަންދިއަންސް ޓީމެވެ. ގުރޫޕް މަދަޙަ ކިއުމުންނާއި ބައިތުބާޒީން އެއްވަނަ ހޯދާފައިވަނީ ޖަވާހިރު ޓީމެވެ. ވަކި މަދަޙަ ކިއުމުން އެއްވަނަ ހޯދާފައިވަނީ ނިލަންދިއަންސް ޓީމުގެ ރަޝީދާ ޢުމަރެވެ. އަދަބީ ކުއިޒުން އެންމެ މޮޅު ބައިވެރިއަކީ ނިލަންދިއަންސް ޓީމުގެ ޒީނަތު އިސްމާޢީލެވެ. އެންމެ މޮޅު ބައިތު ކިއުން ތެރިއަކީ ޖަވާހިރު ޓީމުގެ ޙަލީމާ ޢަބުއްރަޙުމާނެވެ. މި މުބާރާތުގައި ވަނަވަނައަށްދިޔަ ފަރާތްތަކަށް ހަނދާނީ ލިއުމާއި ފައިސާގެ އިނާމު ދީފައި ވެއެވެ.\n"ފާފު އެންމެ ސާފު" ޕްރޮގުރާމްގެ ދަށުން ފ.ފީއަލި، ބިލެއްދޫ، ނިލަންދޫ ސާފުކުރުން\nފ.އަތޮޅުކައުންސިލުން އިސް ނަގައިގެން މިއަތޮޅުގެ ރަށްރަށް ސާފުކުރުމަށް ކުރިއަށް ގެންދާ "ފާފު އެންމެ ސާފު" ޕްރޮގުރާމްގެ ދަށުން މުޅި ރާއްޖެ ސާފުކުރުމާ ގުޅުވައިގެން "ފާފު އެންމެ ސާފު" ޕްރޮގުރާމްވެސް ކުރިއަށް ގެންދިއުމުގެ ގޮތުން މިއަތޮޅު ފީއަލި، ބިލެއްދޫ އަދި ނިލަންދޫގައި އަތޮޅުކައުންސިލްގެ މުވައްޒަފުން ބައިވެރިވެ ރަށުކައުންސިލް ތަކުގެ އެހީތެރިކަމާއެކު ރަށުގެ ރައްޔިތުންނާ ގުޅިގެން ރަށްރަށުގެ ގޮނޑު ދޮށުގައިހުރި ޕުލާސްޓިކުގެ ބާވްތައްތަކާއި އެނޫންވެސް ތަކެތި ނަގައި ސާފުކުރުމުގެ މަސައްކަތް 08 ޑިސެންބަރ 2018 ވަނަ ދުވަހު ކުރެވިފައި ވެއެވެ.\nރަށްރަށް ސާފުކުރުމަށް ރަށްރަށުގެ ރައްޔިތުންނާ އެކުގައި އަތޮޅު ކައުންސިލް އިދާރާގެ މުވައްޒަފުން މިއަދު ކުރިއަށް ގެންދިޔަ މަސައްކަތުން ޖަންބޯ ގޯނީގެ 10 ގޯނި ޕްލާސްޓިކު ފީއަލި ބިލެއްދޫން ނެގިފައި ވެއެވެ. އަދި ނިލަންދޫވެސް 173.2 ކިލޯ ޕްލާސްޓިކު ނެގިފައި ވެއެވެ.\n"ފާފު އެންމެ ސާފު" ޕްރޮގުރާމްގެ ދަށުން ފ.މަގޫދޫ ސާފުކުރުން\nފ.އަތޮޅުކައުންސިލުން އިސް ނަގައިގެން މިއަތޮޅުގެ ރަށްރަށް ސާފުކުރުމަށް ކުރިއަށް ގެންދާ "ފާފު އެންމެ ސާފު" ޕްރޮގުރާމްގެ ދަށުން މިއަތޮޅު މަގޫދޫ ސާފުކުރުމަށް މަގޫދޫއަށްގޮސް މަގޫދޫގެ ގޮނޑުދޮށުގައިހުރި ޕްލާސްޓިކުގެ ބާވަތްތަކާއި އެނޫންވެސް ތަކެތި ނަގައި ސާފު ކުރުމުގެ މަސައްކަތް 05 ޑިސެންބަރ 2018 ވަނަ ދުވަހު ކުރެވިފައި ވެއެވެ. މަގޫދޫގެ ގޮނޑުދޮށް ސާފުކުރުމުގެ އިތުރުން ރަށުތެރޭގައިހުރި ޕްލާސްޓިކުގެ ބާވަތްތައްވެސް ނަގައި ސާފުކުރެވިފައި ވެއެވެ. މިއަދުގެ މަސައްކަތުން ޖަންބޯ ގޯނީގެ 08 ގޯނި ޕްލާސްޓިކު މަގޫދޫން ނެގިފައި ވެއެވެ.\nމަގޫދޫ ސާފުކުރުމަށް ކުރިއަށް ގެންދިޔަ މަސައްކަތުގައި ފ.އަތޮޅު ކައުންސިލް އިދާރާގެ މުވައްޒަފުންގެ އިތުރުން ފ.ދަރަނބޫދޫ ކައުންސިލް އިދާރާގެ ބައެއް މުވައްޒަފުން ބައިވެރި ވެފައިވެއެވެ. އަދި މަގޫދޫ ކައުންސިލް އިދާރާގެ މުވައްޒަފުންނާއި، މަގޫދޫގައިހުރި އެކިދާއިރާތަކުގެ މުވައްޒަފުންނާއި އެރަށުގެ ޢާންމު ބައެއް ފަރާތްތަކުންނާއި މަގޫދޫ ސްކޫލްގެ ބައެއް ދަރިވަރުން ބައިވެރި ވެފައި ވެއެވެ. މިގޮތުން މިމަސައްކަތުގައި ކުދިބޮޑު 95 މީހުން ބައިވެރި ވެފައި ވެއެވެ. މިމަސައްކަތުގައި ފ.މަގޫދޫ ކައުންސިލް އިދާރާގެ އެހީތެރިކަން ވަރަށް ބޮޑަށް ލިބިފައި ވެއެވެ.\n"ފާފު އެންމެ ސާފު" ޕްރޮގުރާމްގެ ދަށުން ފ.ދަރަނބޫދޫ ސާފުކުރުން\nފ.އަތޮޅުކައުންސިލުން އިސް ނަގައިގެން މިއަތޮޅުގެ ރަށްރަށް ސާފުކުރުމަށް ކުރިއަށް ގެންދާ "ފާފު އެންމެ ސާފު" ޕްރޮގުރާމްގެ ދަށުން މިއަތޮޅު ދަރަނބޫދޫ ސާފުކުރުމަށް ދަރަނބޫދޫއަށްގޮސް ދަރަނބޫދޫގެ ގޮނޑުދޮށުގައިހުރި ޕްލާސްޓިކުގެ ބާވަތްތަކާއި އެނޫންވެސް ތަކެތި ނަގައި ސާފު ކުރުމުގެ މަސައްކަތް 04 ޑިސެންބަރ 2018 ވަނަ ދުވަހު ކުރެވިފައި ވެއެވެ. މިއަދުގެ މަސައްކަތުން ޖަންބޯ ގޯނީގެ 06 ގޯނި ޕްލާސްޓިކު ދަރަނބޫދޫ ގޮނޑުދޮށުން ނަގައި ސާފު ކުރެވިފައި ވެއެވެ.\nދަރަނބޫދޫ ސާފުކުރުމަށް މިއަދު ކުރިއަށް ގެންދިޔަ މަސައްކަތުގައި ފ.އަތޮޅު ކައުންސިލް އިދާރާގެ މުވައްޒަފުންގެ އިތުރުން ފ.ދަރަނބޫދޫ ކައުންސިލް އިދާރާގެ މުވައްޒަފުންނާއި، ދަރަނބޫދޫގައިހުރި އެކިދާއިރާ ތަކުގެ މުވައްޒަފުންނާއި، އެރަށުގެ ޢާންމު ބައެއް ފަރާތްތަކުން އަދި ދަރަނބޫދޫ ސްކޫލްގެ ބައެއް ދަރިވަރުން ބައިވެރި ވެފައި ވެއެވެ. މިގޮތުން މިމަސައްކަތުގައި ކުދިބޮޑު 54 މީހުން ބައިވެރި ވެފައި ވެއެވެ. މިމަސައްކަތުގައި ފ.ދަރަނބޫދޫ ކައުންސިލް އިދާރާގެ އެހީތެރިކަން ވަރަށް ބޮޑަށް ލިބިފައި ވެއެވެ.\nއަތޮޅު ކައުންސިލް އިދާރާގެ މުވައްޒަފުންގެ މެދުގައި ކުޅިވަރު މުބާރާތެއް ބޭއްވުން\nފ.އަތޮޅު ކައުންސިލް އިދާރާގެ މުވައްޒަފުންގެ މެދުގައި އޮންނަ ގުޅުން މިހާރަށްވުރެ ރަގަނޅުކޮށް މުވައްޒަފުންގެ މެދުގައި އެކުވެރިކަން އާލާކުރުމުގެ މަޤުޞަދުގައި ފ.އަތޮޅު ކައުންސިލް އިދާރާގެ މުވައްޒަފުންގެ މެދުގައި ކުޅިވަރު މުބާރާތެއް 2018 ސެޕްޓެންބަރ 04 އިން 06 އަށް ފ.ނިލަންދޫ ޒުވާނުންގެ މަރުކަޒުގައި ބޭއްވިފައި ވެއެވެ. މުވައްޒަފުން ދެ ގުރޫޕަކަށް ބަހާލައިގެން ކުރިއަށް ގެންދިޔަ މި މުބާރާތުގައި ކުޅެފައިވަނީ ކެރަމް، ރާޒުވާ އަދި ބެޑްމިންގޓަން އެވެ. މިއީ ފ.އަތޮޅު ކައުންސިލް އިދާރާގެ މުވައްޒަފުންގެ މެދުގައި ބޭއްވި ދެވަނަ ކުޅިވަރު މުބާރާތެވެ.\nވަރަށް ފޯރިއާއެކު ކުރިއަށް ގެންދިޔަ މި މުބާރާތުގައި ކެރަމް ސިންގަލް ޗެމްޕިއަނަކީ ބަދަހިޓީމުގެ މަޙުމޫދު އަޙުމަދެވެ. ކެރަމް ޑަބަލްސް ޗެމްޕިއަނުންނަކީ ބުންވަރު ޓީމުގެ ފާޠިމަތު އަޙުމަދާއި، ނުޒުލާ ޖަލީލު އެވެ. ބެޑްމިންގޓަން ޗެމްޕިއަނަކީ ބަދަހި ޓީމުގެ ޢަބްދުލް ވާޙީދު ޢަބްދުލް ޢަޒީޒެވެ. ބެޑްމިންގޓަން ޑަބަލްސް ޗެމްޕިއަނުންނަކީ ބަދަހި ޓީމުގެ ޢަބްދުލް ވާޙިދު ޢަބްދުލް ޢަޒީޒާއި، ޔޫސުފު ދާއޫދުއެވެ. ރާޒުވާ ޗެމްޕިއަނަކީ ބުންވަރު ޓީމުގެ އިބުރާހީމް ޝިފާޙު ޢަބްދުއްރަޙުމާނެވެ.\nފ.އަތޮޅު ކައުންސިލް އިދާރާގެ މުވައްޒަފުންގެ މެދުގައި ކުރިއަށް ގެންދިޔަ މި މުބާރާތުގައި ކުޅުންތެރިން ޕްރެކްޓިސް ކުރުމާއި، މުބާރާތުގެ ހުރިހާ ކަމެއް ކުރިއަށް ގެންދިއުމުގައި ފ.ނިލަންދޫ ޒުވާނުންގެ މަރުކަޒުގެ އެހީތެރިކަމާ އެއްބާރުލުން ވަރަށް ބޮޑަށް ލިބިފައި ވެއެވެ.\nފ.ފީއަލީގައި އެއްގަމުގައި ދުއްވާ އިންޖީނުލީ ތަކެތީގެ ލައިސަންސް ދޫކުރުން\nރަށްރަށުގެ ރައްޔިތުންނަށް ލުއިފަސޭހަ ކޮށްދިނުމުގެ ގޮތުން އެއްގަމުގައި ދުއްވާ އިންޖީނުލީ ތަކެތީގެ ލައިސަންސް ރަށުގައި ތިބެގެން ނެގޭނެ އިންތިޒާމް ހަމަޖައްސައި ދިނުމުގެ ގޮތުން އަތޮޅު ކައުންސިލުން ކޮންމެ އަހަރަކުވެސް ކުރިއަށް ގެންދާ ޕްރޮގުރާމްގެ ދަށުން އަތޮޅުކައުންސިލްގެ ޓީމެއް މިއަތޮޅު ފީއައްޔަށްގޮސް ލައިސަންސް ދޫކުރުމުގެ މަސައްކަތް 2018 ޖޫން 10 އިން 12 އަށް އެރަށުގައި ކުރެވިފައި ވެއެވެ.\nފީއަލީގައި ލައިސަންސް ދިނުމަށް ކުރިއަށް ގެންދިޔަ މަސައްކަތުން ސައިކަލް ދުއްވުމުގެ ލައިސަންސް އަލަށް 22 ފަރާތަކަށް ދޫކުރެވި ފައިވެއެވެ. އަދި 39 މީހެއްގެ ލައިސަންސް ފޮތަށް ރަށުޕިކަޕު ދުއްވުމުގެ ހުއްދަ C4,C3 ކެޓަގަރީ އިތުރު ކޮށްދެވިފައި ވެއެވެ. ފީއަލީގައި ކުރިއަށް ގެންދިޔަ މިމަސައްކަތުގައި ފީއަލީ ކައުންސިލް އިދާރާގެ އެހީތެރިކަމާ އެއްބާރުލުން ވަރަށްބޮޑަށް ލިބިފައި ވެއެވެ.\nފ.އަތޮޅު ޤުރުއާން މުބާރާތް 2018 ބޭއްވުން\nފ.އަތޮޅުގެ ރަށްރަށުގެ ރައްޔިތުންގެ މެދުގައި ޤުރުއާނަށް ލޯބި ޖައްސައި ޤުރުއާނުގެ ފަންނު އަތޮޅުގައި ދިރުވައި އާލާ ކުރުމުގެ ގޮތުން ފ.އަތޮޅު ކައުންސިލުން އިންތިޒާމް ކޮށްގެން "ފ.އަތޮޅު ޤުރުއާން މުބާރާތް 2018" ގެ ނަމުގައި ޤުރުއާން މުބާރާތެއް 2018 މޭ 04 އިން 05 އަށް މިއަތޮޅު މަގޫދޫގައިވަނީ ބޭއްވިފައެވެ. މިމުބާރާތުގައި މިއަތޮޅުގެ 03 ސްކޫލުންނާއި، 05 ޖަމްޢިއްޔާއަކުން ޖުމްލަ 80 ކުދިން ބައިވެރި ވެފައި ވެއެވެ. މިމުބާރާތުގައި ބަލައިގެން ކިއުމުގެ ގޮފިން ބައިވެރި ވެފައިވަނީ 64 ކުދިންނެވެ. ނުބަލައި ކިއުމުގެ ގޮފިން ބައިވެރި ވެފައިވަނީ 16 ކުދިންނެވެ. މިމުބާރާތަކީ ކޮންމެ އަހަރަކުވެސް އަތޮޅުކައުންސިލުން ބާއްވަމުން ގެންދާ މުބާރާތެކެވެ.\nމިމުބާރާތުގައި ހުރިހާ ގޮތަކުން އެއްވަނަ ދަރިވަރަކަށް ހޮވިފައިވަނީ ފ.އަތޮޅު ތަޢުލީމީ މަރުކަޒުގެ ދަރިވަރު ފ.ނިލަންދޫ ދެކުނުގޭ ޝަހުލާ ޢަބުދުލް ފައްތާޙުއެވެ. މުބާރާތުގައި ބައިވެރިވި ސްކޫލްތަކާއި ޖަމްޢިއްޔާ ތަކުގެ ތެރެއިން އެއްވަނަ ހޯދާފައިވަނީ ފ.ބިލެއްދޫ ލާރނިންގ ސެންޓަރެވެ. އަތޮޅު ޤުރުއާން މުބާރާތް މަގޫދޫގައި ކުރިއަށް ގެންދިޔައިރު މަގޫދޫ ކައުންސިލްގެ އިދާރާގެ މުވައްޒަފުންނާއި، މަގޫދޫ ރައްޔިތުންގެ ފަރާތުން ވަރަށްބޮޑު އެހީތެރިކަމަކާއި އެއްބާރު ލުމެއް ލިބިފައި ވެއެވެ.\nފ.އަތޮޅު ސްޓޭޓު ހައުސް ގޯތީގައި ޢިމާރާތްކުރާ ގެސްޓު ހައުސް ރޭނުމަށް ބޭނުންވާ ގައު އެޅުން\nފ.އަތޮޅުރައްޔިތުންނަށް އާމްދަނީއެއް ހޯދުމުގެ ބޭނުމުގައި ފ.އަތޮޅު ސްޓޭޓު ހައުސް ގޯތީގައި ޢިމާރާރާތް ކުރަމުން ގެންދާ ގެސްޓު ހައުސް ޢިމާރާތް ރޭނުމަށް ބޭނުންވާ ގައު އެޅުމުގެ މަސައްކަތް 31 ޖަނަވަރީ 2018 ގައި އަތޮޅު ކައުންސިލްގެ މުވައްޒަފުން ކޮށްފައި ވެއެވެ. މިދުވަހު ގައު އެޅުމަށް ކުރި މަސައްކަތުން 1050 ގައު އަޅާފައި ވެއެވެ. އަދި 09 ޖަނަވަރީ 2018 ގައިވެސް އަތޮޅު ކައުންސިލްގެ މުވައްޒަފުން ގައު އެޅުމަށް ކުރި މަސައްކަތުން 1082 ގައު އަޅާފައި ވެއެވެ. މިދެދުވަހު ކުރި މަސައްކަތުން 2132 ގައު އަޅާފައި ވެއެވެ.\nޖުމްލަ 16 ކޮޓަރި ހިމެނޭގޮތަށް ފ.އަތޮޅު ސްޓޭޓުހައުސް ގޯތީގައި ޢިމާރާތްކުރާ ގެސްޓު ހައުސްގެ މަސައްކަތް ކުރިއަށް ގެންދާގޮތަށް ރޭވިފައިވަނީ ދެފޭސްއަކަށް ބަހާލައިގެންނެވެ. އެގޮތުން ފުރަތަމަ ފޭހުގައި ޢިމާރާތް ކުރުމަށް ހަމަޖެހިފައިވަނީ 08 ކޮޓަރިއެވެ. އެގޮތުން 04 ކޮޓަރި ޢިމާރާތް ކުރުމުގެ މަސައްކަތް ފަށައި 02 ކޮޓަރީގެ ޕައުންޑޭޝަން އަޅައި ތަބުތައްޖަހައި، 02 ކޮޓަރީގެ ޕައުންޑޭޝަންވަނީ އަޅާފައެވެ. ގައު އެޅުމާއި ޕައުންޑޭޝަން އަޅައި ތަނބުތައް ޖެހުމުގެ މަސައްކަތް ކައުންސިލް އިދާރާގެ މުވައްޒަފުން ކޮށްފައިވަނީ އެއްވެސް އުޖޫރައަކާ ނުލައި ހިލޭ ސާބަހަށެވެ.


Raees Yaameen jalahli dhuvahu dherave rovunu: Raees Nasheed | Jazeera\tރައީސް ޔާމީން ޖަަލަށްލި ދުވަހު ދެރަވެ ރޮވުނު: ރައީސް ނަޝީދު - Jazeera\nރައީސް ޔާމީން ޖަަލަށްލި ދުވަހު ދެރަވެ ރޮވުނު: ރައީސް ނަޝީދު\nމުޙައްމަދު އަފްޒަލް December 18, 2020 516 views0\nކުރީގެ ރައީސުލްޖުމްހޫރިއްޔާ އަބްދުﷲ ޔާމީން އަބްދުލްގައްޔޫމް ޖަލަށް ލެވުނު ދުވަހު އެކަމާ ދެރަވެ ރޮވުނުކަމަށް ކުރީގެ ރައީސް އަދި މިހާރު ރައްޔިތުންގެ މަޖިލީހުގެ ރައީސް މުހައްމަދު ނަޝީދު ވިދާޅުވެއްޖެއެވެ.\nއެމަނިކުފާނު މި މޭރުމުން ވާހަކަފުޅު ދެއްކެވީ އެމްޑީޕީ އޮފީހުގައި ބޭއްވެވި ހާއްސަ ޕްރެސް ކޮންފަރެންސެއްގައެވެ. މި ޕްރެސްގައި ވާހަކަފުޅު ދައްކަވަމުން ރައީސް ނަޝީދު ވިދާޅުވީ، ދިވެހިރާއްޖޭގެ ކުރީގެ ރައީސްއަކު ޖަލުގައި އެންމެ މިނިޓެއް ހޭދަކުރައްވަންވެސް އެމަނިކުފާނު ނޭދޭ ކަމަށެވެ. މިކަމުގައި އެމަނިކުފާނު ދެކެވަޑައިގަންނަވާ ގޮތް ވަރަށް ސާފުކަމަށާއި އެކަން އެގޮތަށް ދެމެހެއްޓުމަށް އެމަނިކުފާނު މަސައްކަތް ކުރައްވާފައިވާނެކަންވެސް ފާހަގަކުރެއްވިއެވެ.\nމީގެއިތުރުންވެސް، ރައީސް ޔާމީންގެ ވެރިކަމުގައި އެމަނިކުފާނު ޖަލަށްލައި އެކަން ކުލަގަދަކޮށް ފާހަގަކުރި ކަމަށްވެސް ވިދާޅުވިއެވެ. އެހެންނަމަވެސްް ރައީސް ޔާމީން ޖަލަށްލީ ދުވަހު ދެރަވެ ރޮވުނު ކަމަށްވެސް ވިދާޅުވިއެވެ. އަދި އެއީ އެމަނިކުފާނު އެދިވަޑައިގަންނަވާ ގޮތް ނޫންކަމަށްވެސް ވިދާޅުވިއެވެ. އެހެންނަމަވެސް ވެރިކަމަކީ ހިތަކަށް ލިބޭ އެއްޗެއް ނޫންކަން ވެރިކަން ކުރާ ހުރިހާ ފަރާތްތަކުންވެސް ދަންނަންވާނެކަމަށާއި ވެރިކަން ހިތުހުރި ގޮތަކަށް ނުކުރެވޭނެކަމަށް ވިދާޅުވިއެވެ.\nއިތުރަށް ރައީސް ނަޝީދު ވިދާޅުވީ، ދިވެހިރާއްޖޭގެ ޝަރުއީ ނިޒާމަށް މިހާރު އިތުބާރު ކުރެވޭކަމަށާއި، އިސްތިއުނާފްކުރުމުގެ ފުރިހަމަ ހައްގު ރައީސް ޔާމީންއަށް ލިބިވަޑައިގަންނަވާނެކަމަށެވެ. ކުރީ ސަރުކާރުން ހިންގާފައިވާ ގިނަ ކޮރަޕްޝަންތަކެއް ތަހުގީގުކޮށް އެ ބޭފުޅުންނަށް މި ސަރުކާރުން ދަނީ ފިޔަވަޅު އަޅަމުންނެވެ. މިކަމާއި ގުޅިގެން ރައީސް ނަޝީދު ވިދާޅުވީ، ލޯކަލް ކައުންސިލް އިންތިހާބު ކައިރިވެފައިވާއިރު، އިދިކޮޅު ފަރާތްތަކުން ޖަލުގައި ތިބުން ބަލައި ނުގަނެވޭނެކަމަށެވެ.\nމިއަދު ބޭއްވެވި ޕްރެސް ކޮންފަރެންސްގައި ރައީސް ނަޝީދުވަނީ އިންތިގާލީ އިންސާފުގެ ބިލުގެ އިތުރުން ފުލުހުންގެ ބިލާއި ގުޅޭ ގޮތުންވެސް ވާހަކަފުޅުދައްކަވާފައެވެ.


Covid 19 aa gulhigen Champions League aai Europa League adhi Premier League ves medhukan'daalaifi - One Online\nޔޫއެފާ ޗެމްޕިއަންސް ލީގުގެ ގަދަ 16ގެ ފުރަތަމަ ލެގުގައި ނަޕޯލީ އާއި ބާސާ ބައްދަލުކުރި މެޗުގެ ތެރެއިން -- ފޮޓޯ/ ގެޓީ\nދުނިޔޭގައި ހަލުވިކަމާއެކު ފެތުރެމުންދާ ކޮވިޑް 19 އާ ގުޅިގެން ޔޫއެފާ ޗެމްޕިއަންސް ލީގާއި ޔޫރޮޕާ ލީގު އަދި އިނގިރޭސި ޕްރިމިއާ ލީގު ވެސް މެދުކަނޑާލައިފިއެވެ.\nއަންނަ ހަފްތާ ކުޅުމަށް ހަމަޖެހިފައިވާ ޗެމްޕިއަންސް ލީގާއި ޔޫރޮޕާ ލީގުގެ މެޗުތައް މެދުކަނޑާލަން ނިންމާފައިވާކަން ޔޫއެފާ އިން ވަނީ އިއުުލާންކޮށްފައެވެ. އަދި އަންނަ މަހުގެ ތިންވަނަ ދުވަހުގެ ނިޔަލަށް އިނގިރޭސި ޕްރިމިއާ ލީގުގެ މެޗުތައް މެދުކަނޑާލަން ނިންމާފައިވާކަން ޕްރިމިއާ ލީގުން ވަނީ އިއުލާންކޮށްފައެވެ.\nޔޫއެފާ އިން ޗެމްޕިއަންސް ލީގު މެދުކަނޑާލަން ނިންމާފައިވާ އިރު، ގަދަ 16ގެ ދެވަނަ ލެގުގައި މެންޗެސްޓާ ސިޓީ އާއި ރެއާލް މެޑްރިޑް ބައްދަލުކުރާ މެޗާއި ޔުވެންޓަސް އާއި ލިޔޯން ބައްދަލުކުރާ މެޗު މީގެ ކުރިން ވެސް ވަނީ ފަސްކޮށްފައެވެ.\nޗެމްޕިއަންސް ލީގު މެދުކަނޑާލަން ނިންމުމާ ގުޅިގެން ބަޔާން މިއުނިކް އާއި ޗެލްސީ ބައްދަލުކުރާ މެޗާއި ބާސެލޯނާ އާއި ނަޕޯލީ ބައްދަލުކުރާ މެޗު ވެސް ފަސްކުރަން ޖެހޭނެއެވެ.\nޔޫއެފާ އިން ނެރުނު ބަޔާނެއްގައި ބުނީ ހަލުވިކަމާއެކު ޔޫރަޕުގައި ވެސް ކޮވިޑް 19 ފެތުރެމުންދާތީ ޔޫއެފާގެ ކްލަބު މުބާރާތްތައް މެދުކަނޑާލަން ނިންމާފައިވާ ކަމަށާއި ފަސްކުރާ މެޗުތައް ތާވަލުކުރާ ތާރީހުތައް ފަހުން އިއުލާންކުރާނެ ކަމަށެވެ.\nއިނގިރޭސި ޕްރިމިއާ ލީގު މެދުކަނޑާލަން ނިންމާފައިވަނީ މިއަދު ބޭއްވި ކުއްލި ބައްދަލުވުމަކަށްފަހުއެވެ. އެ ބައްދަލުވުމުގައި ޕްރިމިއާ ލީގުގެ އިތުރުން ވެސް އިނގިރޭސިވިލާތުގެ އެހެން ފުޓުބޯޅަ މުބާރާތްތައް ވެސް މެދުކަނޑާލަން ވަނީ ނިންމައިފައެވެ.\nޕްރިމިއާ ލީގު މެދުކަނޑާލަން ނިންމާފައިވާ އިރު، އާސެނަލްގެ ކޯޗު މިކެލް އާޓެޓާ އަދި ޗެލްސީގެ ފޯވަޑް ކެލަމް ހަޑްސަން އޮޑޮއި ވަނީ ކޮވިޑް 19 އަށް ޕޮޒިޓިވްވެފައެވެ. އޭގެ އިތުރުން މެންޗެސްޓާ ސިޓީގެ ޑިފެންޑަރު ބެންޖަމިން މެންޑީ އާއި ލެސްޓާ ސިޓީގެ ކުޅުންތެރިންތަކެއް ވަނީ އެކަހެރިކޮށްފައެވެ.\nކޮވިޑް 19 އާ ގުޅިގެން ޗެމްޕިއަންސް ލީގާއި ޔޫރޮޕާ ލީގު އަދި އިނގިރޭސި ޕްރިމިއާ ލީގުގެ އިތުރުން އިޓާލިއަން ސެރީއާ އާއި ސްޕެނިޝް ލަލީގާ އާއި އެމެރިކާގެ މޭޖާ ލީގް ސޮކާ (އެމްއެލްއެސް) އަދި ފްރާންސް ލީގު ވެސް ވަނީ މެދުކަނޑާލައިފަިއެވެ.\nގުޅޭ ޓެގު އިނގިރޭސި ޕްރިމިއާ ލީގު ފުޓްބޯޅަ ޔޫއެފާ ޗެމްޕިއަންސް ލީގު ޔޫއެފާ ޔޫރޮޕާ ލީގު ޔޫއެފާ ކޮވިޑް 19\nއަމިއްލަ ސިއްހަތަށްވެސް މަކަރު! ފަރުދީ ޒިންމާގެ އެފްބީ ޕޯސްޓު ޖަހައިލަނީވެސް ޕާޓީއެއްގައި އިނދެގެން!\nކަސޯޓީގެ ތަރި އެރިކާއަށް ކޯވިޑް ޖެހިފައިވާ ކަމަށް ބުނެ ފަތުރަމުން ގެންދާ ވާހަކަތައް ދޮގުކޮށްފި\nލަންކާގެ ބޯޑަރު ހުޅުވުން އަނެއްކާވެސް ލަސްކުރަނީ\nރާއްޖޭގެ ބޯޑަރު ހުޅުވައިލުން، ފުރަތަމަ ފުލައިޓުން 103 ފަތުރުވެރީން އަތުވެއްޖެ\nއާ އުއްމީދުތަކެއް، ރާއްޖޭގެ ބޯޑަރުތައް ހުޅުވާލައިފި


Microsoft inn Tiktok gannanee | Mihaaru\n04 އޯގަސްޓް 2020 - 08:144comments\nޗައިނާގެ ބައިޓްޑާންސުން ހިންގާ މަޝްހޫރު އެޕް ޓިކްޓޮކް އެމެރިކާގައި މަނާ ނުކުރާނެ ހަމަ އެކަނި ގޮތަކީ އެމެރިކާގެ ކުންފުންޏަކާ ގުޅިގެން އެޕް ހިންގުން ކަމަށް އެމެރިކާ ސަރުކާރުން ބުނާތީ މައިކްރޮސޮފްޓާއި ބައިޓްޑާންސް މަޝްވަރާކުރަން ފަށައިފި އެވެ.\nމިކަމާ ގުޅޭ ގޮތުން އެ ކުންފުނީގެ ސީއީއޯ ސަތިއާ ނަޑެލާ ވަނީ އެމެރިކާގެ ރައީސް ޓްރަމްޕާ ވެސް މަޝްވަރާ ކުރައްވައިފަ އެވެ. އަދި މި ވިޔަފާރި 45 ދުވަހުގެ ތެރޭގައި ކޮޅެއްގައި ޖެއްސުމަށް ޓްރަމްޕް އަންގަވާފައިވާ ކަމަށް ވެސް ރިޕޯޓްތައް ބުނެ އެވެ.\nމައިކްރޮސޮފްޓުން ޓިކްޓޮކަށް ޝައުގުވެރިކަން ފާޅުކޮށްފައި ވަނީ އެ އެޕް އެމެރިކާގައި މަނާކުރާނެ ކަމަށް މިދިޔަ ހުކުރު ދުވަހު ޓްރަމްޕް ވިދާޅުވެފައި ވަނިކޮށެވެ. އަދި އެ އެޕަށް ފިޔަވަޅު އަޅަންޖެހޭ ކަމަށް މިދިޔަ އަހަރުން ފެށިގެން، އެމެރިކާގެ ގާނޫނު ހަދާ މަޖިލީހުގެ މެމްބަރުންތަކެއް ގެންދަވަނީ ވިދާޅުވަމުންނެވެ. ވެރިކަން ކުރާ ރިޕަބްލިކަން ޕާޓީގެ މެމްބަރުން ވިދާޅުވާ ގޮތުގައި ޓިކްޓޮކަކީ އެމެރިކާގެ ގައުމީ ސަލާމަތަށް އޮތް ނުރައްކަލެކެވެ. އެހެންވެ ފާރަވެރިވާން ޖެހެ އެވެ.\nމިދިޔަ މަހުގެ ތެރޭގައި އެމެރިކާގެ ސްޓޭޓް ސެކްރެޓަރީ މައިކް ޕޮމްޕިއޯ އާއި ވައިޓްސް ހައުސްގެ އިކޮނޮމިކް އެޑްވައިވަރު ލެރީ ކަޑްލޯ ވެސް ވަނީ ޓިކްޓިކަށް ފިޔަވަޅު އަޅަން ޖެހިދާނެ ކަމަށް ވެސް ވިދާޅުވެފަ އެވެ. އޭނާ ވިދާޅުވި ގޮތުގައި ޓިކްޓޮކް އެމެރިކާގައި މަނާނުކުރަން އެދޭ ނަމަ ބައިޓްޑާންސަށް އޮތް ގޮތަކީ އެ އެޕް އެމެރިކާގެ ކުންފުންޏެއްގެ ގޮތުގައި ހިންގަން ވިއްކައިލުމެވެ.\nޓިކްޓޮކް ގަތުމާ ބެހޭ ގޮތުން މައިކްރޮސޮފްޓްގެ ބްލޮގްގައި އާންމުކޮށްފައިވާ ބަޔާނެއްގައި ބުނީ ޓިކްޓޮކާ ގުޅޭ ގޮތުން އެމެރިކާ އިން ފާޅުކުރާ ކަންބޮޑުވުންތަކުގައި ސީރިއަސްކޮށް ވިސްނަންޖެހޭ ކަންތައްތަކެއް ހުރި ކަމަށް އެ ކުންފުނިން ވެސް ގަބޫލުކުރާ ކަމަށެވެ. އެހެންވެ ޓްރަމްޕްގެ ސަރުކާރުން ފާޅުކުރާ ކަންބޮޑުވުންތަކާ ދޭތެރޭ ސީރިއަސްކޮށް ވިސްނާ ކަމަށް ބުންޏެވެ.\nމައިކްރޮސޮފްޓުން ބުނި ގޮތުގައި ޓިކްޓޮކް ގަތުމަށް ފަހު އެމެރިކާ އާއި ކެނެޑާ އާއި އޮސްޓްރޭލިއާ އާއި ނިއު ޒިލެންޑް ފަދަ މާކެޓްތަކުގައި އެ އެޕް އޮޕަރޭޓްކުރުމަކީ އެ ކުންފުންޏަށް ކުރެވިދާނެ ކަމެކެވެ. އަދި މިކަމާ ގުޅޭ ގޮތުން މިހާރު ބައިޓްޑާންސާ އެކު ކުރިއަށް ގެންދާ މަޝްވަރާތައް އަންނަ މަހުގެ 15 ހިސާބުގައި ނިންމާލައި، ވަކި ގޮތަކަށް އެއްބަސްވެވޭނެކަމުގެ އުންމީދު ވެސް ބޮޑުކަމަށް މައިކްރޮސޮފްޓުން ބުންޏެވެ. މި މަޝްވަރާތައް ކުރިއަށް ގެންދަނީ އެމެރިކާގެ ގާނޫނު ހަދާ މަޖިލީހުގެ ފޮރިން އިންވެސްޓްމަންޓް ކޮމިޓީ (ސީއެފްއައިޔޫއެސް) ގެ އިރުޝާދުތަކުގެ މަތިންނެވެ.\nއެމެރިކާ އިން ތުހުމަތުކުރާ ގޮތުގައި ޓިކްޓޮކަކީ ޗައިނާގެ ކޮމިއުނިސްޓް ސަރުކާރާއި އެ ގައުމުގެ އަސްކަރިއްޔާ ވާގިދީގެން އެމެރިކާ އަށް ޖާސޫސްކުރާ އެޕެކެވެ. އަދި އެ އެޕް ބޭނުންކުރާ އެމެރިކާގެ މީހުންގެ ޑޭޓާ ވެސް ނަހަމަގޮތުގައި ޗައިނާ އިން ހިފާކަމަށް ތުހުމަތުކޮށްފައިވެ އެވެ. މި ޝައްކުތައް ހުރުމާ އެކު އެމެރިކާ އިން ދެކެނީ ޓިކްޓޮކްގެ ޒަރީރާ އިން މި އަހަރުގެ ނޮވެމްބަރުގައި ބާއްވާ އެމެރިކާގެ ރިޔާސީ އިންތިހާބަށް ވެސް ޗައިނާ އިން ނުފޫޒު ފޯރުވައިވާނެ ކަމަށެވެ.\nޓިކްޓޮކް އެމެރިކާގެ ބާރުގެ ދަށަށް ގެންނަން އެމެރިކާ އިން މަސައްކަތްކުރަމުންދާ އިރު، ބައިޓްޑާންސްގެ ސީއޯއޯ އާއި ޓިކްޓޮކްގެ ސީއީއޯ އަކީ މިހާރު އެމެރިކށާގެ ރައްޔިތެކެވެ. އެއީ ކުރިން ޑިޒްނީގައި މަސައްކަތްކުރެއްވި ކެވިން މޭޔާ އެވެ. އޭނާ ޓިކްޓޮކާ ގުޅުނީ މިދިޔަ ޖޫން މަހު އެވެ.\nޓިކްޓޮކް ބޭނުންކުރާ އެމެރިކާގެ މީހުންގެ އަދަދު 80 މިލިއަނަށް އަރާ އިރު، އެ އެޕް ބޭނުންކުރާ އާބާދީގެ ބޮޑު ޕަސަންޓޭޗަކީ 16-24 އަހޜަރާ ދެމެދުގެ ޒުވާނުންނެވެ.\nTiktok America gai manaakuraanan: Trump\nއިތުރު ލިޔުންތައް މައިކްރޮސޮފްޓް ސޯޝަލް ނެޓްވޯކްސް ޗައިނާ ސޯޝަލް މީޑިއާ އެމެރިކާ ޑޮނަލްޑް ޓްރަމްޕް މައިކް ޕޮމްޕިއޯ


Saff Suzuki Cup Team ge2assistent un alun Gaumee Team ah\nސާފް ސުޒުކީކަޕު ޓީމުގެ ދެ އެސިސްޓެންޓުން އަލުން ގެނެސްފި\nސާފް ޗެމްޕިއަންޝިޕްގައި، ގައުމީ ޓީމާއެކު މަސައްކަތް ކުރި، އެސިސްޓެންޓް ކޯޗް، ގެލާ ޝެކިލާޒީ އާއި ފިޓްނަސް ޓްރެއިނާ ވަލްޑަމީރު ކްރުނިޗް 'ލާޑޯ' އަލުން ގައުމީ ޓީމަށް ގެނެސްފި އެވެ.\nމިދިޔަ އަހަރު، އެ ކޯޗުންނާއެކު ވެވުނު އެއްބަސްވީ، ސާފް ޗެމްޕިއަންޝިޕް ނިމެންދެނެވެ. ސާފް ޗެމްޕިއަންޝިޕަށް ތައްޔާރު ވުމަށް ގައުމީ ޓީމު ގަތަރުގައި ކުރިއަށް ގެންދިޔަ ޓްރެިއިނިން ކޭމްޕުގައި ޝެކިލާޒީ އާއި ލާޑޯ ވަނީ މަސައްކަތް ކޮށްފަ އެވެ.\nފައިނަލުގައި، އިންޑިއާ ބަލި ކުރުމަށް ގޭމް ޕްލޭން އެކުލަވާލީ، ޝެކިލާޒީ އެވެ. ގައުމީ ޓީމުގެ ކޯޗް، ޕީޓާ ޝެގަޓް ސާފް ޗެމްޕިއަންޝިޕަށް ފަހު ބުނެފައި ވަނީ، އިންޑިއާގެ ކުޅުން އެނަލިސް ކުރުމަށްޓަކައި އެތައް ގަޑިއިރެއް ޝެކިލާޒީ ހޭދަކޮށްފައިވާ ކަމަށެވެ. ޖޯޖިއާ އުފަން ޝެކިލާޒީއަކީ ބެލެޖިއަމްގެ ރަށްވެހިކަންވެސް އޮންނަ ތަޖުރިބާކާރެކެވެ. އޭނާ ވަނީ ބެލްޖިއަމްގެ އެންމެ މަތީ ލީގްގައި ކުޅެފަ އެވެ. އޭނާ އާ އެކު ގައުމީ ޓީމުގެ ގައުމީ ޓީމުގެ ދާއީމީ އެސިސްޓެންޓް ކޯޗް އަހްމަދު ޝާކިރު 'ޝާކިއްޓޭ' މަސައްކަތް ކުރާނެ އެވެ.\nލާޑޯ އާއި ޝެކިލާޒީ ވަނީ، ޝެގަޓް އަފްގާނިސްތާންގެ ޓީމުގައި މަސައްކަތް ކުރިއިރުވެސް އޭނާއާ އެކު މަސައްކަތް ކޮށްފަ އެވެ. އިއްޔަ ކުޅުނު ޔޫތު ޗެމްޕިއަންޝިޕްގެ ސެމީ ފައިނަލު ދެ މެޗު ބަލަން އެ ދެމީހުންވެސް ވަނީ ދަނޑަށް ގޮސްފަ އެވެ.\nނިމިދިޔަ އޭޝިއަން ކަޕުގައި، ލާޑޯ ވަނީ، ލުބުނާންގެ ގައުމީ ޓީމުގައިވެސް ފިޓްނަސް ޓްރެއިނަރެއްގެ ގޮތުގައި މަސައްކަތް ކޮށްފަ އެވެ. މޮންޓަނީގުރޯއަށް ނިސްބަތްވާ ލާޑޯ ވަނީ ޔޫރަޕްގެ އެލީޓް ބައެއް ކުޅުންތެރިންގެ ޕާސަނަލް ފިޒިކަލް ޓްރެއިނަރެއްގެ ގޮތުގައިވެސް މަސައްކަތް ކޮށްފަ އެވެ.\nސާފް ޗެމްޕިއަންޝިޕް ކާމިޔާބު ކުރި ޓީމުގައި ހިމެނުނު ނަމަވެސް، ސަރުކާރުން ޓީމުގެ ހިމެނުނު މެންބަރުންނަށް ދިން ބޯނަސް ފައިސާ ލާޑޯ އާއި ޝެކިލާޒީއަށް ލިބިފައެއް ނުވެ އެވެ. ސްޕޯޓްސް ކައުންސިލުން މިދިޔަ ޑިސެމްބަރު ބޭއްވި ޕްރެސް ކޮންފަރެންސްގައި ވާހަކަ ދައްކަމުން އެ ކައުންސިލްގެ ރައީސް، އިބްރާހިމް އިސްމާއީލް ވިދާޅުވީ، ފައިސާ ދިން އިރު ރާއްޖޭގައި ނެތް ނަމަވެސް، އެ ފަރާތްތަކަށް ލިބެންޖެހޭ އެއްޗެއް ލިބޭނެ ކަމަށެވެ.\nގައުމީ ޓީމު މިހާރު ތައްޔާރު ވަމުންދަނީ އޭޝިއަން ޝެމްޕިއަންޝިޕްގެ 23 އަހަރުން ދަށުގެ ކޮލިފައިންއަށެވެ. އަންނަ މަހު 22 ން 26 އަށް ސައުދީ އަރަބިއްޔާގައި ކުރިއަށްދާ، ރާއްޖެ ހިމެނޭ ގުރޫޕް 'ޑީ' ގައި ހިމެނެނީ ސައުދީ އަރަބިއްޔާ އާއި ލުބުނާންގެ އިތުރުން އަރަބި އެމިރޭޓްސް އެވެ.


Kaiveni3- 1 | Vaahaka ކައިވެނި3– 1 – Vaahaka\nކައިވެނި3- 1\n3k60\tApril 4, 2021\nކައިވެނި - 1\nކައިވެނި - 2\nކައިވެނި - 3\nކައިވެނި - 4\nކައިވެނި - 5\nކައިވެނި - 6\nކައިވެނި - 7\nކައިވެނި9& 8\nކައިވެނި - 10\nކައިވެނި - 11\nކައިވެނި - 12\nކައިވެނި - 13\nކައިވެނި - 14\nކައިވެނި - 15\nކައިވެނި2- 1\nކައިވެނި2- 2\nކައިވެނި2- 3\nކައިވެނި2- 4\nކައިވެނި2- 5\nކައިވެނި2- 6\nކައިވެނި2- 7\nކައިވެނި2- 8\nކައިވެނި2- 9\nކައިވެނި2- 10\nކައިވެނި3- 2\nކައިވެނި3- 3\nކައިވެނި3- 4\nކައިވެނި3- 5\nކައިވެނި ސ3 - 6\nކައިވެނި ސ3 - 7\nމާލޭގެ މަގުތަށް ފުރިބާރުވެފައިވީ ވަގުތެކެވެ. ހެނދުނުގެ9ޖެހީއެވެ. ބާރު ދުވެލީގައި ދުއްވާ އެއްޗެހި ދުއްވަމުންދިޔައެވެ. ޝާއިރާވެސް ދުއްވުނު އެންމެ ބާރަކަށް ސައިކަލު ދުއްވަމުން މަސައްކަތް ކުރީ އަވަހަށް އޮފީހަށް ދިއުމަށެވެ. ކަޅު ގަމީހަކާއި ކަޅު ޖިއްސެއް ލައިގެން ޝާއިރާ ހުރި އިރު ހީވަނީ އޮފީހެއްގެ ބޮޑެއް ހެންނެވެ. ބޯ މައްޗަށް އެއްލާފައި އޮތް ޝޯލް ވަޔާ ވިހުރެމުން ދެއެވެ. އޮފީހަށް ވައިން ގޮތަށް ޝާއިރާ އަވަސްވެ ގަތީ މަސައްކަތްތައް ފެށުމަށްށެވެ.\n"ހާދަ ލަސްވީ މިއަދު؟ އަހަރެން މިހާރު ފޫހިވެގެން ހަލާކުވެއްޖެ ޝާއިރާ ނައިސްގެން" ޝާއިރާގެ ކައިރީގައި އިން އަސްމާ ބުނެލިއެވެ.\n"ލަސް ވާނޭނުން ... ހީވަނީ ބަކަރިތަކެއް ކޮށިން ދޫކޮށްލައިން އުޅޭހެން.. މަގުމަތިފުރިފަ... އެހާ އަވަހަށް ނިކުތީމަވެސް މީ ވީ ވަރަކީ" ހިނިގަނޑެއް ޖަހާލަމުން ޝާއިރާ ބުންޏެވެ.\n" އަހަރެން ނަސީބު މިތާ ކައިރީގަ ގެ އިންނަކަން" އަސްމާ ބުނެލި އެވެ.\n"ޔެސް... ލަކީ ޔޫ..."\nކޮންމެއަކަސް އެންމެން ވެސް އުޅުނީ އެންމެންގެ މަސައްކަތަކައިގެން އަވަދި ނެތިއެވެ. ޝާއިރާގެ މަސައްކަތްތައްވެސް އޭރު ހުރީ ފުނި ޖެހިފައެވެ. ލަހެއް ފަހެއް ނުކޮށް ބެލީ މަސައްކަތްތައް ނިންމާލެވޭތޯއެވެ. ސިއްސައިގެން ގޮސް ބަލާލެވުނީ ޝާއިރާގެ ކޮނޑުގައި އަސްމާ ޖަހާލީމައެވެ.\n"ތެދުވޭ" ވަރަށް ސިއްރުން އަސްމާ ބުނެލިއެވެ. ޝާއިރާ ތެދުވި އިރު އޮފީހަށް ކޮންމެވެސް މީހަކު އައިސްގެން އުޅެއެވެ. އޮފީހަށް ޖޮއިން ކުރި ފަހުން އަދިވީ އެންމެ މަހެއް ކަމުން އެއީ ކާކު ކަމެއް ޝާއިރާއަކަށް ރޭކައިވެސް ނުލައެވެ. ކޮންމެވެސް މަތީ މީހެއްކަން އިނގެއެވެ. ރީތި ހަށިގަނޑެއްގެ ވެރިއެކެވެ. ރީތިކަމުގެ ލާމަސީލު އިންސާނެކެވެ.\n" ރީތި ބިޓެއްދޯ... ލިބޭ ނަމަ ކޮން ފަދައެއް!" އަސްމާ ސިއްްރު ސިއްރުން ހިނިގަނޑެއް ޖަހާލާފައި ބުންޏެވެ.\nއެމީހަކު ޝާއިރާއާއި ދިމާލަށް ބަލައިލިއެވެ. އެވަގުތު ޝާއިރާގެ ހިތަށްވެސް ގޮތެއްވި ކަހަލައެވެ.\n"ކޮން ނަމެއް ކިޔަނީ؟ ހިތް ހަމަ ޖެހޭތަ މިތަން؟" އެމީހަކު އަހާލިއެވެ.\n"ޝާއިރާ ކިޔަނީ... ވަރަށް ހިތްހަމަ ޖެހޭ ހަމަ"\nއެވަގުތު ފަހަތުން ކޮންމެވެސް ބޮލީވުޑުގެ އިޝްގީލަވައެއް އިވުނު ކަހަލައެވެ. އެމީހާ ދިޔުމުން ޝާއިރާ އަސްމާ ކައިރިއަށް ގޮނޑި ދަމަމުން ދިޔައެވެ.\n" އޭ ހަމަ އަސްލު... ހާދަ މޭންލީ މީހެކޭ.. އޭނަ އަގައިން ބުނި އިރަށްވެސް ހީވި ބޮލީވުޑްގެ ލަވަތައް ބެކްގުރައުންޑުގައި ގުގުމާލިހެން... ވަރަށް ފިޓް މީހެއްދޯ..ކާކުތަ އެއީ" ޝާއިރާ އަސްމާ ގާތުގައި އަހާލިއެވެ.\n"ސާބަސް ދަރިޔާ.. އެއީ އޭނުން ބޮސް އަކީ... އެ އައީ ބޭރުގައި އުޅެފައި އެހެންވެ ކުރިން ނުފެންނަނީ މިތަނުން.. ދެން ފެންނާނެ ..ކުރަޝްވީތަ އަނެއްކާ؟" އަސްމާ ހޭން ފެށިއެވެ.\n"ލޯބިވެސް ވެވިއްޖެ" ޝައިރާ ސަމާސާ ރާގަކަށް ބުނެލިއެވެ.\nއިއްތިފާގު ދިމާކުރިގޮތުން އޭގެ ދެ މަހެއްހާ ފަހުން އާ އަހަރު ފެށުނެވެ. އޮފީސް އެންމެން ނިންމައިގެން ހުރީ ކައިރި ރަށަކަށް އޯވާ ނައިޓަށް ގޮސްލާށެވެ. އެރޭ އޮފީސް މީހުން ފުރީ 11 ވެސް ޖެހި ފަހުންނެވެ. ކަނޑު ގަދަކަމުން ރަށަށް ދެވުނު އިރު ބާރަ ޖަހާކަށް މާ ގިނަ އިރެއްވެސް ނެތެވެ. ޝާއިރާއަކީ ކަނޑު މައްޗަށް ބަލި މީހެއް ކަމުން އޭރު ހުރީ ބޮލަށް އެނބުރުން ވެސް އަރާފައެވެ. ރަށަށް ޖައްސާފައި މާ ގިނަ އިރުތަކެއް ނުވަނީސްވެސް 12 ޖަހައިފިއެވެ. 12 ޖެހުމާއި އެކު މުޅިރަށް ގުގުމާލީ ބަޑި ބޭހުގެ އަޑުފައްގަނޑުންނެވެ. މީހުންތައް ލަވަ ޖަހާ ނަށަމުން ދިޔައެވެ. އަހަރެމެން ގޮސް ފޭބީ އަތިރި މައްޗަށްށެވެ. ބާބަކިއު ހެދުމަށް އެއްޗެހިތައް ތައްޔާރު ކުރުމުގައި އެންމެން އަވަދި ނެތި އުޅުނެވެ. އެންމެން އެންމެންނަށް ސަކަރާތް ޖަހާ އާ އަހަރުގެ އުފާ ފާޅު ކުރަމުންދިޔައެވެ. ޝާއިރާ އޭރުވެސް ހަމައަކަށް ނޭޅެއެވެ. ބޯ ގުޑާފައި ހުރުމުން އެންމެންނާއި ތަންކޮޅެއް ދުރުގައި އިން ޖޯލިއެއްގައި ޖައްސާލައިގެން އިނެވެ.ކުޑަކޮށް ރަގަނޅު ވެލަންދެންނެވެ. އެހެން އިންދާ މީހަކު އައިސް ޝާއިރާގެ އަތުގައި ހިފާއިގެން ގަސްތަކު ފަހަތައް ވަނެވެ. އަނދިރިކަމުން ކާކު ކަމެއް ނޭނގެއެވެ. ލިބުނު ސިހުމަކުން ހަޅޭ ލަވައިގަންނާން ޝާއިރާ ތައްޔާރުވިއެވެ. އެހެން ނަމަވެސް އެމީހަކު ޝާއިރާގެ އަގަމަތީގައި އަތް އެޅިއެވެ.\n"ޝުޝް.. އަޑު ގަދަ ނުކުރާތި.. ވަރަށް ހާލުން މި ފުރުސަތު މި ހޯދީ.." ޝާއިރާގެ ކުރިމަތީގައި ހުރީ ބޮސްއެވެ.\n"ބޮސް..ކި..ކިހިނެއްވީ؟" އޭރު ޝާއިރާގެ ހިތް ދިޔައީ އޭގެ އެންމެ ބާރު މިނުގައި ތެޅެމުންނެވެ"\n" ބޮސްއެއް ނޫން..މުނާޒް.. މުނާޒް ކިޔަސް އޯކޭއޭ.. އެހާ ފޯމަލް ނުވެބަ.. ކޮންސިޑާ މީ އޭޒްއަ ފްރެނޑް... "\nހަމަ އެވަގުތައް އަސްމާ ޝާއިރާމެން ހުރި ދިމާލަށް ފޭބިއެވެ.\n"އަޅެ ހާދަ ހޯދާފީމޭ... މިތާ މަޑުކޮށްލަބަ އަހަރެން ފެގެއް ބޯލަންދެން އަހަންނާއި އެކީން.. ބޮސް އޯކޭތަ؟" އަސްމާ އަހާލިއެވެ.\n"ހޫމް ...ކުރިއަށް ގެންދޭ" މުނާޒް ހިނިތުން ވެލަމުން ބުނެލިއެވެ.\nތިން މީހުން ވެލިގަނޑު މަތީގައި އިށީދެލައިގެން އިނެވެ.\n"މިކަހަލަ ތަން ތަނަށް ޓްރެވަލްކުރަން ބޮސް އެހާ ލައިކެއް ނުވޭ ދޯ؟" އަސްމާ އަހާލިއެވެ.\n"އެކީއްވެ ލައިކް ނުވާންވީ... މިއަށް ވުރެން ވަކި ރީތި، ހިތްހަމަޖެހޭ ތަނެއް އަހަންނަކަށް ނުހުންނާނެ" މުނާޒް ޝާއިރާއަށް ނަޒަރު ހިންގާލަމުން ބުންޏެވެ.\n"އަޅުގަނޑު މިހެން މިބުނީ ދަތުރު އައި ފަހުން ދުރު ދުރުން އުޅޭތީވެ... ހީވަނީ ފޫހިވެގެން އުޅޭހެން..."\n"ނޫނޭ... އެކަނިވެލަން ވެސް ޖެހޭނޭނު ބައެއް ފަހަރު"\n"ހިނގާދޯ އެކޮޅަށް ދަމާ... އެމީހުން ފޫހިވާނޭނު އަހަރުން މިހެން ދުރު ދުރުން އުޅެންޏާ" ޝާއިރާ ބުންޏެވެ.\n" އާން ތެދުވޭ.." އަސްމާ ބުންޏެވެ.\nއޭރު އަސްމާ ހުރީ ޝާއިރާއާއި މުނާޒްއަށް ވުރެން ތަންކޮޅެއް ކުރީގައެވެ. މުނާޒް ޝާއިރާގެ އަތުގައި ހިފެހެއްޓިއެވެ. ސިއްސައިގެން ގޮސް ޝާއިރާ މުނާޒް އާއި ދިމާލަށް އެނބުރުނެވެ. އޭރު މުނާޒްގެ މޫނު މަތީގައިވަނީ ހިނިތުންވުމެވެ. ޝާއިރާ ޖެހިލުންވެ ފުން ނޭވައެއް ލާ ހިން ދިރުވާލިއެވެ. އޭރު ޝާއިރާގެ ހިތް ދިޔައީ އޭގެ އެންމެ ބާރު މިނުގައި ތެޅެމުންނެވެ.\nއެ ވަގުތައް ޝާއިރާގެ ފޯނު ރިންގު ވާން ފެށިއެވެ. އެއީ ހަޒްބެންޑް ޖަހާފައި އިން ނަމްބަރ އެކެވެ. ޝާއިރާގެ ފޯނު ފެނުމާއި އެކު މުނާޒްގެ މޫނުމަތީގެ ކުލަވަރު ބަދަލުވިއެވެ. މުނާޒް ޝާއިރާގެ އަތުން ދޫކޮށްލިއެވެ.\nޝާއިރާ ތަންކޮޅެއް ދުރަށް ޖެހިލިއެވެ.\n"ހަ..ހަލޯ؟" ޝާއިރާ ފޯނަށް ޖަވާބުދިނެވެ.\n"މާދަން ދޯ މާލެއަށް ދަނީ.. އެއްޗެއް ކައިގެންތަ ތިއުޅެނީ މިހާރު؟" ޝާއިރާގެ ފިރިމީހާ އާލިމް އަހާލިއެވެ.\n"ހޫމް.. އާލިމް ކޮން އިރަކުން މާލެ އަންނަނީ؟ މިހާރު މަހެއް ވަނީ ދިޔައި ފަހުން.. އަހަރެން ހާދަ އެކަނިވެރިވެޔޭ އާލިމް... ގުޅާވެސް ތިލަނީ ހާހަކުން ފަހަރަކު.. ގުޅާ އިރު ފޯނު ވެސް އޮންނަނީ ނިއްވާލާފަ"\n" އެއްކަލަ ޝާކުވާތައް ކުރަން ފެށީއެ.. އަހަރެން އެހެންވެ ނުގުޅަނީވެސް ... ގުޅައިފިއްޔާ ފައްޗަކަށް އަމުނާނެ ޝަކުވާތައް... ޝާއިރާ އަށް ހަމަ ރަގަނޅަށް އިނގޭނެ އަހަންނަކީ ބިޒީ މީހެއް ކަން... ދަތުރު ކުރަން ޖެހޭ މީހެއް ކަން... އަހަރެން ވެސް ބޭނުންވޭ ރެސްޓް ކޮށްލަން... އެކަމު މި ހުރިހާ މަސައްކަތެއް މިކުރަނީ ހަމަ އަހަރެމެންގެ ދިރިއުޅުމަށްށޭ...ތެޔޮތަކު ތެރޭ އުޅެ އުޅެ ހުންނަނީ މީހާ ބޯ ގޮވާފަ "\n"ތި ހުރިހާ ފައިސާއަށް ވުރެން ވެސް އަހަރެން މިއަދު ބޭނުންވަނީ އާލިމްގެ ލޯބިއޭ... އެހެންވޭ ޝަކުވާ ކުރެވެނީ...ޕްލީޒް އާދެބަ ދެން.."\n" ތީ މާ ގިނައިން ފިލްމު ބަލާތީ ކިޔާ އެއްޗެހި... އެޔެއް ނޫނޭ...އަހަރެން ބުނީ މި ހަފްތާ ތެރޭ އަހަރެންގެ މަންމަ މެން ދާނެ މާލެއަށް ހަފްތާއެއް ވަރު މަޑު ކޮށްލާނެ... އަހަރެން ބުނިން އަހަރެންގެ ގޭގައި ހުރެވޭނެޔޭ... މަންމަ މެންނާ އެކީން ޑރ އަށް ދައްކާ ހަދާއިރު ދާތި... ގުޅާނަން ފަހުން..."\n..... އާލިމް ފޯނު ކަނޑާލިއެވެ. މާޔޫސް ކަން މަތީގައި ޝާއިރާ ކަންފަތުން ފޯނު ނެގިއެވެ.\n"ފިރިމީހާ އަންނަނީތަ މާލެ؟" އަސްމާ އަހާލިއެވެ.\n"ނޫން... އޭނަ މަންމަމެން އަންނަނީ ...އެ ވާހަކަ އެ ބުނި....އޭނަ ހާދަ ޗޭންޖް ވެއްޖޭ..." ޝާއިރާ ބުންޏެވެ.\n"އެއީ މި ފިރެހެން ވެރީންގެ ވައްތަރު... ނުލިބޭ އިރު ހަނދު ކީއްކުރަން ...އިރުވެސް ނަގާފަ އަތައް ދޭނެ...ލިބުނީމަ ނޫޅޭނެ އެވަރަކުން " އަސްމާ ބުންޏެވެ.\n" ތި ވާހަކަ ބާއްވާ ދެން.... މުނާޒް ދިޔައީ ދޯ" ޝާއިރާ އަހާލިއެވެ.\n"ހޫމް.. ފާޑާކަށް ހުރެފައި އެ ދިޔައީ... އަހަންނަށް ހީވަނީ އޭނަ ޝާއިރާ ދެކެ ލޯބި ވާހެން"\n"ހޫމް ... ވަރަށް ބަލާ... އެންޑް ވަރަށް ފްލާޓްވެސް ކުރޭ....މުއްސަނދިންނަކަށް ނޭނގޭނެ ލޯބިވާކަށް.. އެމީހުންނަށް ފައިސާ ނޫން އެއްޗެއް ނުފެންނާނެ... އެ އުޅެނީ އެހެން ކަމަކުހެން އަހަންނަށް ހީވަނީ"\n"ނޫން... ތިހީކުރާހާ ގޯސް މީހެއް ނޫން އެއީ... އައި ނޯ ހިމް ޕާސަނަލީ... ވަރަށް ރަގަނޅު މީހެއް އެއީ... ދުވަހަކުވެސް ނާހަން އޭނަ މީހަކަށް ލަނޑެއް ދީގެން އުޅޭ ވާހަކައެއް އަހަރެމެންނާއި އެއްކޮށް ބޮޑުވި މީހެކޭ އެއީ..."\n"އެއީ އަސްމާމެން ރަށު މީހެއްތަ؟"\n" ޔާހް... ރަށު މީހެއް އެއީ... ވަރަށް ރަގަނޅު ސޮރެއް އެއީ ސެޓު ކޮށްބަލަ!"\n"އަތްޗި... އަހަރެން މީ މީހެއްގެ އަންބެކޭ" ޝާއިރާ އަސްމާގެ ކޮނޑުގައި ޖަހާލާފައި ބުންޏެވެ.\nއަސްމާގެ ބަސްތަކާއި އެކު ޝާއިރާގެ މޫނުމައްޗަށް ވެރިވީ ހަމަ ހިމޭން ކަމެވެ. އެ ހިތަށް ކޮންމެވެސް ފުން އަސަރެއް ކޮށްފި ކަން ޔަގީނެވެ.\nޝިޔާރާ April 4, 2021\nއެއްކަލަ ވާހަކަ..އަބަދު އޮންނަނޯ ދެ ނޭވާ ދޭތެރެއިން އާލިމް ބަދަލުވެފަ 🤦♀\nޢެކަމުވެސް ވަރަށް ރީތި\nހިޔަލަ April 4, 2021\nއަންނި April 4, 2021\nމިވާހަކަ ކިޔާ ހިތެއްނުވޭ.\nWhen is the next episodެ\nއައި ކާންޓް ސޭ މައި ނޭމް April 7, 2021\nވަރަށް ރީތި އެކަމް މާ ލަހީ ނެރޭލެއް❤


Covid-19: Hafthaa eh ge thereygai 10,500 ah vure gina meehun2vana dose jahaifi | Mihaaru\nކޮވިޑް-19: ހަފުތާއެއްގެ ތެރޭގައި 10،500 އަށް ވުރެ ގިނަ މީހުން ވެކްސިންގެ ދެވަނަ ޑޯޒް ޖަހައިފި\nމާލެ- މާޗް 14، 2021: ކޮވިޑް ވެކްސިން ޖަހަން ސޯޝަލް ސެންޓަރު ބޭރުގައި އެތައް ސަތޭކަ ބަޔަކު ކިއޫގައި--. ފޮޓޯ:ނިޝާން އަލީ/މިހާރު\n08 އެޕްރީލް 2021 - 10:22\nރާއްޖެ އިން މިހާތަނަށް ކޮވިޑް ވެކްސިންގެ ދެވަނަ ޑޯޒް، 10،567 މީހަކު ޖަހާފައިވާ ކަމަށް ހެލްތު ޕްްރޮޓެކްޝަން އެޖެންސީ (އެޗްޕީއޭ) އިން މިއަދު ބުނެފި އެވެ.\nއިންޑިއާ އިން އުފައްދާ ކޮވިޝީލްޑް ވެކްސިން ޖެހި މީހުންގެ ތެރެއިން އަށް ހަފުތާވެފައި މީހުންނަށް ދެވަނަ ޑޯޒް ޖަހައިދޭން ފަށާފައި ވަނީ މި މަހުގެ ތިން ވަނަ ދުވަހުން ފެށިގެންނެވެ.\nއެޗްޕީއޭ އިން ބުނީ 2،618 މީހަކު ވެކްސިންްގެ ދެވަނަ ޑޯޒް އިއްޔެ ޖަހާފައިވާ ކަމަށެވެ. އެއާއެކު ދެވަނަ ޑޯޒް ޖެހި މީހުންގެ ޖުމުލަ އަދަދު ވަނީ 10،567 އަށް އަރައިފަ އެވެ. މީގެ ތެރޭގައި ރަށްރަށުން ވެކްސިން ފުރިހަމަކުރި މީހުން ހިމެނެ އެވެ. އަދި އަށް ހަފުތާ ހަމަ ނުވި ނަމަވެސް، ޒަރޫރީ ބޭނުމެއްގައި ރާއްޖެ އިން ބޭރަށް ދާން ޖެހޭ މީހުންނަށް ވެސް އަންނަނީ ކޮވިޑް ވެކްސިންގެ ދެވަނަ ޑޯޒް ޖަހައި ދެމުންނެވެ.\nމިހާތަނަށް މާލެ ސަރަހައްދުގައި ކޮވިޑް ވެކްސިންގެ ފުރަތަމަ ޑޯޒް ނުޖަހައި ތިބި މީހުންނަށް ޖަހައިދެނީ ޗައިނާގެ ސިނަފޯމް ވެކްސިން އެވެ. އެއީ އުމުރުން 18 އަހަރާއި 65 އަހަރާ ދެމެދުގެ މީހުންނަށް ޖެހުމަށް ހުއްދަދީފައިވާ ވެކްސިނެއް ކަމުނ ވެކްސިން ދެނީ އެ އުމުރުފުރާ އަށް އެކަންޏެވެ.\nމިހާތަނަށް ރާއްޖެ އިން ޖުމުލަ، 260،285 މީހަކު ވަނީ ވެކްސިން ޖަހާފަ އެވެ.\nކޮވިޑް-19 އަށް މި ދުވަސްވަރު ޕޮޒިޓިވްވާ މީހުންގެ ނިސްބަތް އިތުރު ނަމަވެސް، ހޮސްޕިޓަލުގައި އެޑްްމިޓްކޮށްގެން ފަރުވާދޭ މީހުންގެ އަދަދު ވަނީ ދަށްވެފަ އެވެ. ކުރިން 100 އިން މަތީގައި ހުރި އެ އަދަދު މިހާރު ވަނީ 88 އަށް ތިރިވެފަ އެވެ.\nހެލްތު ޕްރޮޓެކްޝަން އެޖެންސީ ކޮވިޑް ވެކްސިން ވެކްސިން ދިނުން ސިއްހަތު ބަލިތައް


ހއ. ފިއްލަދުއާ ދިމާބޭރުގައި އަޅާފައިވާ ކަނދުފަތި ކަނޑައިގެން ދިއުމާ ގުޅިގެން އައު ކަނދުފައްޗެއް މިއަދު އަޅައިފިއެވެ.\nމިނިސްޓަރ އޮފް ފިޝަރީޒް މެރިންރިސޯސަސް އެންޑް އެގްރިކަލްޗަރ ޑރ. ހުސައިން ރަޝީދު ހަސަން މިއަދު ކުރެއްވި ޓުވިޓެއްގައި ވިދާޅުވީ ކެނޑިފައިވާ ފިއްލަދޫ ”ދޮށިމަސްކަނދު” ނަންބަރު #C09D01 ގެ ބަދަލުގައި ފިއްލަދޫގެ 15 މޭލު އިރުމަތީ ސަރަހައްދެއްގައި ފިޝަރީޒްގެ ކަނދުފަތި ޓީމުން މިއަދު އައު ކަނދުފައްޗެއް އަޅާފައިވާކަމަށާއި މީގެއިތުރުން މިހާރު އެޓީމުންދަނީ ހއ. މުޅަދޫ ފުށޮޅުގައި ވަދު މަސްކަދު އެޅުމަށް ތައްޔާރު ވަމުންކަމަށެވެ.\nކެނޑިފައިވާ ހއ.ފިއްލަދޫ #ދޮށިމަސްކަނދު، ކަނދު ނަންބަރު #C09D01 ފިއްލަދޫގެ 15 މޭލު އިރުމަތީ ސަރަހައްދެއްގައި ފިޝަރީޒްގެ #ކަނދުފަތިޓީމު އިން މިއަދު އަޅާފި. މިހާރުދަނީ ހއ. މުޅަދޫ ފުށޮޅުގައި #ވަދުމަސްކަދު އެޅުމަށް ތައްޔާރުވަމުން. @MoFMRAmv pic.twitter.com/0rrxxF46dz\n— Hussain R. Hassan (@DrHussainHassan) December 30, 2021\nމިކަނދުފަތި އެޅުމުގައި ހަރަކާތްތެރިވި މިނިސްޓްރީ އޮފް ފިޝަރީޒް މެރިން ރިސޯސަސް އެންޑް އެގްރިކަލްޗަރގެ ޓީމުގައި ޢަމަލީގޮތުން ހއ. އަތޮޅު ކައުންސިލްގެ ރައީސް މޫސާ ޝަފީޤް ބައިވެރިވެ މަސައްކަތް ކުރެއްވިއެވެ. ކައުންސިލްގެ ރައީސް މި މަސައްކަތުގައި ޢަމަލީގޮތުން ބައިވެރިވުމަކީ މަސްވެރިކަމަށް ދެއްވާ އަހައްމިއްޔަތުކަން ހާމަވެގެންދިޔަ ކަމެކެވެ.\nމަސްވެރިންނަށް ފަސޭހަ ކުރުމުގެ ގޮތުން މި އަތޮޅުގައި ކަނދުފަތި އަޅުއްވައި ދެއްވީތީ ކައުންސިލްގެ ރައީސް، ސަރުކާރަށް ޝުކުރު އަދާކުރެއްވިއެވެ.\n← ހަތަރުވަނަ ދައުރުގެ 29 ވަނަ ޢާންމު ބައްދަލުވުން\nއަތޮޅު ކައުންސިލް އިދާރާއިން 2021 ވަނަ އަހަރު ދީފައިވާ ޚިދުމަތްތައް →


Ibbe dhekkee thafaathu, Ohenee thaureef\nއިއްބެ ދެއްކީ ތަފާތު، އޮހެނީ ތައުރީފް\nސަރަހައްދީ ފުޓްބޯޅަ މުބާރާތުގައި، އިއްޔެ އަކީ ރާއްޖެއަށް ތާރީހީ ދުވަހެކެވެ. ނުވަ އަހަރުގެ މެދުކެނޑުމަކަށް ފަހު މުބާރާތުގެ ފައިނަލަށް ރާއްޖެ ދަތުރު ކުރީ އެވެ. އެ މުބާރާތުގައި އެންމެ ގިނައިން ފައިނަލު ކުޅުނު ޓީމުގެ ތެރޭގައި ރާއްޖެ ހިމެނެ އެވެ. ރާއްޖެއަށް ފައިނަލުގެ ދޮރު ހުޅުވައި ދިނުމުގައި އެންމެ މުހިންމު ދައުރެއް އަދާ ކުރީ، ޓީސީގެ އިބްރާހިމް ވަހީދު ހަސަން، 'ފެލައިނީ އިއްބެ' އެވެ.\nދެ ވަނަ ހާފުގެ ބޮޑުބައެއްގައި ރާއްޖެއިން ޑިފެންސް ކުރުމަށް ފަހު، ގެނައި ބަދަލުތަކުން، ގޭމް ހުޅުވާލުމުން އޭގެ ފައިދާ ރާއްޖެއަށް ހޯދައިދިނީ އިއްބެ އެވެ. މާޒިޔާގެ ކެޕްޓަން އަސަދުﷲ އަބްދުﷲގެ ދައުރު ހިމެނިގެން ދިޔަ ދެ ލަނޑުގައިވެސް އިއްބެގެ ތޫނުފިލިކަން ވަރަށް ބޮޑަށް ފެނިގެން ދިޔަ އެވެ. އޭނާގެ ފުރަތަމަ ލަނޑު ޖެހިތާ، ދެ މިނެޓް ތެރޭ އޭނާ ވަނީ ދެ ވަނަ ލަނޑުވެސް ކާމިޔާބު ކޮށްފަ އެވެ. އެއީ ގައުމީ ޓީމަށް އޭނާ ޖަހައިދިން ތިން ވަނަ ލަނޑެވެ.\nމެޗުގައި އޭނާ ދެއްކި މޮޅު ކުޅުމާއެކު އޭނާ އަށް މިވަނީ ވަރަށް ބޮޑަށް ތައުރީފު އޮހެންފަށައިފަ އެވެ. މެޗަށް ފަހު ވާހަކަ ދައްކަމުން އޭނާ ބުނީ ފައިނަލަށް ރާއްޖެއަށް ދެވުނީ މުޅި ޓީމު ކުރި މަސައްކަތުން ކަމަށެވެ. އަދި އެ މަސައްކަތުގައި އޭނާއަށްވެސް ބައިވެރިވެވުމުން ހިތްހަމަޖެހޭ ކަމަށެވެ.\n"އަލްހަމްދު ﷲ މެޗުން މޮޅުވުމުން ވަރަށް ބޮޑު އުފަލެއް ލިބިއްޖެ، ފައިނަލުގައި އަހަރެމެން ވަރަށް މަސައްކަތް ކުރާނަން، އިންޝާ ﷲ." ސާފް ސުޒުކީ ކަޕުގެ މީޑިއާއަށް ދިން އިންޓަވިއުގައި ހދ. ނޮޅިވަރަމްފަރަށް އުފަން އިއްބެ ބުންޏެވެ.\nރާއްޖޭގެ ލަނޑު ޖެހުމަށް ފަހު އިއްބެ އުފާފާޅު ކުރަނީ --- ފޮޓޯ: އިބްރާހިމް ޝާބިލް | ވަގުތު\nޓީސީގެ ކުޅުންތެރިން ގައުމީ ޓީމުގައި ދައްކާ ކުޅުމާއެކު، އެ ޓީމުގެ ކޯޗް މުހައްމަދު ނިޒާމުއަށް އަބަދުވެސް ތައުރީފު އޮހެވެ. ނަމަވެސް ނިޒާމު ބުނީ އޭގެ އެއްވެސް ކްރެޑިޓެއް އޭނާއަށް ހައްގު ނުވާ ކަމަށެވެ. މިއީ، މީގެ މާ ކުރިން ނިޒާމް ބުނި ވާހަކައެކެވެ.\n""ޓީސީގެ ސަބަބުން ގައުމީ ޓީމަށްވެސް ފައިދާ ވާނެ." 2015 ވަނަ އަހަރު ފުރަތަމަ ޑިވިޝަންގައި ޓީސީ ވާދަ ކުރަން ނިކުތުމާ ގުޅިގެން ބޭއްވި ޕްރެސް ކޮންފަރެންސެއްގައި ވާހަކަ ދައްކަމުން ނިޒާމް ބުނެފައި ވެއެވެ.\n"ހަގީގަތުގައި އޭގެ އެއްވެސް ކްރެޑިޓެއް އަޅުގަނޑަށް ހައްގެއް ނޫން،" ނިޒާމް ބުންޏެވެ. "އެއްގޮތަކަށްވެސް ކްލޭމް ކުރާކަށް ބޭނުމެއް ނޫން އާ ކުޅުންތެރިން އުފައްދައި ގައުމީ ޓީމަށް ނެރެދިނީމޭ ބުނާކަށް، އަޅުގަނޑުގެ މަސައްކަތަށް ވުރެ އެއީ އެ ކުޅުންތެރިން ކުރި ބުރަ މަސައްކަތް."\nއިއްބެ ދެއްކި ކުޅުމާއެކު ގައުމީ ޓީމުގެ ކޯޗް، ޕީޓާ ޝެގަޓް ބުނީ، އިއްބެ އަކީ ރާއްޖޭގެ ފުޓްބޯޅައިގެ ކުރިމަގު އޮތް ކުލުންތެރިޔެއް ކަމަށާއި ގައުމީ ޓީމުގައި އޭނާގެ ދައުރު ކުރިއަށް އޮތް ތަނުގައި މިހާރަށްވުރެ ބޮޑު ވާނެ ކަމަށެވެ.\n"މިއަދު [އިއްޔަ] ގެ މެޗަކީ އިއްބެ އަށް ވަރަށް ހާއްސަ މެޗެއް، އޭނާ އަކީ ގައުމީ ޓީމުގެ އާ ޖީލުގެ ވަރަށް މުހިންމު ކުޅުންތެރިޔަކަށް ވާނެ، މޮޅު ކުޅުންތެރިޔެއްގެ އިތުރުން އޭނާ އަކީ ވަރަށް ރަނގަޅު ޕާސަނަލްޓީއެއްވެސްމެ." ޝެގަޓް ބުންޏެވެ.\nސާފް ސުޒުކީ ކަޕް ގައުމީ ފުޓްބޯޅް ޓީމް ސާފް ޗެމްޕިއަންޝިޕް\nއައްޑޫގެ މިދަރިންގެ ވަތަނީ މެސެޖެއް


(22 ޖޫން 2017 އާ ގުޅޭ)\n"ކިތަންމެ ދުރަށް އުދުހުނު ނަމަވެސް އެނބުރި އަންނާނީ ހާއްޔަށް" މިފަހަރު ވެސް އެއްވެސް މީހަކަށް އެޑްރެސްކޮށްފައިނުވާ ލިޔުންކޮޅު އައިރާ ކިޔާލިއެވެ. އަދި އަވަސް އަވަހަށް ހެނދުންތައް އަލަމާރިއަށް ކޮއްޕާލާފައި އައިރާ އައިސް އެނދުގައި އިށީނެވެ. އެނދުގެ އަރިމަތީ ކަބަޑުގެ ތެރެއިން އޭނާ ކަރުދާސްގަނޑެއް ނެގިއެވެ. އަދި ދޫންޏާއެކު ވީ ލިޔުންކޮޅާއި މީގެ ދޮޅުމަސްކުރީން އޭނާގެ ކުޑަދޮރުގެ ތަންޑަށް ޖަހާފައިވާ ކަރުދާސް މަލުގައި ލިޔެފައިވާ ލިޔުން އައިރާ އަޅާކިޔެވެ.\n"އެކަކު ލިޔެފައި ހުރި ލިޔުމެއްމީ. އިނގިރޭސިން މިހާ ރީތިކޮށް ލިޔަން މައުއަށް އެނގިދާނެބާ؟ މީގެ ކުރީން ހަމަގައިމު ވެސް ނުދެކެން. މިފަދަ ނޯޓުތައް ލިޔުމުގައި މައުގެ ބޭނުމަކީ ކޮބާބާ؟ އެ ކުއްޖާ އަހަންނާ މެދު ވިސްނަފާނެތަ؟ މިހާ ދުވަސްވީއިރު އަހަރެން އުޅޭތަނެއް ނޭނގިއެއް ނުހުންނާނެ. އެއްފަހަރު ވެސް އަހަރެންގެ ހާލު ބަލާލަން އެ ކުއްޖާ ނާދޭ. ދެން މިވަރުގެ ކަމެއް ކުރާންވީ ކީއްވެ؟" ދެ ކަރުދާހުގައި ލިޔެފައިވާ ލިޔުންކޮޅަށް ބަލަން އިން އައިރާ ފުންނޭވާއެއް ލުމާއެކު ދެ ލޯ މަރާލި އެވެ. ޤަބޫލުކުރަންވީ ކޮންގޮތެއް ކަމެއް އޭނާއަކަށް ނޭނގުނެވެ. އިރުކޮޅަކު އެހެން އިނުމަށްފަހު އެނދުގެ އަރިމަތީ ހުރި ކަބަޑުގެ މަތީ ވަތްގަނޑަށް ދެ ކަރުދާސްކޮޅު ވެސް ލިއެވެ. އަދި ނޫކުލައިގެ ކަރުދާހުން ހަދާފައިވާ ދޫންޏަށް ބަލާލާފައި އެ ވެސް ވަތްގަނޑުގެ ތެރެއަށްލާ ލައްޕާލިއެވެ.\nޚާދިމުންގެ އިމާރާތުގެ ބަދިގޭގައި ރޭގަނޑުގެ ކެއުން ކުރިއަށް ދިޔައެވެ. އައިރާ އެއްގޮތަކަށް ވެސް ކެއުމާ ގަޔާވާ ކަހަލަ ގޮތެއް ނުވިއެވެ. އައިރާއަށް ޓަކައި ޚާއްޞަކޮށް ސަޓަންޏެއް ކެތުލީނު ތައްޔާރުކޮށްފައި ހުއްޓެވެ. ކައިގެން ކެއުމަށް މޭވާ ތައްޔާރުކޮށްފައި މަރިޔަންދީ ހުއްޓެވެ. މޯނާ ހުރީ އައިރާއަށް ކަމުދާ މޭވާގައި ފަނި ގިރާފަ އެވެ. އެންމެންގެ ފުރިހަމަ ސަމާލުކަން އައިރާއަށް ލިބިފައިވެއެވެ. އެހެންނަމަވެސް އައިރާ މިރޭ ތަފާތުކަން އެ މީހުންނަށް ވެސް ފާހަގަ ކުރެވުނެވެ. ސުވާލުކުރުމުން އައިރާގެ ފަރާތުން އެދެވޭ ޖަވާބެއް ނުލިބުނެވެ. މަރިޔަންދީ ލަފާ ދިނީ ކުޑަކޮށް ވިޔަސް ހިތްވަރުކޮށްލާފައި ކެއުމަށެވެ. އަދި ކައިގެން އަވަހަށް ކޮޓަރިއަށް ގޮސް އޮށޯވެލުމަށެވެ. ގޭތެރޭގެ ހުރިހާ ކަމެއް ނިންމާފައި އާދައިގެ މަތީން އަންނަހެން މިރޭ ވެސް އޭނާ އައިސް އައިރާގެ ފައި މޮޑެދޭނަން ކަމުގައި ބުންޏެވެ. މަރިޔަންދީގެ ބަސް އަހައިގެން އައިރާ އޭނާ ބުނި ގޮތައް ކަންތައް ކުރާން މަސައްކަތް ކުރިއެވެ. ނަމަވެސް ކެވުނީ ވަރަށް މަދުންނެވެ. އެންމެފަހުން އައިރާ ނިންމީ ކޮޓަރިއަށް ގޮސް އަރާމުކޮށްލާށެވެ. ކާން އިން ކެތުލީނު ފުންމައިގެން ތެދުވެ ސިންކު ދޮށަށް އައިސް އަތްދޮވެލިއެވެ. އޭނާ ދެން ފެނުނީ ދެއަތް ފުހެލާފައި އައިސް އައިރާގެ ކަނާއަތް ފަރާތުގައި މަޑުކޮށްލި ތަނެވެ. އައިރާގެ އަތުގައި ހިފާލުމާއެކު އޭނާ ކޮޓަރިއަށް ގެންދިއުމަށް ކެތުލީނު އެހީތެރިވިއެވެ.\nކޮޓަރިތެރޭގައި ހުރި ފޮށިގަނޑުތައް ލައިބްރަރީއަށް ގެނައުމަށް ލޫކަންއަށް އެހީވުމުގައި ސޯމޫ އުޅެއެވެ. ހުރިހާ ފޮށިތައް ހުސްކޮށް ހުރި ފޮތްހަރުގެ ކައިރީ ބެހެއްޓުމަށްފަހު ލޫކަން އެ ތަނުން ސޯމޫ ފޮނުވާލި އެވެ. އޭނާ ނުކުމެގެން ދާތަން ފެނުމުން ލައިގެން ހުރި ޖިންސުގެ ޖީބުގައި އޮތް ފޯނު ނެގިއެވެ. އޭގައި އޮޅާލާފައި އޮތް ހެޑްސެޓު ނިއުޅާލާ ދެ ކަންފަތައް ޖަހާލުމަށްފަހު ފޯނުން އިނގިރޭސި ލަވައެއް ޖަހަންފެށިއެވެ. މަސައްކަތްކުރާ ގަޑީގައި ލަވަ އަޑުއެހުމަކީ ލޫކަން ކުރާ ކަމެކެވެ. ފޯނު ޖީބަށް ކޮށްޕާލާފައި ފޮށިތަކުގައި ހުރި ފޮތްތައް ވަކި ތަރުތީބަކުން ހަރުގައި އަތުރަން ފެށިއެވެ. ނިދީގެ އަސަރު ލޮލުގައި ނެތީތީ އޭނާ ބޭނުންވީ ހުރިހާ ފޮތްތައް އަތުރާފައި އެނބުރި ކޮޓަރިއަށް ދާށެވެ. އިވެމުންދިޔަ ލަވައަށް ދޭތެރެއަކުން ބޯހަލުވަމުން ތުންފަތައް ވައްތަރު ޖައްސަމުން ލޫކަން ދިޔައެވެ. އޭނާއަށް ކުއްލި ސިހުމެއް ލިބުނީ މީހަކު އޭނާގެ ފުރަގަހުން އަތްލުމުންނެވެ. އެވަގުތު ގޭގައި އެތަނަށް އަންނާނެ މީހަކު ނުހުންނާނެކަން އެނގޭތީވެ ލޫކަން ގަތީ ފާޑެއްގެ ބިރެކެވެ. ދެކަންފަތައް ޖަހާފައިވާ ހެޑްސެޓުގައި ހިފާ ދަމައިގަނެވުމާއެކު އޭނާ އެއްފަރާތަކަށް ދެމިގަތެވެ. ދެ ލޯ ބޮޑުކޮށްފައި ބަލާލިއިރު އޭނާއަށްވުރެ ބޮޑު ޝޮކެއް ލިބިފައި ހުރިހެން ކުރިމަތީ މަރިޔަންދީ ހުއްޓެވެ.\n"މަރިޔަންދީ މިގަޑީގައި މިތަނުގައި ކީއްކުރަނީ" ލޫކަން އަހާލިއެވެ. އޭނާ ބުނި އެއްޗެއް މަރިޔަންދީއަށް އެނގުނުހެނެއް ހިޔެއްނުވެއެވެ. މަރިޔަންދީ ކަންބޮޑުވެފައި ވާހަކައެއް ދެއްކިއެވެ. ނަމަވެސް އޭނާގެ ދޫފަރިތަކަމާއެކު އެކިޔާ އެއްޗެއް ލޫކަންއަކަށް ވެސް ނޭނގުނެވެ. އާގަމާވެފައި ހުއްޓާ ލޫކަންގެ އަތުގައި ހިފާ މަރިޔަންދީ ދަމައިގަތެވެ. އޭނާއާއެކު ކޮންމެވެސް ތަނަކަށް ދާންވީކަން ލޫކަންއަށް ދެނެގަންނަން އެނގުނެވެ. އެހެންވެ މަނާވެ ގަތުމުގެ ބަދަލުގައި މަރިޔަންދީ ގެންދާތަނަކަށް ދިއުމަށް އޭނާ އަވަސްވެލިއެވެ. އެފަދަ ވަގުތެއްގައި މަރިޔަންދީގެ ހަރަކާތް ހުރި ގޮތުން ލޫކަންއަށް ހީވީ އޭނާގެ މަދަދަށް މަރިޔަންދީ އެދެމުންދިޔަ ހެނެވެ. ވެގެން އުޅޭ ގޮތެއް ނޭނގުނަސް ލޫކަން ވެސް ހާސްވާގޮތްވިއެވެ. އޭނާ ބަލަބަލާ ހުއްޓާ ބަދިގެ ފަރާތުންލާފައި މަރިޔަންދީ ނުކުމެގެން ޚާދިމުން އުޅޭ އިމާރާތާ ދިމާއަށް އައެވެ. އޭރު ވެސް މަރިޔަންދީ ހުރީ ނިކަން ބާރަށް ލޫކަންގެ ކަނާއަތުގެ ކުޑަހުޅާ ހިސާބުގައި ހިފަހައްޓައިގެންނެވެ. އިތުރަށް ލޫކަން ކަންބޮޑުވީ އައިރާގެ ކޮޓަރީގެ ކުޑަދޮރު ހުޅުވާފައި ހުރުމުންނެވެ. މިވަނީ ކިހިނެއްކަމެއް ސިކުނޑިއަށް ވިސްނައިގަންނާން ނޭނގެނީސް މަރިޔަންދީ އައިސް ލޫކަން ގޮވައިގެން އައިރާގެ ކޮޓަރިއަށް ވަދެއްޖެއެވެ. އޭރު ރޮވިފައި ކެތުލީނު އިނދެ އައިރާގެ ބޮލުގައި ފެންފޮތިކޮޅެއް ބާއްވަން އިނެވެ. އެއްވެސް މީހަކު އެއްޗެއް ބުނާކަށް ނުޖެހުނެވެ. ލޫކަންގެ ނަފްސު ހަރަކާތްކުރާން ފެށީ އޭގެ އަމިއްލަ ޒާތުގައެވެ. ހަލުވިކޮށް އައިސް އައިރާ ނޭވާ ލާ ތޯ ބަލާ އޭނާގެ ދެކަޅި ހުރި ގޮތެއް ބަލާލިއެވެ. ހަމައެއާއެކު އައިރާގެ ވިންދު ޗެކުކުރިއެވެ.\n"ކޭޓް! ވީގޮތެއް ކިޔައިދީބަލަ" އައިރާގެ ވިންދު ބަލަމުން ލޫކަން އެހީ ކެތުލީނުގެ ގާތުގައެވެ. އޭނާ އަވަސް އަވަހަށް އައިރާ މިއަދު އުޅުނު ގޮތުގެ ވާހަކަ ކިޔައިދިނެވެ. ލޫކަން އެބަ އަންނަން ކަމުގައި ބުނެ އެ ކޮޓަރިން ނުކުތެވެ.\nއައިރާއަށް ވީގޮތެއް އެނގެން އޭނާ ވެސް ބޭނުމެވެ. ވަގުތުން ވަގުތައް އެޅޭން ހުރި ފިޔަވަޅެއްވިއްޔާ އަޅާން ލޫކަން އަވަސްވެގަތީއެވެ. އޭނާ ދުވެފައި އައިސް ކޮޓަރިއަށް ވަންގޮތައް އޭނާގެ ސަމާނުތަކުގެ ތެރެއިން ޑަކްޓަރު ކަށިގަނޑާއި ލޭގެ ޕްރެޝަރުބަލަން އޭނާ ގެންގުޅޭ ޑިޖިޓަލް ޑިވައިސް ނެގިއެވެ. އެ އެއްޗެހި ހިފައިގެން އަނެއްކާ ވެސް ލޫކަންއަށް ދުއްވައި ގަނެވުނީއެވެ. ފުންނޭވާތަކެއް ލަމުން އައިރާގެ ކޮޓަރިއަށް ވަދެގެން އައިސް އޭނާގެ މަގަތުން ލޫކަން އިށީނެވެ. އައިރާގެ ލޭގެ ޕްރެޝަރު ހުރިވަރެއް ބެލިއެވެ. ހަމައެވަގުތު އައިރާގެ ބަނޑުގައި ކަށިގަނޑު ޖައްސާލުމާއެކު ކުޑަކުއްޖާގެ ހާލު ބެލިއެވެ.\n"އައިރާގެ ބްލަޑް ޕްރެޝާރ ލޯވެފައި ހުރީ. އޭނާ އަނބުރައިގަތީ" ކެތުލީނަށް ބަލާލާފައި ލޫކަން ބުނެލިއެވެ.\nމަޑުމަޑުން ހުޅުވާލަން އުޅުނު ދެ ލޮލުގެ އެސްފިޔަތަކުގެ ހަނިދާއިރާއަކުން ދާދި ގާތުގައި މީހަކު އިންކަން އައިރާއަށް އެނގުނެވެ. މީހަކު ސާފު އިނގިރޭސި ބަހުން ވާހަކަ ދައްކަމުން ދިޔަކަން އެނގުނީ ދެނެވެ. އައިރާގެ ފަހަރަކު ހިއްސެއް މަސައްކަތް ކުރާން ފެށުމާއެކު ވާނުވާ އެނގެންފެށިއެވެ. ދެލޯ ތަންމިނަށް ހުޅުވާލުމާއެކު ބޭއިޚްތިޔާރުގައި ގާތުގައި އިން އިސްތަށިގަނޑު ދިގު ޒުވާނާ އައިރާގެ ދެއަތަށް ލެވުނު ބާރަކަށް ދުރަށް ކޮށްޕާލިއެވެ. އެހިނދު ލޫކަންއަށް ވެސް ލިބުނީ ކުއްލި ސިހުމެކެވެ. އެ ތަނުގައި ތިބި މަރިޔަންދީއާއި ކެތުލީނު އަވަހަށް އައިސް އައިރާއާ ގާތްވެލިއެވެ.\n"އައިރާ! މީ ލޫކަން... ޑަކްޓަރެއް... އައިރާ އަނބުރައިގަތީމަ ދައްތަ ބިރުން ހަދާނެގޮތެއް ނޭނގިގެން..." މަރިޔަންދީ ވާހަކަދެއްކަމުން ދަނިކޮށް ލޫކަން އޭނާއަށް ގޮވާލިއެވެ.\n"ކޭޓް! މަރިޔަންދީ ގާތުގައި ބުނޭ ބީޓްރޫޓުގައި ޖޫސްތަށްޓެއް ހަދައިގެން ގެންނާށޭ. ބުނާތި އެއަށް އެއްވެސް އެއްޗެއް ނާޅައްޗޭ. އިހަށް އޭނާއަށް ފެންފޮދެއް ދީ" މަރިޔަންދީއަށް މަޑުކުރުމަށް އިޝާރާތްކުރުމާއެކު ލޫކަން ވާހަކަ ދެއްކީ ކެތުލީނާއެވެ.\nމަރިޔަންދީ ނުކުމެގެން ދިއުމާއެކު ލޫކަން ފަރުވާތެރިކަމާއެކު ބަލާލީ ކަންބޮޑުވެފައި އިން އައިރާއަށެވެ. އެހިނދު ނޭނގުމެއްގައި ވިޔަސް އައިރާއާއި ލޫކަންގެ ހަތަރުކަޅި ބައްދަލުވެގެންދިޔައެވެ. ފުރަތަމަ ނަޒަރު ވަކިކޮށްލީ ހިތް އަވަސްވެފައި އިން އައިރާއެވެ. އެހެން އިންދާ ކެތުލީނު ފެންތަށްޓެއް އަޅާ އައިރާއަށް ދިއްކޮށްލިއެވެ. އެނދުގައި އިނދެވުނު ގޮތް އުނދަގޫކަމުން މަޑުމަޑުން އެނދުގެ ތިރިއަށް ދެފައި އެލުވާލުމާއެކު އައިރާ ފެންތަށީގައި ހިފިއެވެ. އެހިނދު އޭނާގެ ދެފައި ލޫކަންގެ ލޮލުގައި އަޅައިގަތެވެ. މީ އައިރާއަށް އެހީވާން އޭނާއަށް ލިބުނު ފުރުޞަތުކަން ލޫކަންގެ ޟަމީރު ވިސްނައިދިނެވެ. މިހާ ގާތުން އައިރާ ފެނުމުގެ ނަސީބު ލިބުމީ ވެސް ލޫކަންގެ ހިތަށް ފިނިކަމެއް އިހުސާސް ކުރެވުނު ކަމެކެވެ.\n"ތިހާ އަވަހަށް ފެންތަށީ ނުބޮއެ... އައިރާގެ ބްލަޑްޕްރެޝާރ ހުރީ ދަށްވެފައި. އަނބުރައިގަނެފައި ހޭއަރާވަގުތު ކުއްލި ހަރަކާތްތައް ގެނައުން ރަނގަޅެއް ނުވާނެ. މީހާ ހަމަޖެހިލާފައި ލަސް ލަހުން ފެންބުއިން ރަނގަޅުވާނެ" ލޫކަން ބުންޏެވެ. އޭނާ ވާހަކަދެއްކީ އިނގިރޭސި ބަހުންނެވެ. އައިރާގެ ހަރަކާތްތަކަށް އައި ބަދަލުން ލޫކަން ދެއްކި ވާހަކަތައް އައިރާއަށް އޮޅުން ފިލިކަމުގެ ޔަގީންކަން ލިބުނެވެ. އެއާއެކު އޭނާގެ ތުންފަތުގައި ލުއި ހިނިތުންވުމެއް ދުވެލިއެވެ.\n"މިހާރު ބަނޑަށް ކިތައް މަސް؟" އިރުކޮޅަކު މަޑުކޮށްލުމަށްފަހު ލޫކަން ސުވާލުކޮށްލި އެވެ.\n"އެއިޓް ވަނީ" އައިރާ އަނގައިން ނުބުނުމުން އޭނާއާއި ލޫކަންގެ މޫނަށް ބަލާލާފައި ކެތުލީނު ބުންޏެވެ. ލޫކަން ހުރީ އައިރާގެ އަޑު އަހާލަން ބޭނުންވެފައެވެ. ނަމަވެސް ނީވުމުން އޭނާ މިފަހަރު މާޔޫސްއެއް ނުވެއެވެ. ލިބުނީ އިތުރު ހިތްވަރެކެވެ. ޑަކްޓަރާއި ބަލިމީހާއާ ދެމެދު ވާހަކަ ނުދެކެވިއެއް ނުދާނެކަން އެނގޭތީއެވެ. އެ ޚިޔާލާއެކު ނަފްސުގެ މައްޗަށް ބޮޑު އިތުބާރެއް ލިބިގެން ދިޔައެވެ.\n"ޖޫސްތަށި" މަރިޔަންދީ ކޮޓަރިއަށް ވަންގޮތައް ލޫކަންއަށް ބުނެލިއެވެ. އެއާއެކު ލޫކަން ބަލި މީހުން ބަލާ ކަށިގަނޑު ހިފައިގެން ހުރެ ކަނާތުން އިޝާރާތްކޮށްލީ އައިރާއާ ދިމާއަށެވެ. ކިހިނެއްކަން ކަންތައް ކުރާންވީ މަރިޔަންދީއަށް އެނގުނެވެ. އޭނާ ތަށި ގެނެސް އައިރާއަށް ދިއްކޮށްލިއެވެ.\n"އަވަހަށް މި ބޯލާ" އޯގާތެރިކަމާއެކު މަރިޔަންދީ ބުންޏެވެ.\n"މީ ކޯއްޗެއް؟ ހާދަ ނުބައޭ..." ތުންޖަހާލާފައި ވަގުތުން ތަށި ދުރައްލަމުން އައިރާ ބުންޏެވެ.\n"ސިއްޙަތައް ފައިދާ ހުރީ ހުރިހާ އެއްޗެއް މީރެއްނުވާނެ. ކުޑަކުއްޖެއްހެން ބޮޑާ ނުހާކާ ތި ތަށި ބޯލަބަލަ. އައިރާއަށް ކުރެވޭ ބައެއް އުނދަގޫތައް ކުޑަވާނެ" ލޫކަން މުޚާތިބު ކުރީ ސީދާ އައިރާއަށެވެ. އޭނާ ތުންފިއްތާލި ތަން ލޫކަން ދުށްޓެވެ. ނަމަވެސް ލޫކަންއާ ދެކޮޅެއް ނުހެދިއެވެ. އެކަމަކު އައިރާ ހީވަނީ ލޫކަންދެކެ ހިތްހަމަނުޖެހިފައި އިން ހެނެވެ. ލޫކަންގެ ސަބަބުން އޭނާ ކުރަން ބޭނުންނޫން ކަމަކަށް ފުރަތަމަ ފަހަރަށް މަޖުބޫރުވެއްޖެހެން ހީވެގެންނެވެ. އެކަން ދުރުގައި ހުރި ލޫކަންއަށް އެނގޭ ކަހަލައެވެ. ބީޓްރޫޓު ޖޫސްތަށި ބޯން އައިރާ އުޅުނު ގޮތް ފެނި އޭނާ ނުހޭން މަސައްކަތްކުރިއެވެ.\n"ދެން ނުބޮވޭނެ... ހޮޑު އަންނަނީ..." މަރިޔަންދީއަށް ތަށި ދިއްކޮށްލުމާއެކު އައިރާ މޫނު ކުނި ކޮށްލިއެވެ. އަދި ކެތުލީނަށް އަތުން އަންގާލީ އަވަހަށް ފެންފޮދެއް ދޭށޭ ބުނާ ފަދައިންނެވެ.\n"އައިރާ ރަނގަޅުވާނެތަ؟" މަރިޔަންދީ ހާސްވެފައި ހުރެ އެހީ ކެތުލީނުގެ ގާތުންނެވެ. އެއާއެކު އެނާ ލޫކަންގެ ގާތުން އެހިއެވެ.\n"ދައްތާ! އަހަންނަށް މާބޮޑުކަމެއް ނުވެޔޭ" ލޫކަންއަށް ޖަވާބެއް ނުދެވިގެން އުޅެނިކޮށް އައިރާ ވާހަކަ ދެއްކި އެވެ.\n"ގިނައިން ފެން ބޯންވާނެ. އަނެއްހެން މައްސަލައެއް ހުރިކަން އެނގޭނީ ހޮސްޕިޓަލަށް ގޮސްގެން. ބޮޑަށް ހީވަނީ ލޭގެޕްރެޝަރ ދަށަށް ދިއުމުގެ ސަބަބުން ވަރުދެރަވާގޮތް ވީހެން. ބޭބީ ރަނގަޅުކަމަށް ފެންނަނީ. ކަންބޮޑުވާންވީ ސަބަބެއްނެތް. މާދަމާ ޑަކްޓަރަށް ދިޔައްޔާ ރަނގަޅުވާނެ. މިރޭ އިތުރު އުނދަގޫތަކެއް ވާނަމަ އަހަންނަށް ގޮވާ. އަހަރެން ދިއުމުގެ ކުރިން ޗެކްކޮށްލަން ބޭނުން" މަރިޔަންދީއާ ވާހަކަ ދެއްކިއެއް ކަމަކު ލޫކަންގެ ނަޒަރު ދޭތެރެއަކުން އައިރާއަށް ހުއްޓެއެވެ. ފައިގެ ދެފަރާތުން އެނދުގައި ދެއަތް ވިއްދާލައިގެން އިސްޖަހާލައިގެން އައިރާ އިނެވެ. ލޫކަން ދައްކަމުން ދިޔަ ވާހަކަތައް އަޑުއަހާން އިން ކަހަލައެވެ. ޗެކުކުރާ ވާހަކަ ބުނުމުން ކުއްލިއަކަށް އިސްއުފުލާ ލޫކަންއަށް ބަލާލިއެވެ.\n"ނޯ.." ލޫކަން ތިރިވެލާފައި އައިރާގެ ފައިތިލާގައި އަތްލުމާއެކު އޭނާ ހުއްޓުވަމުން އައިރާ ބުނެލިއެވެ.\n"ވިހަން ކައިރިވާ ވަރަކަށް ބައެއް އަންހެނުންގެ ފައި ވަރަށް ބޮޑަށް ދުޅަވާނެ. ފައި މަސާޖު ކުރުމަކީ އެންމެނަށް ވެސް އަރާމުވާ ކަމެއް. އައިރާގެ ފަޔަށް އެފަދަ މަސާޖެއް ވަރަށް ބޮޑަށް ބޭނުންވޭ. އަހަރެން މަރިޔަންދީއަށް ދަސްކޮށްދޭނަން އައިރާގެ ފަޔަށް ކުރެވިދާނެ މަސާޖެއް. އެކަމަކު އައިރާގެ ފައިގާ އަތްލައިގެން ނޫނީ އަހަންނަށް އެކަމެއް ނުވާނެ" ލޫކަން ބަލާލީ ސީދާ އައިރާގެ ދެލޮލަށެވެ. އޭރު އޭނާ ދެއްކި ވާހަކަ މަރިޔަންދީއަށް ދިވެހި ކޮށްދިނުމުގައި ކެތުލީނު އުޅެއެވެ.\n"އަހަރެން އެހާ ހިތްހަމައެއް ނުޖެހޭ ފިރިހެނަކު އަހަރެންގެ ފައިގާ އަތްލާކަށް" ލޫކަންއާ ނަޒަރު ވަކިކޮށްލުމާއެކު އައިރާ ބުންޏެވެ. ލޫކަންގެ ކަންފަތައް އިވިގެން ދިޔަ އިނގިރޭސި ބަހުގެ ލަފުޒުތަކާއެކު ހަރަކާތްތަކަށް ހުއްޓުން އެރިއެވެ. އައިރާ ދަސްކުރުމުގެ ޝައުގުވެރިކަން ލޫކަންގެ ހިތުގައި އިތުރުވިއެވެ. ހިތްހަމަޖެހުނީ އޭނާއާއި އައިރާގެ ދެމެދުގައި "ލެންގުއޭޖް ބެރިއާ" އެއް ނެތުމުންނެވެ.\n"ޑަކްޓަރެއްގެ ހައިޞިއްޔަތުން އަހަރެން މިވަގުތު މިކޮޓަރިއަށް އައިސް މި ހުރީ. އަހަރެންގެ ނިޔަތް ގޯސްވެދާނޭ އައިރާއަށް ހީވަނީތަ؟ އަހަންނަކީ އެކަހަލަ މީހެއްނޫން. ފަހަރެއްގައި އައިރާއަށް އަހަންނަކީ ކާކުކަން ނޭނގޭތީ ކަންނޭނގެ ތިހެން ތި ހީކުރެވެނީ... ކޮންމެވެސް ހިސާބަކުން އެއް އިންސާނަކު އަނެއް އިންސާނަކަށް އިތުބާރު ކުރާންޖެހޭނެ. އަހަރެންގެ ފުށުން އައިރާ ނުރުހޭ ކަމެއް ފެންނާން ދެން އަހަންނަށް އިތުބާރުކުރޭ. ޔަގީންކަން ދެން އެފަދަ ކަމެއް ނުކުރާނަންކަން" ލޫކަން އެހާ ގާތުގައި އިނދެ ވާހަކަދެއްކުމުން އައިރާއަށް އުނދަގޫވިއެވެ. ލޫކަންގެ ކިބައިން އަވަހަށް ސަލާމަތްވުމަށް އޭނާގެ ހިތް އެދެން ފެށިއެވެ.\n"މިހާރު އަހަރެންގެ ހާލު ގޯހެއްނޫން. އެހެންވީމަ ދެން އިހަށް ދޭ. އިތުރަށް ކަމެއް ގޯސްވާނަމަ މަރިޔަންދީ ބުނާނެ" ގަޔާނުވެފައި އިންހެން އައިރާ މޫނު އެއްފަރާތަކަށް ލައިގެން އިނދެ ވާހަކަ ދެއްކިއެވެ.\n"އައިރާގެ ނުރުހުމުގައި ވެސް އަހަންނަށް ކިތަންމެ ކަމެއް ކުރެވިދާނެ. އެކަމަކު އަހަރެން މިބުނަނީ އަހަންނަކީ އެކަހަލަ މީހެއް ނޫނޭ. އަހަރެން މިއުޅެނީ އައިރާއަށް ވެސް ފަސޭހައެއް ކޮށްދޭން. އަހަންނަށް އެނގޭ ފަޔަށް ތިވަރުވެފައި އޮތް އިރު ތަދުވާނެކަން. ހިނގަން ވެސް އުނދަގޫވާނެ. އެއްފަހަރު ވެސް އަޖުމަބަލާލީމަ އެނގޭނީ ކިހާ ފަސޭހައެއްކަން ވަނީ... ޕްލީޒް..." އައިރާގެ ދެކޮނޑުގައި ލޫކަން ހިފާލި ގޮތުން ހީވީ އޭނާއާ ނަޒަރު ހަމަކުރާން އައިރާއަށް މަޖުބޫރު ކުރިހެނެވެ. ނުބަލަން އިން އައިރާއަށް ބަލާލެވުނީ އެހެންވެއެވެ. ހަމައެއާއެކު އޭނާ އަވަސް އަވަހަށް ބޯޖަހާލީ ލޫކަންއާ އެއްބަސްވުމަށެވެ.\nތާފަނާކަން ހުރި ފެނުގައި އިރުކޮޅަކު އައިރާގެ ދެފައިތިލަ ލާފައި ބެހެއްޓިއެވެ. އޭރު އޭނާގެ ކުރިމަތީ ކުޑަކަކޫ ޖަހާލައިގެން ލޫކަން އިނެވެ. ތުވާއްޔަކުން އައިރާގެ ފަހަރަކު ފަޔަކުން ފެން ހިއްކާލިއެވެ. ލޫކަންގެ ކޮންމެ ހަރަކާތަކަށް އައިރާ ބަލަމުން ދިޔައީ ހާސްވެފައި އިނދެއެވެ. ނިޔާނުގެ އޯގާތެރިކަން ފިޔަވައި އޭނާއަށް ފިރިހެނެއްގެ ފަރާތުން އޯގާތެރިކަން ފެންނަ މީ ފުރަތަމަ ފަހަރެވެ. އެހެންނަމަވެސް އައިރާގެ ހިތްވަނީ ބިރުގެންފައެވެ. އެ ގޭގެ ހަތަރު ފާރުގެ ތެރޭގައި އައިރާއަށް އޯގާތެރިވާނެ ބަޔަކު އެގޭގެ ޚާދިމުން ފިޔަވައި އުޅެދާނެކަމުގައި ޤަބޫލު ނުކުރެވެނީއެވެ. މިރޭ ވީ ކަންތައްތައް ރުބީނާއަށް އެނގުމުން ވާނޭ ގޮތަކާ މެދު އައިރާއަށް ވިސްނެން ފެށުނެވެ.\n"އަދިވެސް ތި އިންނަނީ ކައްޓެއްހެން. މީހާ ހަމަޖެހިލަބަލަ... އެނދުގައި އޮށޯވެލާ..." ލޫކަން ބުންޏެވެ. ޖެހިލުންވެފައި އިން އައިރާ އެނދުގައި އޮށޯވެލިއެވެ. އަވަސް ނަޒަރެއް މަރިޔަންދީއާއި ކެތުލީނަށް ބަދަލުކޮށްލަމުންނެވެ. އައިރާގެ ފައި މަސާޖު ކުރަމުން ދިޔައިރު އޭނާ ދިޔައީ ކެތުލީނުގެ އެހީގައި މަރިޔަންދީއަށް ކިޔައި ވެސް ދެމުންނެވެ. ޕްރެޝަރ ޕޮއިންޓުތައް ބުނެދީ އައިރާއަށް ފަސޭހަވާނެ ގޮތް ބުނެދިނެވެ. ލޫކަންގެ ވާހަކަތަކުން އޭނާ ކުރާ މަސައްކަތް ވަރަށް ރަނގަޅަށް އޭނާއަށް އެނގޭކަން އައިރާގެ ޟަމީރު ވެސް އެއްބަސްވިއެވެ. ނަމަވެސް އޭނާ އޮތީ ލޫކަން އެ ކޮޓަރިން ނުކުމެގެން ދާނެ އިރެއްގެ އިންތިޒާރުގައެވެ.\n"ނިދާލާފައި ހޭލާއިރު ތަފާތު އިހުސާސްވާނެ... ދެން އަރާމުކޮށް ނިދާލެވޭތޯ ބަލާ" ތުވާލިން އަތްފުހެމުން ލޫކަން ބުންޏެވެ.\n"ނުނިދިޔަސް ފަޔަށް ލުއިވެއްޖެހެން ހީވޭ" އައިރާ އޭނާގެ އަމިއްލަ ހިތާ ވާހަކަދެއްކިއެވެ. ކެތުލީނާއި މަރިޔަންދީއާއެކު އެ ކޮޓަރިން ނުކުންނަން ލޫކަން ހިނގައިގަތެވެ. ދޮރާ ހަމައަށް ގޮސް އޭނާ ހުއްޓި ފަސް އެނބުރި ބަލާލިއެވެ.\n"ގުޑްނައިޓް އައިރާ" ޖަޒުބާތުން ފުރިގެންވި ހިނިތުންވުމެއް އައިރާއަށް ލޫކަން ހަދިޔާ ކުރުމަށްފަހު ނުކުތެވެ.\nލޫކަންގެ އެހީތެރިކަމަށް މަރިޔަންދީ ޝުކުރު އަދާކުރިއެވެ. އެއިން އެއްވެސް ކަމެއް ރުބީނާއަށް ނޭންގުމަށް މަރިޔަންދީ އެދުނެވެ. ޚުދު ލޫކަން ވެސް ހުރީ ރުބީނާއަށް އެއްވެސް ކަމެއް އަންގާ ގޮތަކަށް ނޫނެވެ. އޭނާގެ ވިސްނުން ހުރީ ރުބީނާގެ ރޭވުންތަކުން އައިރާ ސަލާމަތް ކުރުމަށެވެ. މިރޭ މީ އޭނާއަށް ޓަކައި ތަޤުދީރު ހުޅުވައިދިން ފުރުޞަތެކެވެ. އެ ތަޤުދީރު ދައްކާ މަގުން ކުރިއަށް ދާން ލޫކަން މިހާރު އެ ހުރީ ތައްޔާރަށެވެ.\n"އެއީ ކާކުތަ؟ އަސްލު ވެސް ޑަކްޓަރެއްތަ؟" ކެތުލީނު ނިދަން ފޮނުވާފައި މަރިޔަންދީ އައިސް އައިރާގެ ކޮޓަރިއަށް ވަނުމުން ސުވާލުކުރިއެވެ.\n"އެއީ ޤައިސްގެ ދަރިފުޅު. މޮޅު ޑަކްޓަރެއް... ރާއްޖޭން ބޭރުގައި މަސައްކަތް ކުރަމުން އައީ. ލޫކަން ކިޔަނީ... އޭނާ ގެންނަންޖެހުނީ..."\n"އެކަމަކު ކޭޓް ބުނި ބޮސްގެ ދަރިފުޅު ފުރައިފިއޭ. ދެން ނާންނާނެއޭ އަވަހަކަށް" މަރިޔަންދީގެ ވާހަކަ ފުރިހަމަ ނުވަނީސް ހައިރާންކަން ލިބިފައި އިން އައިރާ އެހިއެވެ.\n"ނޭނގެ ކީއްވެކަމެއް އެނބުރި ރާއްޖެއައީ. ހިޔެއްނުވޭ ދެން އޭނާ ދާން ގަސްދުކުރާހެނެއް ވެސް... އައިރާ! ދެން މާގިނަ ވާހަކަ ނުދައްކާ ލޫކަން ބުނިހެން ނިދާލެވޭތޯ ބަލާ. ވަރަށް ދަންވެއްޖެ. ދައްތަ ވެސް މިދަނީ ނިދަން. އުނދަގުލެއް ވާނަމަ ދައްތައަށް ގޮވާތި" މަރިޔަންދީ ބުންޏެވެ.\nހަފްތާއެއް ފާއިތުވީއިރު އައިރާގެ ހާލު ބެލުމަށް ޑަކްޓަރެއްގެ ހައިސިއްޔަތުން ކޮންމެ ދުވަހަކު ދެ އިރަށް ލޫކަން އާދެއެވެ. އެންމެން ހޭލުމުގެ ކުރީން ފަތިހު ފަތިހާއެވެ. އެއަށްފަހު އެންމެން ނިދާ ހިމޭންވުމުން ޚާދިމުން ނިދަންވަންނަ ގަޑިއަށެވެ. ކިތަންމެ ފަހަރަކު އައިރާ އޭނާގެ ހާލު ރަނގަޅުކަމުގައި ވެސް ބުނެއެވެ. ލޫކަންއަށް އެ އަޑު އިވޭ ކަމަކަށްނުވެއެވެ. އައިރާގެ މެޑިކަލް ރިޕޯޓުތައް ވެސް ލޫކަން ބެލިއެވެ.\nއައިރާ ހީކުރި ގޮތަށްވުރެ ލޫކަންގެ ދިރިއުޅުން ސާދާކަން އޭނާއަށް އެނގުނެވެ. ލޫކަންގެ ވާހަކަ ދެއްކުމުގައި ބޮޑާ ގޮތެއް ނުހުރެއެވެ. ހަމައެއާއެކު އަދިވެސް އައިރާގެ ކުޑަދޮރުގައި އެކި ދުވަހު އެކި ކުލައިގެ ކަރުދާހުން ދޫނި ހަދާ ހަރުކުރަނީ ކާކުކަމެއް ނޭނގެއެވެ. ކޮންމެ ދޫންޏެއްގެ ފިޔަގަނޑުގައި ލިޔުންކޮޅެއް ލިޔެފައިވާ ކަރުދާސްކޮޅެއް ވެއެވެ. އެމީހެއްގެ ބޭނުމަކީ ކޮބާކަމެއް ހަމައެއްގޮތަކަށް ވެސް އައިރާއަކަށް ނުވިސްނުނެވެ. ނަމަވެސް އެ ލިޔުންކޮޅުތަކާމެދު އޭނާއަށް ވިސްނެއެވެ.\nލޫކަންއަށް ވަޒީފާ ހަމަޖެހިއްޖެކަމުގެ އުފާވެރި ޚަބަރު ޤައިސް ދިނެވެ. ހަފްތާ ބަންދަށް ފަހު ސަރުކާރު ހުޅުވޭ ދުވަހު ލޫކަން ޑިއުޓީއަށް ނުކުންނަން ހަމަޖެހުނެވެ. އޭނާގެ މަސައްކަތުގެ ތަޖުރިބާ ލިބިފައި ހުރުމުގެ ސަބަބުން ވަޒީފާ ލިބުން އުނދަގުލެއް ނުވިއެވެ. ޤައިސް ދަރިއަކު ހުރިއިރު އެ ކުއްޖާއަކީ އެންމެން ފަޚުރުވެރިވާ ފަދަ ދަރިއަކަށްވުމުން ރުބީނާ ވެސް ހުންނަނީ ނިކަން އުފަލުންނެވެ. އަލަށް ވަޒީފާއަށް ނުކުންނަ ދުވަހަށް ލޫކަންއަށް އޮފީސް ހެދުމެއް ރުބީނާ ހަދިޔާ ކުރިއެވެ. މޫނުމަތީގައި ނޫނެކޭ ބުނާން ނުކެރިގެން އެ ހަދިޔާ ލޫކަން ޤަބޫލުކުރިއެވެ. އެހެންނަމަވެސް އޭނާ ފުރަތަމަ ޑިއުޓީއަށް ނުކުންނަން އޮތް ދުވަހު އެޅީ އަމިއްލައަށް ހޮވި ހެދުމެވެ.\nބޯޑުގެ ބައްދަލުވުމުގައި ހޮސްޕިޓަލަށް އަލަށް ގުޅުނު ޑަކްޓަރު ތަޢާރުފުކޮށްދިނުން އޮތެވެ. ޑިޕާޓްމެންޓުތަކުގެ ވެރީންނަކީ ކޮބައިކަން ލޫކަންއަށް އޮޅުންފިލުވައިދިނެވެ. އޭނާއަކީ އަންހެނުންގެ ޚާއްޞަ ޑަކްޓަރަށް ވީހިނދު އޭނާ މަސައްކަތް ކުރާން ހަމަޖެހިފައި އޮތީ ޑަކްޓަރު ޒޭންގެ ދަށުންނެވެ. ޒޭންއަކީ އެ ޑިޕާޓްމެންޓުގެ ވެރިޔާއެވެ. ލިބިފައިވާ ކާމިޔާބުތަކަށް ބަލާއިރު ޒޭންއަށްވުރެ ލޫކަން ކުޅަދާނައެވެ. އެހެންނަމަވެސް ހޮސްޕިޓަލުގެ ޕޮލިސީގައިވާ ގޮތުގެ މަތީން އެތަނުގައި ގިނަ ދުވަހު މަސައްކަތްކޮށްފައިވާ ކުޅަދާނަ ޑަކްޓަރަކަށް ޒޭންވެއެވެ. އެހެންވެ އޭނާއަށްވުރެ މަތީން މަސައްކަތް ކުރުމުގެ ފުރުޞަތު ލޫކަންއަށް ނުލިބުނީއެވެ.\n"ހެލޯ! ގުޑްމޯނިންގ... ކޮފީ؟" ޑަކްޓަރުންގެ ވެއިޓިންގ ރޫމު ތެރޭގައި ހުރި ކޮފީ މެޝިނުން ކޮފީތަށްޓެއް ހަދަން ހުރި ޒޭން އަހާލިއެވެ. އެއާއެކު ލޫކަން ބޯޖަހާލިއެވެ.\n"ލޫކަން ފެނުމުން އަހަރެން މިކޮޅަށް ޖޮއިންވި ފުރަތަމަ ދުވަސް މަތީން ހަނދާންވީ. އަހަރެން ވެސް އުމުރުގެ ބޮޑުބައި ހޭދަ ކުރީ ރާއްޖޭން ބޭރުގައި. މާލެ އައީ މަޖުބޫރުވެގެން... ފެމެލީއަށް ޓަކައި..." ލުއި ހީނލުމަކާއެކު ޒޭން އޭނާގެ މާޒީ ހަނދާންކޮށްލިއެވެ. (ނުނިމޭ)


SunOnline: 50 aharu therey America aai Canada ge dhooneege aabaadhee 29 percent dhashah\n50 އަހަރު ތެރޭ އެމެރިކާ އާއި ކެނެޑާގެ ދޫނީގެ އާބާދީ 29 ޕަސެންޓު ދަށަށް\nއެމެރިކާ އާއި ކެނެޑާގައި ބައެއް ބާވަތްތަކުގެ ބަކަމޫނުގެ އާބާދީވެސް ވަނީ މަދުވެފަ -- ފޮޓޯ: ގެޓީ\nފާއިތުވި 50 އަހަރު ތެރޭ އެމެރިކާ އާއި ކެނެޑާގައި ދޫނީގެ އާބާދީ 29 ޕަސެންޓު ދަށަށް ގޮސްފައިވާ ކަމަށް ދިރާސާއަކުން ދައްކައިފި އެވެ.\nއެމެރިކަން އެސޯސިއޭޝަން ފޯ ދަ އެޑްވާންސްމެންޓް އޮފް ސައިންސްގެ އެކެޑެމިކް ޖާނަލްގައި ޕަބްލިޝްކޮށްފައިވާ އެ ދިރާސާގައިވާ ގޮތުން، 1970ގެ ފަހުން އެމެރިކާ އާއި ކެނެޑާގެ ދޫނީގެ އާބާދީން މިހާރު ވަނީ އެކި ބާވަތުގެ ތިން ބިލިއަން ދޫނި މަދުވެފަ އެވެ.\nއެދިރާސާގައި ދޫނީގެ އާބާދީ މަދުވި ސަބަބެއް ހޯދިފައެއް ނުވެ އެވެ. ނަމަވެސް ސައިންސުވެރިން ބުނާ ގޮތުގައި ދޫނީގެ އާބާދީއަށް ބަދަލު އަންނަ މައިގަނޑު ސަބަބަކީ އިންސާނުންގެ އަމަލުތަކުގެ ސަބަބުން ދޫނި ދިރިއުޅޭ މާހައުލުތައް ނެތިދިޔުމެވެ.\nއަދި މޫސުމަށް އަންނަ ބަދަލުތަކުގެ ސަބަބުން ދޫނީގެ މާހައުލަށް ލިބޭ ގެއްލުންތަކާއި ބައެއް ދޫނިތައް ކައި އުޅޭ ސޫފިތައް މަދުވުމަކީ ވެސް ދޫނީގެ އާބާދީއަށް އޭގެ އަސަރު ކުރާ ކަމެއް ކަމަށް ސައިންސުވެރިން ބުނެ އެވެ.\nއެދިރާސާ ހަދާފައި ވަނީ ފާއިތުވި 50 އަހަރު ތެރޭ އުތުރު އެމެރިކާގައި ހަދާފައިވާ ދޫންޏާ ގުޅުން ހުރި ސާވޭތަކަށް ބިނާކޮށެވެ.\nމީގެ އިތުރުން، އެހެން ދިރާސާއަކުން ދެއްކި ގޮތުގައި އިންޑޮނޭޝިއާގެ ޖާވާގައި މީހުން ހިފައިގެން ގެންގުޅޭ ދޫނީގެ އަދަދު މިހާރު 75 މިލިއަނަށް އަރަ އެވެ. އަދި އެއީ އެސަރަހައްދުގައި މިނިވަންކޮށް ދިރިއުޅޭ ދޫނީގެ އަދަދަށް ވުރެ ބޮޑު އަދަދެއް ކަމަށް ލަފާ ކުރެވެ އެވެ. އެހެންކަމުން އެއީ ބައެއް ބާވަތްތަކުގެ ދޫނީގެ އާބާދީ އިތުރުވުމަށް އެޅޭ ހުރަހެއް ކަމަށް ސައިންސުވެރިން ބުނެ އެވެ.\nއެމެރިކާގައި ކޮވިޑް މަރުތައް ލައްކައަކާ ގާތަށް\nޗައިނާގެ ވެކްސިން މަސައްކަތްތަކަށްވެސް އެމެރިކާ ފާޑުކިޔަނީ\nފުރަބަންދު އަވަސްކުރި ނަމަ އެމެރިކާ ގިނަބަޔަކު މަރުނުވީސް


SunOnline: Vakkan kuri kamuge thuhumathugai Thoddoo ah eri masveriehge gaigai 'thalhaalaifi'\nވައްކަން ކުރި ކަމުގެ ތުހުމަތުގައި ތޮއްޑުއަށް އެރި މަސްވެރިއެއްގެ ގައިގައި ތަޅާލައިފި\nމުއާވިޔަތު އަންވަރު 18 Jul 2019, 15:40\nތޮއްޑޫ އިން ރޭ ވައްކަން ކުރި ކަމުގެ ތުހުމަތުގައި އެ ރަށް އެރި މަސްވެރިއެއްގައި ތަޅާ ވީޑިއޯގެ ސްކްރީން ޝޮޓެއް ---\nވައްކަން ކުރި ކަމުގެ ތުހުމަތުގައި މަސް ދޯންޏަކުން އއ. ތޮއްޑުއަށް ފޭބި މީހަކަށް ހަމަލާދީ މާރާމާރީ ހިންގައިފި އެވެ.\nސޯޝަލް މީޑިއާގައި ދައުރުވާ ވީޑިއޯ އަކުން ފެންނަ ގޮތުގައި، ބިން މަތީގައި ވެއްޓިފައި އޮތް މީހަކު ރޯ އިރު ކައިރީގައި ތިބި ގުރޫޕަކުން އޭނާއަށް އިންޒާރު ދޭ އަޑު އިވެއެވެ.\nދެވަނަ ވީޑިއޯ އިން ފެންނަ ގޮތުގައި އެ މީހާ ބަނދަރު ސަރަހައްދުގައި ބަރަހަނާ ކޮށްފައި ބަހައްޓައެވެ. އަދި މޫނު މަތި ފެޅި ލޭ އޮހޮރެމުން އަންނައިރު އެ ރަށުން އެވީ ކުޑަ ވަރެއް ކަމަށް މީހަކު ބުނާ އަޑު އިވެއެވެ.\nތޮއްޑޫ އިން ވާހަކަ ދެއްކި މީހަކު ބުނީ، އެ މީހާއަށް ހަމަލާދީފައިވަނީ މަސް ދޯންޏަކުން އެ ރަށަށް އައި ބައެއްގެ ތެރެއިން އެކަކު ރޭ ދަންވަރު އެ ރަށު ތެރެއަށް އަރައި ސައިކަލް ތަކަކަށް ގެއްލުންދީ މަޑި ދަށުން ވައްކަން ކުރި ކަމުގެ ތުހުމަތުގައި ކަމަށެވެ.\n"ސައިކަލްތަކުގެ މަޑި ހަލާކުކޮށް ވައްކަން ކުރާ ކަމުގެ ތުހުމަތުގައި މިރަށު އުޅޭ ގްރޫޕަކުން އެ ސޮރަށް ހަމަލަދިނީ. ނޭނގެ ކޮން ރަށެއްގެ ދޯންޏެއް ކަމެއް ވެސް. ހެނދުނު ވި އިރު އެ ދޯނި ވެސް ނެތް ބަނދަރުގަ އެއް،" ތޮއްޑޫ އިން ވާހަކަ ދެއްކި މީހާ ބުންޏެވެ.\nއެ ވީޑިއޯއާ ގުޅިގެން ފުލުހުންނާ ސުވާލުކުރުމުން މީޑިއާ އޮފިޝަލަކު ވިދާޅުވީ އެ މައްސަލަ މިހާތަނަށް ފުލުހުންނަށް ރިޕޯޓް ކޮށްފައި ނުވާ ކަމަށާއި ނަމަވެސް ސޯޝަލް މީޑިއާގައި ދައުރުވަމުންދާ ވީޑިއޯގެ މައްސަލަ ބަލަމުން އަންނަ ކަމަށެވެ.\nޔާސިރަކީ އަލްގައިދާ އަށް ނިސްބަތްވާ މީހެއް: ފުލުހުން


Israel Sifainge Shikaara Akahvi Palestine Ge Haassa Ehee Ah Beynun Meehehgge Vaahaka - Vaguthu\n4 ދުވަސް ކުރިން ( ޖޫން 6, 2021 )\nއިސްރާއީލް ސިފައިން ޝަހީދުކޮށްލި އިޔާދު\nފަލަސްތީނަށް ނިސްބަތްވާ އުމުރުން 31 އަހަރުގެ އިޔާދް އަލް-ހަލަޤް ދިޔައީ ހާއްސަ އެހީއަށް ބޭނުންވާ ކުދިން ތައުލީމު ހޯދަމުން އަންނަ ސްކޫލަށް ތައުލީމު ހާސިލު ކުރުމަށެވެ. އެއީ މިދިޔަ އަހަރުގެ މޭއި މަހުގެ 30 ވަނަ ދުވަހުއެވެ. އެދުވަހަކީ އިސްރާއީލް ފުލުހަކު އޭނާގެ ގަޔަށް ބަޑި ޖަހައި ޝަހީދުކޮށްލި ދުވަހެވެ.\nއިޔާދް އަކީ އޯޓިޒަމް މީހެކެވެ. އޭނާގެ މައިންބަފައިން ބުނާ ގޮތުގައި އޭނާގެ ސިކުނޑިއަކީ އުމުރުން އަށް އަހަރުގެ ކުއްޖެއްގެ ސިކުނޑިއެކެވެ. އެހެންކަމުން މާ ގިނަ ކަންތައްތަކެއް 31 އަހަރުވި ނަމަވެސް އޭނާ އަކަށް ނޭނގެއެވެ.\n"އިޔާދް އަކީ މި ގޭގެ ހަކަތަ، މިހާރު ގެ ވަނީ ފަޅުވެފައި" އިޔާދްގެ މަންމަ ރަނާ، 58 އަހަރު ބުނެފައިވެއެވެ.\nއޭނާ ބުނީ، އެހެން މީހުންގެ ދިރިއުޅުމުގައި ކަންކަން ހިނގާ ގޮތަށް އިޔާދްގެ ދިރިއުޅުމުގައި ކަންކަން ނުހިނގާނެކަން އެނގޭތީ އިޔާދުގެ މުސްތަގުބަލު އުޖާލާ ކުރުމަށް އެ އާއިލާއިން އައީ އޭނާ އަށް ބޭނުންވާ ހުރިހާ އެއްޗެއް ދީގެން އުފަލާއި އެކީ ކަމަށެވެ. އާއިލާގެ ފަރާތުން ލިބެން ޖެހޭ ހުރިހާ އެއްބާރުލުމެއް އޭނާ އަށް ލިބެމުންދިޔަ ކަމަށް ރަނާ ބުންޏެވެ.\nއިޔާދުގެ މަންމަ ރަނާ\nއޭނާ އަށް ތައުލީމު ހޯދައި ދިނުމަށް ސްކޫލަކަށް ވައްދައިގެން ފަސް އަހަރު ވެފައިވާ ކަމަށާއި އެތަނުން އޭނާ އަށް ކައްކަން ވެސް ދަސްކޮށްދިފައިވާ ކަމަށް ރަނާ ވަނީ ބުނެފައެވެ. ސްކޫލުން ގިނަ ކަންތައްތައް ދަސްވުމުން އިޔާދް ގެއަށް އައި އެކަމާއި ފާޅުކުރެއެވެ.\nއިޔާދް އަކީ އޯޓިޒަމް މީހެއް ކަމުން އެހެން މީހުންނާއި ވާހަކަ ދައްކަން ބޭނުން ވިއަސް އުނދަގޫތަކެއް ހުރި ކަމަށް ރަނާ ވަނީ ބުނެފައެވެ. ނަމަވެސް ގޭގައި ތިބޭ އެހެން މީހުންނާއި އެއްވަރަށް ގޭގެ އެކި މަސައްކަތް އޭނާ ކުރަކަން މައިންބަފައިން މިއަދު ފާހަގަ ކުރަނީ އިޔާދްގެ ހަނދާން އާކޮށްގެން ތިބެ ހިތާމައާއިއެކުއެވެ.\n"ކޮންމެ ދުވަހަކު ގޭގެ ދޮރު ކައިރީ އިށީނދެގެން އިންނާނެ. ދެން އަޅުގަނޑު އިޔާދު އަށް އެކި ކަހަލަ ކަންކަން ދަސްކޮށްދެނީ. ރަނގަޅު ކަންކަމާއި ނުރަނގަޅު ކަންކަން" އެހެން މީހުން ބުނާ އެއްޗެއް ރަނގަޅަށް އެނގިގެން އިޔާދް އެކަމެއް ކުރާކަން ފާހަގަކޮށް ރަނާ ބުންޏެވެ.\nއިޔާދުގެ ކިޔެވުމާއި އެކީ އޭނާ ދިޔައީ ވަޒީފާއަކަށް ނުކުތުމަށް ވެސް ތައްޔާރުވަމުންނެވެ. އެހެން ނަމަވެސް މުޅި ދުނިޔެއަށް ކުރިމަތިވި ކޮވިޑް-19ގެ ސަބަބުން ވަޒީފާއަށް ނިކުތުން އޮތީ ލަސްކޮށްލަން ޖެހިފައެވެ. ވަޒީފާއެއް މިވަގުތު ނެތް ނަމަވެސް އެކަމާއި މާބޮޑު ވިސްނުމެއް ނެތި ކިޔެވުމާއިގެން ކުރިއަށް ދިއުމަށް އޭނާ ނިންމިއެވެ.\nފަލަސްތީނުގެ ރައްޔިތުންގެ އެންމެ ބޮޑު އެއް ބިރަކީ އިސްރާއީލެވެ. އިސްރާއީލް ސިފައިން އަންނަނީ ކުށެއް ނުކުރިއަސް ފަލަސްތީނުގެ އެތައް ރައްޔިތުންނެއް ޝަހީދުކުރަމުންނެވެ. އޭގެ ތެރޭގައި އިޔާދު ހިމެނުނީ އޭނާ ސްކޫލަށް ދިޔަ މަގުމަތީގައެވެ.\nގެއާއި ކައިރީގައި އޭނާގެ ސްކޫލު ހުރިނަމަވެސް، އެސަރަހައްދަކީ އިސްރާއީލުގެ ސިފައިން ހަރަކާތްތެރިވަމުން އަންނަ ސަރަހައްދެއްކަން ރަނާ ފާހަގަ ކުރިއެވެ. އެއީ އެތަނުގެ ކައިރީގައި މަސްޖިދުލް އަޤްސާ ހުންނާތީއެވެ. މީގެ ކުރިން އޭނާ އެސަރައްދުން ދާއިރު، އިސްރާއީލް ސިފައިން އޭނާ ހުއްޓުވައެވެ. އެހެން ނަމަވެސް އިޝާރާތުން ވާހަކަ ދެއްކުމުން އޭނާ ދޫކޮށްލައެވެ.\nފަލަސްތީނުގެ ރައްޔިތުން ކުރަހާފައިވާ އިޔާދުގެ ކުރެހުމެއް\nއިސްރާއީލް ސިފައިންގެ މީހަކު އިޔަދުގެ ގަޔަށް ބަޑި ޖަހައި ޝަހީދުކޮށްލާފައިވަނީ އެމީހުންނަށް ލިބުނު މައުލޫމާތަކާއި ގުޅިގެން ކަމަށް ބުނެއެވެ. އެއީ އެސަރަހައްދުގައި ހަތިޔާރު ހިފައިގެން އުޅޭ މީހަކު އުޅޭ ކަމަށް ލިބުނު މައުލޫމާތެކެވެ. އެވަގުތު އެސަރަހައްދުގައި އިޔާދު ހުރުމާއި އެކީ އިތުރަށް އެއްވެސް ކަމަކަށް ނުބަލާ އިސްރާއީލްގެ އަނިޔާވެރި ސިފައިން އޭނާ ޝަހީދުކޮށްލީއެވެ.\nރަނާ ބުނީ، އެ މަންޒަރު ފެންނަ ވީޑީއޯއެއް މީސްމީޑިއާގައި ދައުރުވަމުން އަންނައިރު، އިސްރާއީލްގެ އަނިޔާވެރިކަމާއި ލާއިންސާނިއްޔަތުތަކން އެވީޑިއޯއިން ފެންނަ ކަމަށެވެ.\nމިދިޔަ މަހުން ފެށިގެން އިސްރާއީލުން އަންނަނީ އަނެއްކާވެސް އަނިޔާވެރިކަން އިތުރުކޮށް ފަލަސްތީންގެ ރައްޔިތުންނަށް ދެމުން އަންނަ ހަމަލާތައް އިތުރު ކުރަމުންނެވެ. ނަމަވެސް ފަލަސްތީނަށް އިންސާފު ހޯދައިދިނުމަށް ދުނިޔެ ވަނީ ނުކުޅެދިފައެވެ.\nއަނިޔާވެރިކަމާއި ދެކޮޅު ހެދުމުގެ ގޮތުން ސައިމަން އިސްރާއީލް ބޮއިކޮޓްކޮށްފި\nޖޫން 6, 2021 11:52\nޖޫން 6, 2021 19:33\nޔާ ﷲ . އިސްރާއީލްގަ ތިބި ނުބައި އަނިޔާވެރިންގެ ކިބައިން ފަލަސްތީނުގެ ރައްޔިތުން ސަލާމަތް ކުރައްވާ އަނިޔާވެރިންނަށް އިބުރަތަކަށް ވާނެ ފަދައިން އެބައިމީހުން ވޭނީ ހަލާކަކުން ހަލާކު ކުރައްވާ ފާންދޭވެ. އާމީން.


Budget Boduvee "Mashah Mashah" Kiyavarun: Eva - Vaguthu\nބަޖެޓު ބޮޑުވީ "މަށަށް މަށަށް" ކިޔާވަރުން: އީވާ\n1 މަސް ކުރިން ( ނޮވެމްބަރު 18, 2020 )\nއަންނަ އަހަރުގެ ބަޖެޓް ބޮޑުވީ ރައްޔިތުންގެ މަޖިލީހުގެ މެމްބަރުން ޕަބްލިކް ސެކްޓާ އިންވެސްޓްމެންޓް ޕްރޮގްރާމް (ޕީއެސްއައިޕީ) މަޝްރޫއުތައް މަޑުޖައްސާ ނުލާ، ހުރިހާ މެމްބަރުން ވެސް "މަށަށް މަށަށް" ކިޔާތީ ކަމަށް ގަލޮޅު އުތުރު ދާއިރާގެ މެމްބަރު އީވާ އަބްދުﷲ ވިދާޅުވެއްޖެއެވެ.\nއަންނަ އަހަރަށް ލަފާކޮށް ރައްޔިތުންގެ މަޖިލިހަށް ހުށަހެޅި 34.7 ބިލިއަން ރުފިޔާގެ ބަޖެޓުގައި ޕީއެސްއައިޕީގެ ދަށުން 421 މަޝްރޫއެއް ފެށުމަށް ބަޖެޓުގައި ވަނީ ހިމަނައިފައެވެ. ޕީއެސްއައިޕީގެ ގޮތުގައި އަށް ބިލިއަނަށް ވުރެ ގިނަ ރުފިޔާ ވަނީ ކަނޑައަޅައިފައެވެ. މިއީ މި އަހަރާ އަޅާ ބަލާ އިރު، 49.3 އިންސައްތަ އިތުރު އަދަދެކެވެ. ކޮވިޑް-19 ގެ ބަލިމަޑުކަމާ ގުޅިގެން މި އަހަރުގެ ބަޖެޓު ރިވައިޒް ކުރި އިރު، ޕީއެސްއައިޕީގެ ތެރެއިން މަޑުޖައްސާލި މަޝްރޫއުތަކަށް އަންނަ އަހަރުގެ ބަޖެޓުން ޖާގަ ދީފައިވާނެ ކަމަށް ފިނޭންސް މިނިސްޓްރީން ހާމަކުރެއެވެ.\nދައުލަތުގެ ބަޖެޓަށް މަޖިލިހުގައި ބަހުސް ކުރައްވަމުން އީވާ ވިދާޅުވީ ކޮވިޑް-19 ގެ މި ހާލަތުގައި މިދިޔަ 50 އަހަރު ވަންދނެް ނުދާ ހާލަތަށް ރާއްޖޭގެ އިގްތިސާދު ގޮސްފައިވާ ކަމަށެވެ. އެ ހާލަތުގައި ރާއްޖެ އޮއްވައި 34 ބިލިއަން ރުފިޔާެ ބަޖެޓެއް ހިންގުމަކީ ބަލައިގަނެވޭނެ ކަމެއް ނޫން ކަމަށް ވިދާޅުވިއެވެ. މިހާރު ހިންގަން ނިންމާފައިވާ ޕިއެސްއައިޕީ އާއި ބަޖެޓް އެކުލަވާލާފައިވާ ގޮތުން އާމްދަނީއިން އަންނަ ބަދަލު ސާފުވޭތޯ ވެސް އީވާ ސުވާލު އުފެއްދެވިއެވެ.\nމީގެ އިތުރުން އެމްއެމްއޭ ގަވަރުނަރާއި، އޮޑިޓަ ޖެނެރަލް ޓެކްސް ނޫން ގޮތުގައި ލިބޭނެ ކަމަށް ލަފާކުރާ އާމްދަނީއާ މެދު ސުވާލު އުފައްދާ އިރު ބަޖެޓްގެ އާމްދަނީގެ ހަރަދުގެ 62 އިންސައްތަ ރިކަރަންޓް ޚަރަދަށް ކުރުމަކީ އުނދަގޫ ކަމެއް ކަމަށް އީވާ ފާހަގަކުރެއްވިއެވެ.\nއަދި މެމްބަރުން، ޚާއްސަކޮށް އެމްޑީޕީގެ މެމްބަރުން ޕީއެސްއައިޕީ ޕްރޮޖެކްޓް މަދު ކުރަން ވާހަކަ ދެކެވުނު ނަމަ ބަޖެޓް އެހާ ބޮޑު ނުވާނެ ކަމަށް އީވާ ވިދާޅުވިއެވެ.\n" މެމްބަރުން އެބަ ވިދާޅުވެއޭ ބަޖެޓް ކުޑަކުރާށޭ. އެކަމަކު ކިޔަނީ މަށަށް މަށަށް." އޭނާ ވިދާޅުވިއެވެ.\nއީވާ ވަނީ ކޮވިޑް-19ގެ ހާލަތުގައި ވެސް 2020 ވަނަ އަހަރު ސަރުކާރުން ކުރި މަސައްކަތްތަކަކީ ރަނގަޅު މަސައްކަތްތަކެއް ކަމަށެވެ.\nއެގޮތުން، އެސްޑީއެފްސީ މެދުވެރިކޮށް އަސާސީ ޚިދުމަތް ފޯރުކޮށްދީ އަސާސީ ކާބޯތަކެތީގެ ރައްކަލަށްޓަކައި 84 މިލިއަން ޚަރަދުކޮށް، ވިޔަފާރިތަކަށް އިކޮނޮމިކް ރިލީފް ޕެކޭޖް ދިންކަން އޭނާ ވަނީ ފާހަގަ ކުރައްވައިފައެވެ.\nއަދި 10،000 އަށް ވުރެ ގިނަ މީހުންނަށް އިންކަމް ސަޕޯޓް ދިން ކަން އީވާ ފާހަގަކުރެއްވިއެވެ.\nނޫނޭ ނޫނޭ ނޫނޭ ނޫނޭ\nނޮވެމްބަރު 18, 2020 16:06\nބަޖެޓް ބޮޑުވީ ކަލޭމެން އެމްޑީޕީއިން ވައްކަން ކުރާތީ އެކަން ފޫބައްދަންވެގެން. ބަޖެޓް ކިތަންމެ ވަރަކަށް ބޮޑުވިޔަސް މިހުރިހާ ފައިސާއެއް އެދަނީ އިންޑިޔާއަށް. މިހާރު ރާއްޖެ މިވަނީ އިންޑިޔާގެ އަތްދަށަށް ގޮސްފަ. އިންޑިޔާގެ ބޭކާރު މަޝްރޫއުތައް ހިންގައި ޑަބަލުން ފައިސާ އެއަތުލަނީ. ލޯންވެސް އެހާމެ ބޮޑު. އެކަމަކު އަބަދުވެސް ކުއްވެރިމިވަނީ ކުރީގެ ސަރުކާރާއި ނިކަމެތި ދިވެހި ރައްޔިތުން.\nނޮވެމްބަރު 18, 2020 16:10\nއީވާ ބުންޏަސް ތިޔަބުނެވުނީ ތެދެއް "މަށަށް މަށަށް" އަންނިއާ އީވާޔާ ތިކަމުގެ އެއްމެ ކުރީގަ ތިބީވެސް.\nނޮވެމްބަރު 18, 2020 16:33\nއާނއޭ އަދުރޭ އާ ނިހާނުއަށް ކޮން ބައެއް އަޅާކަށްތަ\nނޮވެމްބަރު 18, 2020 16:51\nއީވާ ފިރިސޮރު ސަރުކާރު ކުއްފުނިތަކުން ހެސްކިޔާފައި ދަމާނަގަނީ މިހާރު ހުރިހާ ކުއްފުނިތަކުގައި ކުރިންހުރި ލިފުޓުތަށް ކަމުނުގޮސްގެން ހުރިހާ ތަނެއްގެ ލިފުޓު ބަދަލްކުރަނީ މިހުރިހާ ކަމެއް ސާބެގެ ކުންފުއްޏަށް ސާބަސް ދަށުންދަމާ އީވާ\nނޮވެމްބަރު 18, 2020 16:56\nއެއީ ތެދެއް ކަލޭމެން 65 މީހުން ހޮވާފައި ތިބީ އެމީހުން ޖަހާހާ ބެރަކަށް ނަށަން! އެއްވެސް އުޒުރަކާ ނުލާ އެމީހުން ބޭނުންގޮތަކަށް ވޯޓްދޭން!!!\nނޮވެމްބަރު 18, 2020 17:18\nހުރިހާ ފައިސާއެއް ދޭން މިވެރިން ނިންމާފައިވަނީ އިންޑިއާއަށް ވެރިކަން ލިބުނީ މި ޓުރިކު ޖަށްސައިގެން ދެން މަށަށް މަށަށް ގޮވުމުގެ މާނައެއްނެތް .\nނޮވެމްބަރު 19, 2020 00:54\nއެމް ޑީ ޕީ ލާދީނީ ބައިގަނޑު ވައްކަންކުރީ އޮބި ނޯންނަ ވަރަށް ދެން ޢާއްމުން ކުރިމައްޗަށް ވޯޓު ހޯދަން ގޮސް ވީ ވައުދުތައް ފުއްދަން މަށަށް މަށަށް ގޮވައިގެން ބަޖެޓް ބޮޑުވުން އެއީހަމަ ވާނެ ގޮތްތާ ދެއްތޯ މަރުމޯލުންތަކާ


އަލްފާޟިލް ލޯޖެހި އަޙުމަދު މަނިކު - ޤައުމީ އިނާމު - ޝަރަފުވެރިކަމުގެ ޤައުމީ އިނާމު - 2009 - The President's Office\nކުދި އަދި މެދުފަންތީގެ ވިޔަފާރީގެ ދާއިރާއިން؛ އުފެއްދުންތެރިކަން އިތުރުކުރުމުގެ ރޮނގުން\nއަލްފާޟިލް ލޯޖެހި އަޙުމަދު މަނިކު\nރާއްޖޭގެ ވިޔަފާރީގެ ދާއިރާގައި ޚާއްޞަކޮށް ކުދި އަދި މެދުފަންތީގެ ވިޔަފާރީގައި ލޯޖެހި އަޙްމަދުމަނިކަކީ، ވަރަށްކުރީ ސަފުގައި ގުނާލެވޭ ބޭފުޅެކެވެ. އޭނާގެ ޚިދްމަތް މިދާއިރާއިން ފެށިފައިވަނީ، މީގެ 40 އަހަރު ކުރިންނޭ ދެންނެވުމުން، ބައެއް ބޭފުޅުންނަށް ކޮންމެވެސްވަރެއްގެ ޙައިރާންކަމެއް ލިބިވަޑައިގެންފާނެއެވެ. އެހެން ނަމަވެސް ޙަޤީޤަތަކީ، ސުމުއްވުލްއަމީރު އަލްމަރްޙޫމް އިބްރާހީމް ނާޞިރު [ބީޗްވިލާ“ ހިންގަވަން ފެށްޓެވި ދުވަސްވަރު، އާދެ! 1961 ވަނަ އަހަރު [ބީޗްވިލާ“ އިން އުފައްދައި އަޅުގަނޑުމެންގެ ތެރެއަށް ތަޢާރުފުވެ، މަޝްހޫރުވެގެންދިޔަ ފިނިބުއިން، އޭރުގެ ނަމުން ދަންނަވާނަމަ، [ޑޮންޑޮން“ ފުޅިފުޅިއަށް އަޅުއްވައި ބަންދުކުރެއްވުމުގެ މަސައްކަތުގައި އެންމެ އިސްކޮށް ހުންނެވި އެއްބޭފުޅަކީ، ލޯޖެހި އަޙްމަދުމަނިކު ކަމުގައިވީކަމެވެ.\nވިޔަފާރީގެ ގޮތުގައި މިމަސައްކަތް އަމިއްލަފުޅަށް ކުރައްވަން ފެށްޓެވުމަކީ އޭނާ އަބަދުވެސް ދެކެވަޑައިގެންނެވި ހުވަފެނެކެވެ. އެ ހުވަފެން ޙަޤީޤަތަކަށް ވެގެންދިޔައީ 1982 ވަނަ އަހަރުއެވެ. މިކަމުގައި އެންމެބޮޑަށް ފާހަގަކުރެވޭކަމަކީ، އޭނާގެ އަމިއްލަ ފޯމިއުލަރއެއް ބޭނުންކުރައްވައިގެން، މި ބުއިންތައް އުފައްދަވަން ފެށްޓެވި ފެށްޓެވުމެވެ. އެފޯމިއުލަރ ވެގެންދިޔައީ، ހަމައެކަނި އަޙްމަދުމަނިކު ފިޔަވައި އެހެންފަރާތަކަށް ނޭނގޭ ސިއްރު ފޯމިއުލަރއަކަށެވެ.\nމިއަދު [ތްރީ ޗޮއިސް“ގެ ނަމުގައި އަޅުގަނޑުމެންގެ ތެރެއަށް މަޝްހޫރުވެފައިވާ ފިނިބުއިންތައް ތައްޔާރު ކުރުމުގެ މަސައްކަތް، 14 އޯގަސްޓް 1989ން ފެށިގެން އޭނާ ކުރައްވަމުން ގެންދަވަނީ، ލޯކަލް އިންވެސްޓްމަންޓެއްގެ ގޮތުގައި ރަޖިސްޓަރީ ކުރައްވައިގެންނެވެ. އޭނާގެ ހިތްވަރު މިރޮނގުގައި އިތުރަށް އާވީ، ސަރުކާރުން ދެއްވަމުން ގެންދެވި ޢާންމު ޚިދްމަތުގެ ހިތްވަރު ދިނުމުގެ އިނާމު، 1997 ވަނަ އަހަރު އޭނާއަށް ލިބިވަޑައިގެންނެވި ހިސާބުން ފެށިގެންނެވެ. އަޙްމަދުމަނިކުގެ މި ވިޔަފާރި ފުޅާކުރައްވައި ހަރުދަނާ ގޮތެއްގައި ހިންގެވުމަށް، 2005 ވަނަ އަހަރު އޭނާ ފެށްޓެވި މަޝްރޫޢުގެ ދަށުން ހޯއްދެވި ކުރިއެރުމަކީވެސް، ވަރަށް މުހިންމު ކުރިއެރުމެކެވެ. "ތްރީޗޮއިސް"ގެ ބުއިންތައް އެޅުމަށް އެއްފަހަރަށްވުރެ ގިނަފަހަރު ބިއްލޫރިފުޅި ބޭނުންކުރެއްވުން ހުއްޓަވާލައްވައި، ޒަމާނީ މެޝިނަރީ ބޭނުންކުރައްވައިގެން، އަމިއްލައަށް ތައްޔާރުކުރައްވާ ޕެޓް ފުޅީގައި [ތްރީ ޗޮއިސް“ ބަންދުކުރެއްވުމުގެ މަސައްކަތް، 2007 ވަނަ އަހަރުން ފެށިގެން ގެންދަވަނީ ކުރައްވަމުންނެވެ.\nރަހަތަކަށާއި ފެންވަރަށް ބޮޑު ބަދަލުތަކެއް ގެންނަވައި، ތަފާތު6ރަހައެއްގެ ބުއިންތައް މިއަދު އޭނާވަނީ ބާޒާރަށް ނެރުއްވާފައެވެ. އަދި ރާއްޖޭގައި ވިއްކާ އެހެނިހެން ބުއިންތަކަށްވުރެ ހެޔޮ އަގެއްގައި ލިބެންހުރި ބުއިމަކަށް [ތްރީ ޗޮއިސް“ މިއަދުވަނީ ވެފައެވެ.\nލޯޖެހި އަޙްމަދުމަނިކަކީ ވިޔަފާރީގެ ދާއިރާގެ އިތުރުން، ގަލޮޅު އަވަށުގެވެސް ވަރަށް އިސް ބޭފުޅެކެވެ. އަވަށު ފެންވަރުގައާއި ޤައުމީ ފެންވަރުގައި ކުރެވޭ ގިނަ މަސައްކަތްތަކުގައި ޢަމަލީގޮތުން ބައިވެރިވެވަޑައިގެން، ހިލޭސާބަހަށް ގިނަގުނަ މަސައްކަތްތަކެއް ކޮށްދެއްވަމުން ގެންދަވާ ބޭފުޅެކެވެ. އަވަށު ފެންވަރުގައާއި، ޤައުމީ ފެންވަރުގައި ކުރެވޭ މަސައްކަތްތަކުގައި [ތްރީ ޗޮއިސް“ގެ ބުއިންތައް އޭނާ ހިލޭ ބައްސަވާފައިވެއެވެ.\nރާއްޖޭގެ ކުޅިވަރުގެ ތާރީޚުގައި އެންމެ ކާމިޔާބު އެއް ކްލަބް، ވިކްޓްރީ ސްޕޯޓްސް ކްލަބް ހިންގެވުމުގައިވެސް ލޯޖެހި އަޙްމަދު މަނިކަކީ، ވަރަށް އިސް ދައުރެއް އަދާކުރެއްވި އަދި އެކްލަބަށް ބޮޑެތި ޤުރްބާނީތަކެއް ވެވަޑައިގެންފައިވާ ބޭފުޅެއްކަން ފާހަގަކުރަމެވެ.\nއާދެ! ކުދި އަދި މެދުފަންތީގެ ވިޔަފާރީގެ ދާއިރާއިން ލޯޖެހި އަޙްމަދު މަނިކަށް ޝަރަފްވެރިކަމުގެ އިނާމު ލިބިވަޑައިގަންނަވާއިރު، އޭނާއަށް ލިބިވަޑައިގަންނަވާ އެންމެބޮޑު އެއްއުފަލަކީ، އޭނާގެ މަސައްކަތް ތަރައްޤީ ކުރައްވައި ކުރިއަށް ގެންދެވުމުގައި، މިއަދު ކުރީ ސަފުގައި ޙަރަކާތްތެރިވެވަޑައިގަންނަވަނީ އޭނާގެ ބޭފުޅުން ކަމަށްވީކަމެވެ.


Mashhooru Tharinge Therein Maabandhu Kan Thafaathu Gothakah Iulaan Kuri Meehun! - Vaguthu\n3 ހަފްތާ ކުރިން ( ޖުލައި 2, 2021 )\nފިލްމީ ތަރިންނާއި ލަަވަ ކިޔުންތެރިންގެ ތެރޭގައި ގިނަ ބައެއްގެ ސަމާލުކަން ހޯދާފައިވާ ފަރާތްތަކުން މަދެއް ނޫނެވެ. އެފަދަ ފަރާތްތަކުން އެކަހަލަ ކަންތައްތައް ކުރަނީ ތަފާތު ކަންކަން ކޮށްގެންނެވެ.\nމިހާރު މީސްމީޑިއާގެ ސަމާލުކަމަށް އައިސްފައިވަނީ އެފަދަ ފަރާތްތަކުން މާބަނޑުކަން އިއުލާނު ކޮށްފައިވާ ގޮތެވެ. ބައެއް ފަރާތްތަކަކީ އެމީހުންގެ އަމިއްލަ ދިރިއުޅުމުގެ ކަންކަން ސިއްރު ކޮށްގެން އުޅުނު ބައެއް ނަމަވެސް ގިނަ ބަޔަކީ އެކަންކަން އާއްމުންނަށް ހިއްސާ ކުރާ ބައެކެވެ.\nމިފަދަ ފަރާތްތަކުގެ ތެރެއިން ތަފާތު ގޮތަކަށް މާބަނދުކަން އިއުލާނު ކޮށްފައިވާ މީހުންގެ ތެރޭގައި ހިމެނެނީ:\nކާޑީބީ އާއި އޮފްސެޓް\nކާޑީބީ އާއި އޮފްސެޓް އަކީ ގިނަ ބައެއްގެ މެދުގައި މަގުބޫލުވެފައިވާ ދެމީހުންނެވެ. އެ ދެމީހުންނަށް މިހާރު އަންހެން ކުއްޖަކު ލިބިފައިވާއިރު، ކާޑީބީ މާބަނޑުކަން އިއުލާނު ކޮށްފައިވަނީ އޭނާގެ ފިރިމީހާއާއި އެކީ ސްޓޭޖްމަތީގައި ލަވަ ކިޔަމުން ގޮހެވެ. އެއީ ޖޫން މަހުގެ 27 ވަނަ ދުވަހެވެ.\nބިޔޯންސޭ އާއި ޖޭއިޒީ\nލަވަ ކިޔުމުގެ ދާއިރާއިން ފިޔަ ޖަހަމުން އަންނަ ބިޔޯންސޭ އާއި ޖޭއިޒީ މާބަނޑުކަން އޭނާވެސް އިއުލާނު ކޮށްފައިވަނީ ލަވަ މުބާރާތެއްގެ ތެރެއިންނެވެ. އެ މުބާރާތުގެ ތެރެއިން ލަވަ ކިޔުން ހުއްޓާލައި އޭނާ ވަނީ "ބޭބީ ބަމްޕް" ބެލުންތެރިންނަށް ދައްކައި ގިނަ ބަޔަކު ހައިރާން ކުރުވާފައެވެ.\nޝާހިދު ކަޕޫރު އާއި މީރާ ރަޖްޕުތް\nހިންދީ ފިލްމުތަކުން ދިވެހިންގެ މަގުބޫލުކަމެއް ހޯދާފައިވާ ޝާހިދު ކަޕޫރު އާއި އޭނާގެ އަނބިމީހާ މީރާ ރަޖްޕުތްއަށް އަންހެން ދަރިއަކު ލިބިފައިވަނީ 2016 ވަނަ އަހަރުއެވެ. އޭގެ ފަހުން ފިރިހެން ދަރިފުޅު ލިބިފައިވަނީ 2018 ވަނަ އަހަރުއެވެ. ފިރިހެން ދަރިފުޅު ލިބުމުގެ ކުރިން އަންހެން ދަރިފުޅު ބާއްވައިގެން ނެގި ފޮޓޯއިން އިތުރު ކުއްޖަކު ލިބޭކަން އެމީހުން ވަނީ ހިއްސާ ކޮށްފައެވެ. އެ ފޮޓޯގައި އަންހެން ދަރިފުޅު އޮށޯވެގެން އޮންނައިރު، "ބޮޑު ދައްތަ" އަކަށް ވަނީ ކަން ވަނީ ހާމަ ކޮށްފައެވެ.\nކޭޓީ ޕެރީ އާއި އޯލަންޑޯ ބްލޫމް\nކޭޓީ ޕެރީ އާއި އޯލަންޑޯ ބްލޫމް އަށް އަންހެން ދަރިފުޅަކު ލިބިފައިވަނީ މިދިޔަ އަހަރުގެ އޮގަސްޓް މަހުގެ ތެރޭގައެވެ. އެއަހަރުގެ މާޗް މަހުގެ ތެރޭގައި ކޭޓީ މާބަނޑުކަން އިއުލާނު ކޮށްފައިވަނީ ލަވަ އަކުންނެވެ. އޭގެ ފަހުން އޭނާ ވަނީ އިންސްޓަގްރާމްގައި އެކަން ހިއްސާ ކޮށްފައެވެ.\nރިތޭޝް ދޭޝްމުކް އާއި ގެނީލިއާ ޑިސޯޒާ\nރިތޭޝް ދޭޝްމުކް އާއި ގެނީލިއާ ޑިސޯޒާގެ ދެ ކުދިން މިހާރު ތިބޭއިރު، އެންމެ ފުރަމަ ދަރިފުޅު ލިބުމުން އެކަން ތަފާތު ގޮތަކަށް އެމީހުން އިއުލާނެއް ނުކުރެއެވެ. އެހެން ނަމަވެސް ދެވަނަ ދަރިފުޅު ލިބޭކަން އެނގުމުން ރިތޭޝް ވަނީ ޓުވިޓާގައި އެކަން ހިއްސާ ކޮށްފައެވެ. އެޕޯސްޓުގައި އޭނާ ފުރަތމަަ ދަރިފުޅު ފެންނަ ހުރިއިރު، ކުއްޖާއާއި ހަވާލާދީ ބުނެފައިވަނީ ބައްޕައާއި މަންމަ އޭނާ އަށް ބޭބެއަކު ހަދިޔާ ކޮށްފި ކަމަށާއި އެހެން ކަމުން ހުރިހާ ކުޅޭ އެއްޗަކީ ދެން އެކުއްޖާ ކަމަށެވެ.\nމިފަދަ ގޮތަކަށް މަޝްހޫރު ތަރިން އެމީހުންނަށް ދަރިއަކު ލިބޭ ވާހަކަ ދެއްކުމުން ގިނަ ބައެއްގެ ސަމާލުކަމަށް އެކަން ހުއްޓެއެވެ. އަދި އެކުދިންނަށް ދޭ ނަމަކީ ކޮބައިތޯ ބެލުމަށް ވެސް ގިނަ ބަޔަކު ތިބެނީ ކެތް މަދުވެފައެވެ.\nޖުލައި 2, 2021 14:19\nފިރިމީހާ މާބަނޑުވެގެން އިޢުލާންކުރި މީހަކު ތިތާކު ނެތެއްނު! ކެކެކެކެކެކެކެކެކެ


SunOnline: 62 aharu kurin gehlunu dhabaheh fenuny locker eh fahathun\n62 އަހަރު ކުރީން ގެއްލުނު ދަބަސް ފެނުނީ ލޮކަރެއް ފަހަތުން\nއަހުމަދު ޖައިޝަން 19 Feb 2020, 09:58\nރަތް ކުލައިގެ އަތް ދަބަސް އަކީ ޕެޓީ ރަމްފޯލާ ނަމަކަށް ކިޔާ އަންހެނަކަށް ރައްދުވާ އެއްޗެއް --- ފޮޓޯ : އެމްއެސްއެން\nމީގެ 62 އަހަރު ކުރީން ގެއްލުނު އަތް ދަބަހެއް، އެމެރިކާގެ އޮހާޔޯގައި ހުންނަ ނޯތު ކްލިންޓަން މިޑްލް ސްކޫލުގެ ލޮކަރެއް ފަހަތުން ފެނިއްޖެ އެވެ.\nއޮހާޔޯއިން ދަބަސް ގެއްލިފައިވަނީ 1957 ވަނަ އަހަރުގައެވެ. އެ ދަބަހުގައި ހުރި އެއްވެސް އެއްޗެއްގައި މީހަކު މީގެ ކުރީން އަތްލާފައި ނުވާއިރު، އެ ދަބަސް ހުޅުވާލުމުން ގިނަ ބަޔަކަށް މާޒީއަށް ދެވުނު ކަހަލައެވެ.\nސްކޫލުގެ ކަސްޓޯޑިއަންއެއް ކަމަށްވާ ޗޭސް ޕައިލް އަށް އެ ދަބަސް ފެނިފައިވަނީ ސްކޫލުގެ މަރާމާތުގެ މަސައްކަތެއްގައި އުޅެނިކޮށެވެ. އެއަށްފަހު އެ ދަބަސް ފެނުމުން އެ ދަބަސް ސްކޫލު އޮފީހަށް ގެންދިޔައެވެ.\nއެއާއެކު މަސައްކަތް ފެށުނީ އެ ދަބަހުގެ ވެރި ފަރާތުގެ އާއިލާއަށް ގުޅާށެވެ. އެ ދަބަހުން ފެނުނު ތަކެތީގެ ވެރިފަރާތަކީ ކޮބާކަން އާއިލާގެ ފަރާތުން އެނގިގެން ދިޔައެވެ.\nއެ ދަބަހުގެ ތެރެއިން ޕެޓީގެ ނޯޓްތަކާއި ފޮޓޯތަކަކާއި މޭކްއަޕްވެސް ވަނީ ފެނިފައި --- ފޮޓޯ : އެމްއެސްއެން\nދަބަހުގެ ވެރި ފަރާތަކީ ޕެޓީ ރަމްފޯލާ ނަމަކަށް ކިޔާ އަންހެނެކެވެ. އޭނާ އަކީ ކެންޓަން ސްކޫލު ހުރި އިމާރާތުގައި ކުރީން ހުރި ހޫވާ ހައި ސްކޫލުން ދަސްވެނިވި ދަރިވަރެކެވެ. އޭނާ ހޫވާ ހައި ސްކޫލުން ދަސްވެނިވީ 1960 ގައެެވެ.\nރަމްފޯލާގެ އާއިލާއިން ބުނެފައިވަނީ އޭނާ ވަނީ 2013 ވަނަ އަހަރު މަރުވެފައި ކަމަށެވެ.\nއެހެންނަމަވެސް އޭނާގެ އާއިލާއިން ވަނީ އެ ދަބަހުގައި ހުރި އެއްޗެހީގެ މައުލޫމާތު ހިއްސާ ކުރުމަށް ހުއްދަ ދީފައެވެ. އެގޮތުން އެ ދަބަހުގެ ތެރެއިން ފެނުނު ތަކެތީގެ ތެރޭގައި 1950ގެ ފޮޓޯތަކާއި މޭކްއަޕް އަދި ނޯޓް ފަދަ ތަކެތި ހިމެނެއެވެ.\nރަމްފޯލާގެ ދަބަހުގައި "ބީޗް ނަޓް" ބްރޭންޑުގެ ޕެޕަރމިންޓް ފްލޭވާ ޗުވިންގަމް އެއް އޮތެވެ. އަދި ބޮނީ ނަމަކަށް ކިޔާ ރަހުމަތްތެރިޔަކު ލިޔެފައިވާ ރީތި މެސެޖެއްވެސް އެ ދަބަސްތެރޭގައި އޮތެވެ.\nއާދަޔާ ހިލާފު ހުދު ދެ ޒަރާފާ މަރާލައިފި


Putin-Trump bahdhuluvumah maabodu uhmeedheh nei\nރަޝިޔާގެ ރައީސް ވުލަޑީމީރު ޕުޓިން އާއެކު މިއަދު ފަށްޓަވާ ބައްދަލުކުރެއްވުންތަކުގައި މާބޮޑު ކުރިއެރުންތަކެއް ލިބޭނެ ކަމުގެ އުއްމީދެއް ނެތް ކަމަށް އެމެރިކާ ރައީސް ޑޮނަލްޑު ޓްރަމްޕް ވިދާޅުވެއްޖެ އެވެ.\nފިންލަންޑުގެ ވެރިރަށް ހެލްސިންކީގައި ދެ ރައީސުންގެ ތާރީހީ ބައްދަލުވުން ބޭއްވުމަށްހަމަޖެހިފައިވަނީ، 2016 ވަނަ އެމެރިކާގެ ރިޔާސީ އިންތިހާބު ހެކު ކުރިކަމުގެ ތުހުމަތުގައި އެމެރިކާއިން 12 ރަޝިޔާ ރައްޔިތުންނަށް ހުކުމްކޮށްފައިވާ ދަނޑިވަޅެއްގަ އެވެ.\nއެ މައްސަލަ އާއި ގުޅޭގޮތުން ވާހަކަފުޅު ދައްކަވާނެކަމަށް ޓްރަމްޕް ވިދާޅުވި ނަމަވެސް، ޕުޓިން އާއެކު ބޭއްވޭ ބައްދަލުވުގައި ރަސްމީ އެޖެންޑާ އެއް ނޯންނާނެ ކަމަށް ދެ ފަރާތުން ވަނީ އެއްބަސްވެފަ އެވެ.\nއިންތިހާބު ހެކުކުރު މައްސަލާގައި، މި ބައްދަލުވުން ކެންސަލް ކުރުމަށްވެސް ޓްރަމްޕަށް ދަނީ ގޮވާލަމުންނެވެ. ރަޝިޔާ ސަރުކާރުގެ އެއްވެސް އަތެއް އެކަމުގައި ނުވާނެކަމަށާއި، މި ބައްދަލުވުމުގެ ސަބަބުން ދެގައުމުގެ ގުޅުން އިތުރަށް ވަރުގަދަ ކުރެވޭނެ ކަމުގެ އުއްމީދު ބޮޑުކަމަށް ރަޝިޔާ އިން ވަނީ ބުނެފަ އެވެ.\nމި ބައްދަލުވުމުގައި، އިނގިރޭސިވިލާތުގައި ނުރައްކާތެރި ވިހައެއްގެ އަސަރު ކުރި ދެ މީހުންގެ މައްސަލަ ނެންގެވުމަށްވެސް ގިނަ ބަޔަކު ވަނީ ޓްރަމްޕަށް ގޮވާލާފަ އެވެ. އެ ދެ މީހުންނަށް ވެސް އަސަރުކޮށްފައިވާ އެ ވިހަ އަކީ މިދިޔަ މާޗު މަހު ރަޝިޔާގެ ކުރީގެ ޖާސޫސެއް މަރާލަން ބޭނުންކުރި "ނޮވިޗޮކް" ކިޔާ ނުރައްކާތެރި ވިހަ އެކެވެ.\nއެ ގޮވާލުންތަކަށް ސީދާ ޖަވާބެއް ނުދެއްވި ނަމަވެސް، ސީރިއާ އާއި މެދު އިރުމަތީގެ މައްސަލަތަކާއި ގުޅޭގޮތުން ޕުޓިން އާއި ވާހަކަ ދައްކަވާނެ ކަމަށް ޓްރަމްޕް ވަނީ އިޝާރާތެއް ދެއްވާފަ އެވެ.\nސީރިޔާ އެމެރިކާ ރަޝިޔާ + ޑޮނަލްޑް ޓްރަމްޕް ޕުޓިން


ހއ. އަތޮޅު ޤްރުއާން މުބާރާތް ވަރަށް ކާމިޔާބުކަމާއެކު ނިންމާލައިފި | ބޮޑުތަކުރުފާނުގެ ހަނދާނީ މަރުކަޒު\nފުރަތަމަ ސަފުޙާ » އެންމެފަސް » ހއ. އަތޮޅު ޤްރުއާން މުބާރާތް ވަރަށް ކާމިޔާބުކަމާއެކު ނިންމާލައިފި\nލިޔުނީ: އެޑްމިނިސްޓްރޭޓަރ | ތާރީޚް: Apr 17, 2016 | 56 ޚިޔާލު ލިބިފައިވޭ\nހއ. ދިއްދޫ ން ޤްރުއާން މުބާރާތުގައި ބައިވެރިވި ދަރިވަރުން ފޮޓޯއަކަށް ހުއްޓިލައިގެން. – ފޮޓޯ: ޝިޔާމް\nހއ. އަތޮޅު ކައުންސިލާއި އުތީމު ކައުންސިލް ގުޅިގެން މިމަހުގެ 14 ން 16 އަށް ބޭއްވި، ހއ. އަތޮޅު ޤްރުއާން މުބާރާތް 2016 ވަރަށް އަމާން އޮމާންކަމާއިއެކު ނިންމާލައިފިއެވެ. މި މުބާރާތަކީ ކޮންމެ އަހަރުކުވެސް ހއ. އަތޮޅު ކައުންސިލުން އިންތިޒާމްކޮށްގެން އަތޮޅުގެ ރަށްތައް ވާދަކުރާގޮތަށް ބާއްވަމުން އަންނަ މުބާރާތެކެވެ. އެގޮތުން މިއަހަރު މިމުބާރާތް ބާއްވާފައިވަނީ ހއ. އުތީމުގައެވެ.\nމިމުބާރާތުގައި 10 ރަށެއްގެކައުންސިލުން ދަރިވަރުން ބައިވެރިކޮށްފައިވެއެވެ. މިމުބާތުގައި މިފަހަރު ވާދަކޮށްފައިވަނީ ދިއްދޫ، އުތީމު، މުރައިދޫ، ހޯރަފުށި، ބާރަށް، ކެލާ، އިހަވަންދޫ، މުޅަދޫ، ވަށަފަރު އަދި ފިއްލަދޫއެވެ.\nމިމުބާރާތް މިހާ ފުރިހަމައަށް ކުރިއަށް ގެންދެވިފައިވަނީ އުތީމު ކައުންސިލާއި އުތީމުގައިހުރި ސަރުކާރު މުއައްސަސާތަކުން ކުރެއްވި ބުރަމަސައްކަތުންކަން ޔަޤީނެވެ. އުތީމު ކައުންސިލުންވަނީ މިމުބާރާތަށްޓަކައި ވަރަށްބޮޑު ހޭދައެއް ކުރައްވާފައެވެ. އެގޮތުން މިމުބާރާތުގެ ހިތުން ކިޔެވުމުގެ ގޮފިންނާއި ބަލައިގެން ކިޔެވުމުގެ ގޮފިން އެއްވަނައަށް ދިޔަ ދެދަރިވަރުންގެ ތެރެއިން ކޮންމެ ދަރިވަރަކަށް 10000.00 ރުފިޔާގެ ފައިސާގެ އިނާމެއްވަނީ ދީފައެވެ. އަދި މުބާރާތުގައި ވާދަކުރި ކޮންމެ ދަރިވަރަކަށް އުތީމު ކައުންސިލުންވަނީ ހަނދާނީ ހަދިޔާގެ ގޮތުގައި އުތީމު ގަނޑުވަރުގެ ފޮޓޯ ޖަހާފައިވާ މަގް ހަދިޔާކޮށްފައެވެ. މީގެ އިތުރުންވެސް ވަރަށްބޮޑެތި ޚަރަދުތަކެއް ހިނގި މި މުބާރާތް ކާމިޔާބު ކަމާއެކު ނިންމާލުމުގައި އުތީމު ރައްޔިތުންނާއި ބެލެނިވެރިންކުރި ބުރަ މަސައްކަތަށް ޝުކުރު ދަންނަވަންޖެހެއެވެ.\nމުބާރާތުން އެންމެ މޮޅު 15 ދަރިވަރުން – ފޮޓޯ: ޝިޔާމް\n5 ދަންފަޅިއަށް ބަހާލައިގެން ކުރިއަށް ގެންދިޔަ މިމުބާރާތުގެ ނަތީޖާ ފާޅުކޮށް ވަނަވަނައަށްދިޔަ ދަރިވަރުންނަށް ތައްޓާއި ސެޓްފިކެޓް ދިނުމުގެ ޖަލްސާ އިއްޔެ ހެނދުނު 10:00 ގައި ބޮޑުތަކުރުފާނުގެ ހަނދާނީ މަރުކަޒުގެ ޖަލްސާކުރާ މާލަމުގައިވަނީ ބޭއްވިފައެވެ. މިމުބާރާތުގައި ދެގޮފި އެއްކޮށް 8 އުމުރު ފުރައަކުން ވާދަކޮށްފައިވެއެވެ. އެއީ 06 އަހަރުންދަށް، 07 އަހަރުންދަށް، 09 އަހަރުންދަށް، 11 އަހަރުންދަށް، 13 އަހަރުންދަށް، 16 އަހަރުންދަށް، 19 އަހަރުންދަށް އަދި 21 އަހަރުންދަށުގެ އުމުރުފުރައިންނެވެ. މީގެތެރެއިން 06 އަހަރުން ދަށުގެ ޢުމުރު ފުރައިން ބަލައިގެން ކިޔެވުމުގެ ގޮފިން ވަނައަކަށް ދާވަރަށް އެއްވެސް ދަރިވަރަކަށް މާކްސް ހޯދިފައެއް ނުވެއެވެ.\nބަލައިގެން ކިޔެވުމުގެ ގޮފިން 09 އަހަރުންދަށުން 1 ވަނަ ލިބިފައިވަނީ ހއ. އިހަވަންދޫ، ބުލްބުލާގޭ ފާޠިމަތު ނަދުވާ އަށެވެ. މި ޢުމުރުފުރާއިންވެސް2ވަނަ އަދި3ވަނަ ލިބޭ ވަރަށް އެއްވެސް ކުއްޖަކަށް މާކްސް ލިބިފައެއް ނުވެއެވެ.\nބަލައިގެން ކިޔެވުމުގެ ގޮފިން 11 އަހަރުންދަށުން3ވަނަ ލިބިފައިވަނީ ހއ. ކެލާ، ޖިފުޑި ޒަލްފާ ޢަބްދުލް އަޒީޒަށެވެ. މި ޢުމުރުފުރާއިންވެސް 1 ވަނަ އަދި2ވަނަ ލިބޭ ވަރަށް އެއްވެސް ކުއްޖަކަށް މާކްސް ލިބިފައެއް ނުވެއެވެ.\nބަލައިގެން ކިޔެވުމުގެ ގޮފިން 13 އަހަރުން ދަށުން3ވަނަ ލިބިފައިވަނީ ހއ. ދިއްދޫ، ފެހިއާރު ނުޒްލާ އިސްމާޢީލް ރަޝީދަށެވެ.2ވަނަ ލިބިފައިވަނީ ހއ. ބާރަށް، މީނާޒް ޙައްވާ މިޒްދާ އަށެވެ. 1 ވަނަ ލިބިފައިވަނީ ހއ. ދިއްދޫ، އިސްދޫ ޝާނިޔާ ޝަރީފަށެވެ.\nބަލައިގެން ކިޔެވުމުގެ ގޮފިން 16 އަހަރުންދަށުން3ވަނަ ލިބިފައިވަނީ ކ. މާލެ، ގ. ލައިލަކް ރާއިފް މުޙައްމަދު ރަފީޢު އަށެވެ.2ވަނަ ލިބިފައިވަނީ ހއ. ހޯރަފުށި، ރާމަﷲ ޝުއައިބް މުޙައްމަދު އިޤްބާލަށެވެ. އަދި 1 ވަނަ ލިބިފައިވަނީ ހއ. ހޯރަފުށި، މަރްޔަމް އަފާފް މުޙައްމަދަށެވެ.\nބަލައިގެން ކިޔެވުމުގެ ގޮފިން 19 އަހަރުންދަށުން3ވަނަ ލިބިފައިވަނީ ހއ. ދިއްދޫ، ސާވަން ޒުމްރާ އަޙްމަދަށެވެ.2ވަނަ ލިބިފައިވަނީ ހއ. ހޯރަފުށި، މާސް ސަޖުވާ ޢަބްދުލް މަތީނަށެވެ. އަދި 1 ވަނަ ލިބިފައިވަނީ ހއ. ހޯރަފުށި، ރަސްކަރަ އާއިޝަތު ޝަރުފާއަށެވެ.\nބަލައިގެން ކިޔެވމުގެ ގޮފިން 21 އަހަރުންދަށުން3ވަނަ ލިބިފައިވަނީ ހއ. މޮޅަދޫ، ހަވާ ފާޠިމަތު ނާހިދާ އަށެވެ. އަދި 1 ވަނަ ލިބިފައިވަނީ ހއ. ދިއްދޫ، ފުނަކުރި ބައްސާމާ ސުލައިމާނަށެވެ.2ވަނަލިބޭ ވަރަށް އެއްވެސް ދަރިވަރަކަށް މާކްސް ހޯދިފައެއްނުވެއެވެ.\nމިވަނަތަކަށް ތައްޓާއި އިނާމް އަދި ސެޓްފިކެޓް ހަވާލުކޮށްދެއްވީ ހއ. އަތޮޅު ކައުންސިލްގެ ނާއިބްރައީސް އަލްފާޟިލް އިބްރާހީމް ރަޝީދެވެ.\nހއ. އަތޮޅު ކައުންސިލްގެ ރައީސް އަލްފާޟިލް މުޙައްމަދު ރަޝީދު ވަނަވަނައަށްއައި ދަރިވަރުންނަށް ޓްރޮފީ ހަވާލުކޮށްދެއްވަނީ\nހިތުން ކިޔެވުމުގެ ގޮފިން6އަހަރުންދަށުން3ވަނަ ލިބިފައިވަނީ ހއ. ހޯރަފުށި، ޕްލާޒާ އާއިޝަތު ސަހާއަށެވެ. އަދި 1 ވަނަ2ވަނަ ލިބޭ ވަރަށް އެއްވެސް ކުއްޖަކަށް މާކްސް ލިބިފައެއް ނުވެއެވެ.\nހިތުން ކިޔެވުމުގެ ގޮފިން7އަހަރުންދަށުން3ވަނަ ލިބިފައިވަނީ ހއ. އިހަވަންދޫ، ހާއުފާ އާއިޝަތު ސުހާ ވަހީދަށެވެ. 1 ވަނަ ލިބިފައިވަނީ ހއ. ކެލާ، ފެންފިޔާޒުގޭ އިސްމާޢީލް މަޙްފޫޒަށެވެ.2ވަނަލިބޭ ވަރަށް އެއްވެސް ދަރިވަރަކަށް މާކްސް ހޯދިފައެއްނުވެއެވެ.\nހިތުން ކިޔެވުމުގެ ގޮފިން9އަހަރުންދަށުން3ވަނަ ލިބިފައިވަނީ ހއ. ހޯރަފުށި، ފެންފިނިގޭ ފާޠިމަތު ޝައިހާ ޢަލީއަށެވެ.2ވަނަ ލިބިފައިވަނީ ހއ. ދިއްދޫ، ސަންޝައިން އައުލާ އަޙްމަދު ޝާކިރަށެވެ. އަދި 1 ވަނަ ލިބިފައިވަނީ ހއ. ހޯރަފުށި، ކަނީރުމާގޭ ޝަފްޢާ ސިޔާދު އަބްދުލް ވާޙިދުއަށެވެ.\nހިތުން ކިޔެވުމުގެ ގޮފިން 11 އަހަރުންދަށުން3ވަނަ ލިބިފައިވަނީ ހއ.ކެލާ، ބަށިމާގޭ އަޙްމަދު ޒާހިލް ޒާހިރުއަށެވެ.2ވަނަ ލިބިފައިވަނީ ހއ. ދިއްދޫ، މާޒީ މަރްޔަމް މަހާ މުޙައްމަދަށެވެ. އަދި 1 ވަނަލިބޭ ވަރަށް އެއްވެސް ދަރިވަރަކަށް މާކްސް ހޯދިފައެއްނުވެއެވެ.\nހިތުން ކިޔެވުމުގެ ގޮފިން 13 އަހަރުންދަށުން3ވަނަ ލިބިފައިވަނީ ހއ. ދިއްދޫ ނަސްރީނުގޭ ޝާހިޔާ ހާސިމަށެވެ.2ވަނަ ލިބިފައިވަނީ ހއ. ކެލާ، ރަންބުސްތާނުގޭ މަރްޔަމް ޒަހްރާއަށެވެ. އަދި 1 ވަނަ ލިބިފައިވަނީ ހއ. ހޯރަފުށި ރާމަﷲ ސާޖިދު މުޙައްމަދު އިޤްބާލަށެވެ.\nމިވަނަތަކަށް ތައްޓާއި އިނާމް އަދި ސެޓްފިކެޓް ހަވާލުކޮށްދެއްވީ ހއ. އަތޮޅު ކައުންސިލްގެ ބާރަށު ދާއިރާގެ މެންބަރު އަލްފާޟިލް ހުސައިން ނަޞީރެވެ.\nމުޅި މުބާރާތުން ބަލައިގެން ކިޔެވުމުގެ ގޮފިން3ވަނަ ލިބިފައިވަނީ ހއ. ހޯރަފުށި، ގްރީންވޯލްޑް މަރްޔަމް އަފާފް މުޙައްމަދަށެވެ.2ވަނަ ލިބިފައިވަނީ ހއ. ދިއްދޫ، އިސްދޫ ޝާނިޔާ ޝަރީފަށެވެ. 1 ވަނަ ލިބިފައިވަނީ ހއ. ހޯރަފުށި، ރަސްކަރަ އާއިޝަތު ޝަރުފާއަށެވެ.\nމުޅި މުބާރާތުން ހިތުން ކިޔެވުމުގެ ގޮފިން3ވަނަ ލިބިފައިވަނީ ހއ. ހޯރަފުށި، ފެންފިނިގޭ ފާޠިމަތު ޝައިހާ އަލީއަށެވެ.2ވަނަ ލިބިފައިވަނީ ހއ. ދިއްދޫ ސަންޝައިން އައުލާ އަޙްމަދު ޝާކިރަށެވެ. އަދި 1 ވަނަ ލިބިފައިވަނީ ހއ. ހޯރަފުށި، ކަނީރުމާގޭ ޝަފްއާ ސިޔާދު ޢަބްދުލް ވާޙިދަށެވެ. މީގެ އިތުރުން މުޅި މުބާރާތުން އެންމެ މޮޅު 15 ދަރިވަރުން ހޮވާފައިވެއެވެ.\nމިވަނަތަކަށް ތައްޓާއި އިނާމް އަދި ސެޓްފިކެޓް ހަވާލުކޮށްދެއްވީ ހއ. އުތީމު ކައުންސިލްގެ ރައީސް އަލްފާޟިލް އަސްރާރު އާދަމެވެ.\nމުޅިމުބާރާތުން ބަލައިގެން ކިޔެވުމުގެ ގޮފިން3ވަނަލިބިފައިވަނީ ހއ. އިހަވަންދުއަށެވެ.2ވަނަ ލިބިފައިވަނީ ހއ. ހޯރަފުށްޓަށެވެ. އަދި 1 ވަނަ ލިބިފައިވަނީ ހއ. ދިއްދުއަށެވެ.\nމުޅި މުބާރާތުން ހިތުން ކިޔެވުމުގެ ގޮފިން3ވަނަލިބިފައިވަނީ ހއ. ކެލައަށެވެ.2ވަނަ ލިބިފައިވަނީ ހއ. ހޯރަފުށްޓަށެވެ. އަދި 1 ވަނަ ލިބިފައިވަނީ ހއ. ދިއްދުއަށެވެ.\nމީގެ އިތުރުން މުޅިމުބާރާތުން2ގޮފި އެއްކޮށް3ވަނަލިބިފައިވަނީ ހއ. ކެލައަށެވެ.2ވަނަ ލިބިފައިވަނީ ހއ. ދިއްދުއަށެވެ. އަދި 1 ވަނަ ލިބިފައިވަނީ ހއ. ހޯރަފުށްޓަށެވެ.\nމިޖަލްސާގައި މުބާރާތުގެ އިސްފަނޑިޔާރު އަލްޤާރީ ފިރާޤް މުޙައްމަދު ފުޅު ވަނީ މުބާރާތުން އެންމެ ގިނަ މާކްސް ހޯދި ދަރިވަރަށް ޢުމްރާ ދަތުރެއް އެބޭފުޅާ ނިސްބަތްވާ ޢުމްރާ ގުރޫޕުން ލިބިގެންދާނެ ކަމުގެ އުފާވެރި ޚަބަރު ދެއްވާފައެވެ.\nމިޖަލްސާގައި އެކިގޮތްގޮތުން މުބާރާތް ކުރިއަށް ގެންދިއުމުގައި އެހީތެރިވެދެއްވި މުއައްސަސާ ތަކަށް ހަނދާނީ ލިޔުން ދެއއްވާފައިވާއިރު، މުބާރާތުގައި ވާދަކުރި ރަށްރަށުގެ ކައުންސިލްތަކަށްވެސްވަނީ އުތީމު ކައުންސިލްގެ ފަރާތުން ހަނދާނީ ފިލާ ހަވާލުކޮށްދެއްވާފައެވެ. ޖަލްސާ ނިންމާލީ މުޅިމުބާރާތުން ބަލައިގެން ގޮފިން 1 ވަނަ ލިބުނު ހއ. ހޯރަފުށި، ކަނީރުމާގޭ ޝަފްއާ ސިޔާދު ޢަބްދުލް ވާޙިދުގެ ޤުރުއާން ކިޔެވުމުންނެވެ.


ޖެންސެޓު އެސެމްބަލްކޮށް ފެނަކަ އާ ހަރުފަތަކަށް\nކަރަންޓު އުފެއްދުމަށް ބޭނުންވާ ޖެންސެޓް އަމިއްލައަށް އެސެމްބަލްކުރަން ފެނަކަ ކޯޕަރޭޝަނުން ފަށައިފިއެވެ.\nއެ ކުންފުނިން ބުނީ މި މަސައްކަތް ފެށީ ރައްޔިތުންނަށްދޭ ހިދުމަތް ދެމެހެއްޓެނިވި ގޮތެއްގައި އީޖާދީ ވިސްނުންތަކާއެކު އިތުރަށް ފުޅާކޮށް، ތަރައްޖީ ކުރުމަށް ކުރެވޭ މަސައްކަތްތަކުގެ ތެރެއިން ކަމަށެވެ. މި މަސައްކަތް ފެނަކައިން އެންމެ ފުރަތަމަ ފެށީ މި އަހަރުގެ ޖޫން މަހުގައެވެ.\nފެނަކައިން ބުނީ މިހާތަނަށް ހަ ރަށަކަށް ބޭނުންވާ ޖެެންސެޓް، އެސެމްބަލް ކޮށް ކާމިޔާބު ކަމާއެކު ހިދުމަތް ދޭން ފަށާފައިވާ ކަމަށެވެ. އެކުންފުނިން 100 ކިލޯވޮޓުން ފެށިގެން 1،000 ކިލޯވޮޓާ ހަމައަށް ޑީސަލް އިންޖީނު އެސެމްބްލް ކުރެވޭއިރު، މިއީ ރާއްޖޭން ބޭރުން ސްޕެއާ ޕާޓުތައް ގެނެސް ރަށްރަށުގެ ވޯކްޝޮޕްތަކުގައި އެ ކުންފުނީގެ މުވައްޒަފުން އެސެމްބަލް ކުރާ ޖެން ސެޓުތަކެކެވެ.\nމި މަސައްކަތުގެ ސަބަބަބުން ރާއްޖެއިން ބޭރުން އިންޖީނު އެތެރެކުރުމަށްވުރެ ހަރަދު ކުޑަވެފައި ވަގުތު ސަލާމަތްވެ، ދެމެހެއްޓެނިވި އަދި އިތުބާރުހުރި ހިދުމަތެއް ދިނުމަށް މަގުފަހިވާ ކަމަށް ފެނަކައިން ބުންޏެވެ.\nމީގެ އިތުރުން މި މަސައްކަތް އިތުރަށް ފުޅާކުރުމަށް، ގދ. ތިނަދޫގައި ގާއިމު ކުރާ ސަރަހައްދީ ވޯކްޝޮޕް އަންނަ އަހަރުގެ ފުރަތަމަ ކުރާޓާގައި އޮޕްރޭޓް ކުރަން ފަށާނެ ކަމަށްވެސް ފެނަކައިން ބުންޏެވެ. ޒަމާނީ ފުރިހަމަ ވަސީލަތްތަކާއެކު ގާއިމު ކުރެވޭ އެ ވޯކްޝޮޕް ވެގެންދާނީ ރާއްޖޭގައި އެ މަސައްކަތް އެންމެ ފުރިހަމައަށް ކުރެވޭ ވޯކްޝޮޕަށް ކަމަށް ފެނަކައިން ބުންޏެވެ.\nރަށްރަށަށް ބޭނުންވާ އާރްއޯ ޕްލާންޓްތައް ވެސް ފެނަކައިން އެސެމްބްލް ކުރެއެވެ. މި ހިދުމަތްވެސް އިތުރު ހަރުފަތަކަށް ގެންދިއުމަށް އަމާޒު ހިފާފައިވާ ކަމަށް އެ ކުންފުނިން ބުންޏެވެ.\nފާހަގަ: ފެނަކަ ކޯޕަރޭޝަން\nނޭކުރެންދޫގައި ފެނަކައިން ކުރުމަށް ރޭވިފައިހުރި މަސައްކަތްތަކާއި ގުޅޭގޮތުން މަޝްވަރާކޮށްފި\nރައްޔިތުމީހާއަށް ވަގުތުން ބިލު ހަވާލު ކުރެވޭނެ ހިދުމަތެއް ފެނަކައިން\nފެނަކައިން ލ. ގަމުގެ ފަސް މިސްކިތެއްގައި ސޯލާ ޕީވީ ހަރު ކުރަނީ\nފެނަކަ ދާންދޫ ބްރާންޗްގެ އާ އޮފީހުގެ ބިންގާ އަޅައިފި\nނަރުދޫ އާ އިންޖީނުގެ ނިންމައި ހިދުމަތް ދޭން ފަށައިފި\nފުޅަދޫ އާ އިންޖީނުގެ ހުޅުވައިފި


Touristun thibi muhdhathah balai, resort thakah arai feybumuge huhdha dhenee\nޓޫރިސްޓުން ތިބި މުއްދަތަށް ބަލައި، ރިސޯޓުތަކަށް އަރައި ފޭބުމުގެ ހުއްދަ ދެނީ\nކޮވިޑް-19 އާ ގުޅިގެން އިއްޔެ ކުރިއަށް ގެންދިޔަ ޑްރިލްގެ ތެރެއިން. -- އަވަސް ފޮޓޯ: އަހުމަދު އަޝްހާދު\nފަތުރުވެރިން މިވަގުތު ތިބި ރިސޯޓުތަކުގައި އެ މީހުން އެ ރަށްތަކުގައި ހޭދަކޮށްފައިވާ މުއްދަތަށް ބަލައި، އަރައި ފޭބުމަށް ލުއިތަކެއް ދިނުމަށް ނިންމާފައިވާކަމަށް ސަރުކާރުން މިއަދު ބުނެފި އެވެ.\nކޮވިޑް-19 އަށް ޕޮޒިޓިވްވި ބަޔަކު ރާއްޖޭންވެސް ފެނުމާއެކު، ރައްކާތެރި ފިޔަވަޅެއްގެ ގޮތުން، ރާއްޖޭގެ އެއްވެސް ރިސޯޓަކުން މީހުން އައުމާ ދިއުން ވަނީ މަނާކޮށްފަ އެވެ. ނަމަވެސް، ހުކުރު ދުވަހުން ފެށިގެން ރާއްޖެއަށް އަންނަ ބޭރު މީހުން އެތެރެނުވެވޭގޮތަށް އޮން އެރައިވަލް ވިސާ ދިނުން ހުއްޓާލަން ނިންމާފައިވާއިރު، ރިސޯޓުތަކުގައި މިވަގުތު ތިބި ފަތުރުވެރިން ރާއްޖޭން ފުރާތާ، 14 ދުވަސް ފަހުން އެ ރިސޯޓުގައި މަސައްކަތް ކުރާ މުވައްޒަފުންނަށް އެ ރަށުން ފޭބުމުގެ ހުއްދަ ހެލްތު ޕްރޮޓެކްޝަން އޭޖެންސީ (އެޗްޕީއޭ)އިން ވަނީ ދީފަ އެވެ.\nނަމަވެސް، ބައިނަލްއަގުވާމީ ދަތުރުފަތުރުކުރުން އެކީގައިހެން ހުއްޓިފައިވާ ދަނޑިވަޅެއްގައި ރިސޯޓުތަކުގައި ތިބި ބައެއް ފަތުރުވެރިންނަށް އެނބުރި ގައުމަށްދެވޭނެ ގޮތެއް ނެތި، ރިސޯޓުތަކުގައި ތާށިވެފައިތިބިއިރު، އެ ރަށްތަކުގައި ވަޒީފާ އަދާކުރާ މުވައްޒަފުންވެސް އެތަނުގައި ތިބެންޖެހުމާ ގުޅިގެން ގިނަ ބަޔަކު ދަނީ ކަންބޮޑުވުން ފާޅުކުރަމުންނެވެ.\nއެކަމާ ގުޅިގެން، މިއަދު ބޭއްވި ނޫސްވެރިންގެ ބައްދަލުވުމުގައި ވައިރަހާގުޅޭ ސަރުކާރުގެ ތަރުޖަމާނު މަބުރޫކު އަޒީޒް ވިދާޅުވީ އެފަދަ ޝަކުވާތަކެއް ސަރުކާރަށްވެސް ލިބެމުންދާ ކަމަށެވެ.\nއެގޮތުން، ރާއްޖެއަށް އައި ފަހުން، ބަލީގެ އަލާމާތެއް ނުފެނި، 14 ދުވަހަށް ވުރެ ދިގު މުއްދަތަކަށް ފަތުރުވެރިން ތިބި ވަކިވަކި ރިސޯޓުތަކުން އެކަން އެޗްޕީއޭއަށް އެންގުމަށް މަބުރޫކު ވިދާޅުވި އެވެ.\n"އެގޮތަށް ވަކިވަކި ކޭސްތަކުގެ ގޮތުގައި ބަލައިގެން، އެ ރިސޯޓުތަކަށް ހާއްސަ ހުއްދައެއް ދިނުމަށް ވަނީ ހަމަޖެހިފައި،" އޭނާ ވިދާޅުވި އެވެ.\nރާއްޖޭގައި ކޮވިޑް-19އަށް ޕޮޒިޓިވްވީ 13 މީހެކެވެ. އޭގެ ތެރެއިން އަށް މީހަކު ވަނީ ބަލިން ރަނގަޅުވެފަ އެވެ. މިހާރު ފަރުވާދެމުންދަނީ ކުރެއްދޫ އައިލެންޑް ރިސޯޓްގެ ދެ މީހަކަށާއި އަނަންތަރާ ދިގު ރިސޯޓްގެ ދެ މީހަކާއި އައިލެންޑް ސަފާރީގެ އެއް މީހަކަށެވެ.